■i:1.1      ■■ 


.,     ;     ■ 


■     :'    ;!:    ■■■/ 


...:■■::.  :,,: 


JJf 


5  ebet  Gjufcs  £am!  V  akai  kihe£ami/a  e 


'Otti&T  H  e  agul  cl  Gor6ero  6er>ios!  B  chctø 

B  cco  Pagnctto_Hpio!  P  aauta/  o  leTamai 
mamoe  a  untuAl  M+tmå*t  10*«  &*\  Se 


QuteXatnm!  Ei5aqutoCor6cln>b^X>cusJ 
5  iehe  SasiSuuTrt^otfés.'  V  otet  l^neaxtbe 
rwttUjilwo-?  r  tfwy  2  te  iictram<3>ofcs! 
K  atso  OumalauKaritsa!  S  cSubsl]amJ| 


- s< 


►ecember  1985 
Årgang  134 
Nummer  6 


Stj 


emen 


Jesu  Kristi  Kirke  af  Sidste  Dages  Helliges  officielle  tidsskrift  med  artikler 
fra  Ensign,  New  Era  og  Friend. 


December  1985 
134.  årgang 
Nummer  6 


Det  øverste  Præsidentskab: 

Spencer  W.  Kimball 
Marion  G.  Romney 
Gordon  B.  Hinckley 

De  tolvs  Kvorum: 

Ezra  Taft  Benson,  Howard  W.  Hunter, 
Thomas  S.  Monson,  Boyd  K.  Packer, 
Marvin  J.  Ashton,  L.  Tom  Perry, 
David  B.  Haight,  James  E.  Faust, 
Neal  A.  Maxwel,  Russell  M.  Nelson, 
Dallin  H.  Oaks,  M.  Russell  Ballard 


Vejledere:  Carlos  E.  Asay,  Rex  D.  Pinegar, 
George  P.  Lee,  James  M.  Paramore 

Redaktør:  Carlos  E.  Asay 

Direktør  for  Kirkens  blade: 

Ronald  L.  Knighton 

International  Magazines: 

Chefredaktør:  Larry  A.  Hiller 
Tilknyttet  redaktør:  David  Mitchell 
Børnestjernen:  Lois  Richardson 
Layout  og  design:  C.  Kimball  Bott 


Indhold 


Stjernen 


1      Hvilken  sjælden  skat  -  skrifterne,  Præsident  Spencer  W.  Kimball 

5  Det  evige  livs  ord:  Vidnesbyrd  om  skrifterne 

6  Drik  af  kilden,  Ældste  Bruce  R.  McConkie 

10  Det  øverste  Præsidentskabs  julebudskab  1985 
Spørgsmål  og  svar: 

11  Kirkens  holdning  til  Bibelen,  Robert }.  Matthews 
14      Mormons  Bog  og  Jesu  fødsel,  D.  Kelly  Ogden 
16      Giver  Gud  os  svagheder?  Truman  G.  Madsen 

19      Skrifterne  -  Jernstangen  er  min  styrke,  Lenet  Hadley  Read 

25      Ved  vi  hvordan  vi  skal  læse  skrifterne?  Steven  C.  Walker 

27      Ældste  Angel  Abrea  -  Beredt  til  et  liv  i  tjeneste,  Don  L.  Searle 

32  Instrumentflyvning,  Norman  J.  Poulsen 

33  Optegnelser  af  stor  værdi,  Præsident  Marion  G.  Romney 
36      Joseph  Smiths  beretninger  om  sin  første  åbenbaring, 

Milton  V.  Backman,  jun. 
47      Forståelse  for  Det  gamle  Testamente  er  nøglen  til  at  besvare  vanskelige 

spørgsmål,  Edward  J.  Brandt 
52      Jeg  fandt  julens  hjerte,  George  D.  Durrant 
57      Gud  arbejder  gennem  sine  børn,  Pauline  Baxter 

Børnestjernen 

1  Saras  julespil,  Marian  Brincken  Forschler 

4  Fællestid:  Ransag  skrifterne,  Pat  Graham 

5  Helte  og  heltinder  -  Profeten  Joseph  Smith,  Corliss  Clayton 
8  Den  som  pennen  peger  på! 


På  omslaget:  Den  unge  Nephi  så  Maria  og  Josef  og  Kristusbarnet  i  et  syn  og  hørte  en  engel  sige: 
„Se,  det  Guds  Lam!"  Dette  vidnesbyrd  gengives  på  16  sprog  i  kirkens  blade. 
Maleri  af  Gary  Kapp;  yderligere  dekoration  af  Warren  og  Phyllis  Luch. 


Redaktør:  Jørgen  Ljungstrøm, 
Medredaktør:  Tom  A.  Jensen 

Redaktionens  adresse: 

Translation  Division 
Vodroffsvej  7, 
DK-1900  København  V. 
Tlf .  (01)  31  50  83 

Distribution: 

Nordisk  Distributions  Center 
Smedevangen  9 
DK-3540  Lynge 

©  1985  by  the  Corporation  of  the  President  of 
the  Church  of  Jesus  Christ  of  Latter-day  Saints 

Eftertryk  forbudt 


Abonnement: 

8  numre  Dkr.  72,-  (inkl.  moms  og  porto) 
Betaling  over  giro  3120988  til 
Nordisk  Distributions  Center, 
Smedevangen  9,  DK-3540  Lynge. 
United  States  and  Canada:  $  10.00 
(surface  mail). 

Printed  by  Production  Center  Friedrichs dorf, 
Federal  Republic  of  Germany 

ISBN  0900-2545 

PB  MA  0642  DA 


Budskab  fra  Det  øverste  Præsidentskab 

Hvilken  sjælden 
skat  -  skrifterne ! 


Præsident  Spencer  W.  Kimball 


Dette  budskab  stod  i  Den  danske  Stjerne, 
september  1976  under  titlen  „Ransag  skrifterne". 
Det  er  genoptrykt  her  under  præsident  Kimballs 
anvisninger,  så  det  kan  studeres  personligt  og  af 
familierne. 


Kære  søskende.  Min  hensigt 
med  dette  budskab  er  at  op- 
fordre jer  til  at  studere  skrif- 
terne. Som  Herren  siger:  „Ransag 
skrifterne  .  .  .  det  er  dem,  som  vidner 
om  mig"  (se  Johannes  5:39). 

Måske  har  I  bemærket  at  genera- 
lautoriteterne i  mange  år  indtræn- 
gende har  anmodet  os  oftere  og  i  en 
kærlig  ånd  at  lægge  en  plan  for  dag- 
ligt at  studere  evangeliet  i  vort  hjem  - 
både  sammen  og  hver  for  sig.  Stan- 
dardværkerne erstatter  nu  også  kir- 
kens lektiehæfter  for  voksne,  og 
næppe  et  møde  afsluttes  uden  præ- 
stedømmets inspirerende  formaning 
til  os  om  at  læse  og  studere  skrifterne. 

Vi  mener  der  er  sket  en  mærkbar 
forbedring.  Mange  flere  kirkemed- 
lemmer medbringer  deres  standard- 
værker til  møderne  og  de  er  forberedt 
på  at  lære  og  drøfte  tingene.  I  hen- 
hold til  guddommelig  inspiration  be- 
nytter mange  flere  forældre  stan- 
dardværkerne når  de  underviser  de- 
res børn  i  rigets  lære.  Det  er  en  glæde 
og  tilfredsstillelse  for  os  at  se,  og  vi 
ved  at  det  vil  resultere  i  mange  velsig- 
nelser. 

Ikke  desto  mindre  bedrøves  vi,  når 
generalautoriteterne  rejser  rundt  til 
kirkens  stave  og  missioner  og  opda- 
ger at  der  stadig  er  mange  hellige  som 
ikke  læser  og  mediterer  regelmæssigt 
over  skriftens  ord,  og  som  kun  har 
ringe  kendskab  til  Herrens  instrukti- 


oner til  menneskenes  børn.  Mange  er 
blevet  døbt  og  har  modtaget  et  vid- 
nesbyrd og  „er  kommet  ind  på  den  li- 
ge og  snævre  sti",  uden  at  tage  de 
yderligere  nødvendige  skridt  -  at 
„stræbe  fremad  og  mætte  sig  med  Kri- 
sti ord,  samt  holde  ud  ind  til  enden" 
(2  Nephi  31:19,  20;  fremhævelse 
tilføjet). 

Kun  de  trofaste  vil  modtage  den  be- 
lønning som  Herren  lovede  -  nemlig 
evigt  liv.  For  man  kan  ikke  modtage 
evigt  liv  uden  at  blive  en  „ordets  gø- 
rer  "  (Jakobs  Brev  1 :  22)  og  uden  at  væ- 
re tapper  i  lydighed  mod  Herrens 
bud.  Og  man  kan  ikke  blive  en  „or- 
dets gører"  uden  først  at  være  en 
„hører".  En  „hører"  står  ikke  blot 
dovent  og  venter  på  at  oplysningerne 
tilfældigt  skal  falde  i  småbidder.  Det 
betyder  at  søge,  studere,  bede  og  for- 
stå. Derfor  sagde  Herren:  „Og  den, 
som  ikke  hører  min  røst,  kender  den 
ikke  og  er  ikke  af  mig"  (L&P  84:52). 

Udover  de  stadige  opfordringer  og 
tilskyndelser  vi  får  fra  vore  nuværen- 
de ledere  synes  de  gamle  profeter  på 
næsten  hver  en  side  at  anmode  os  om 
at  studere  Herrens  ord  i  de  hellige 
skrifter,  „som  kan  gøre  dig  viis  til 
frelse  ved  troen  på  Kristus  Jesus" 
(2  Tim.  3:15).  Men  vi  hører  ikke  altid 
efter  og  vi  må  nok  spørge  os  selv 
hvorfor. 

Somme  tider  er  det  som  om  vi  tager 
skrifterne  alt  for  meget  som  en  selv- 


følge, fordi  vi  ikke  fuldt  ud  påskøn- 
ner hvilken  sjælden  skat  vi  her  er  i  be- 
siddelse af,  og  hvor  velsignede  vi  er 
fordi  vi  har  dem.  Vi  synes  at  stille  os 
tilfreds  med  vore  erfaringer  i  denne 
verden  og  bliver  så  vant  til  at  høre 
evangeliet  forkyndt  iblandt  os,  at  det 
er  svært  at  forestille  os  at  det  nogen 
sinde  kunne  have  været  anderledes. 

Men  vi  må  forstå  at  det  kun  er  165  år 
siden  verden  dukkede  frem  af  det  ån- 
delige mørkes  lange  nat,  som  vi  kal- 
der det  store  frafald.  Vi  trænger  til  at 
fornemme  noget  af  det  dybe  åndelige 
mørke  som  herskede,  før  den  dag  i 
foråret  1820  hvor  Faderen  og  Sønnen 
viste  sig  for  Joseph  Smith  -  et  mørke 
som  profeten  Nephi  forudså  og  be- 
skrev som  „denne  forfærdelig  blind- 
heds tilstand",  hvor  evangeliet  blev 
tilbageholdt  for  menneskene  (se 
1  Nephi  13:32).  I  Amerika  havde  de 
tilbageblevne  af  Mormons  Bogs  folk 
været  fuldstændig  uden  guddomme- 
lig vejledning  i  over  14  århundreder 
da  Mormons  Bog  blev  udgivet  første 
gang  i  1830.  Deres  hellige  optegnel- 
ser blev  forseglet  for  at  komme  frem  i 
denne  evangeliets  uddeling.  Jeg  bliv- 
er dybt  bevæget  når  jeg  læser  om  den 
store  profet  Mormon,  der  stod  midt 
iblandt  sit  folk,  nephiterne,  og  så 
dem  blive  nedslagtet  i  et  frygteligt 
blodbad.  For  selv  om  han,  ligesom  al- 
le Mormons  Bogs  profeter,  vidste  at 
frafaldets  mørke  tidsalder  måtte 
komme,  som  det  var  profeteret,  var 
det  i  stor  sjælekval  han  berettede: 

„Thi  se,  Herrens  Ånd  er  allerede 
hørt  op  med  at  trættes  med  deres  (la- 
maniternes)  fædre,  og  de  er  uden 
Kristus  og  Gud  i  verden,  og  de  .  .  . 
bliver  ført  omkring  af  Satan,  ligesom 
avner  drives  af  vinden,  eller  som  et 
fartøj  bliver  kastet  om  på  bølgerne, 
når  det  er  uden  sejl  eller  anker  eller 
noget  til  at  styre  det  med"  (Mormon 
5:16,  18). 

I  den  gamle  verden  var  folk  bogsta- 
velig talt  også  uden  anker,  for  den 
første  kristne  kirke  var  hensunket  i 
frafald  ved  apostlenes  død.  Og  selv 
om  manuskripterne  til  Bibelen  eksi- 
sterede, var  de  i  hænderne  på  nogle 
forholdsvis  få  uinspirerede  mænd. 
Det  var  på  den  tid  at  mange  „tydelige 
og  ypperlige  ting"  gik  tabt  (se  1  Ne- 
phi 13:28,  32). 

Vi  er  pilgrimme,  som  er  sendt  til 
denne  jord  for  at  udføre  en  mission, 
for  at  gøre  et  stort  stykke  arbejde,  og 


dertil  har  vi  brug  for  Herrens  vejled- 
ning. Alene  den  kendsgerning  at  jeg 
ikke  er  født  i  det  åndelige  mørkes  tid, 
da  himlene  var  tavse  og  Ånden  blev 
tilbageholdt,  fylder  mig  med  tak- 
nemmelighed. Sandelig,  uden  Her- 
rens ord  som  vejledning  er  det  som  at 
vandre  i  en  vidtstrakt  ørken  uden  at 
kunne  finde  kendte  orienterings- 
punkter i  landskabet,  eller  i  en  mørk, 
underjordisk  hule  uden  lys,  til  at  fin- 
de vej  ud. 

Jeg  husker  at  nogle  af  vore  med- 
lemmer under  vietnamkrigen,  for 
over  ti  år  siden,  var  taget  til  fange  og 
blev  holdt  næsten  fuldstændig  isole- 
ret. De  fortalte  senere  at  de  var  hin- 
dret adgang  til  skrifterne  og  hvordan 
de  hungrede  efter  sandhedens  ord  - 
mere  end  efter  mad,  og  endda  mere 
end  efter  friheden.  De  ville  have  giv- 
et alverden  for  blot  at  have  et  brud- 
stykke af  den  bibel  eller  Mormons 
Bog,  som  ligger  urørt  i  vore  reoler.  De 
lærte  af  bitter  erfaring  noget  om  hvad 
Nephi  mente  da  han  sagde: 

„Thi  min  sjæl  fryder  sig  over  skrif- 
terne, og  mit  hjerte  overvejer  dem, 
og  jeg  nedskriver  dem  til  mine  børns 
lærdom  og  nytte. 

Se,  min  sjæl  fryder  sig  i  det,  der  hø- 
rer Herren  til,  og  mit  hjerte  tænker 
idelig  på  det,  som  jeg  har  set  og  hørt" 
(2  Nephi  4:15-16). 

I  et  skriftsted  henviser  profeten 
Esajas  til  det  store  frafald,  og  han  si- 
ger: „Thi  Herren  har  udgydt  over  jer 
en  dvalens  ånd,  tilbundet  eders  (pro- 
feternes) øjne,  tilhyllet  eders  (seer- 
nes) hoveder"  (Es.  29:10;  se  også 
2  Nephi  27:5). 

Umiddelbart  efter  henviser  Esajas 
imidlertid  direkte  til  mørkets  afslut- 
ning og  Mormons  Bogs  fremkomst: 

„Derfor  er  ethvert  syn  blevet  eder 
som  ordene  i  en  forseglet  bog;  giver 
man  den  til  en,  som  kan  læse,  og 
siger:  ,Læs!'  så  svarer  han:  ,jeg  kan 
ikke,  den  er  jo  forseglet;'  og  (så) 
giver  man  den  til  en,  som  ikke  kan 
læse  ..."  (Es.  29:11-12). 

Og  således  begyndte  det  store  og 
forunderlige  værk,  som  Herren  love- 
de at  frembringe.  (Esajas  29:14  -  King 
James'  oversættelse). 

Lige  siden  evangeliets  gengivelse 
blev  påbegyndt  gennem  profeten  Jo- 
seph Smith  er  der  blevet  trykt  mere 
end  30  millioner  eksemplarer  af  Mor- 
mons Bog  på  68  sprog,  og  der  er  yder- 
ligere 10  sprog  under  forberedelse. 


Der  er  trykt  en  usigelig  mængde  bi- 
bler, i  et  antal  der  langt  overgår  andre 
værker.  Vi  har  også  Lære  og  Pagter 
og  Den  kostelige  Perle.  Udover  disse 
kostbare  standardværker  har  vi  også, 
dersom  vi  vil,  adgang  til  uddannelse, 
og  evner  til  at  benytte  dem  i  en  ud- 
strækning, som  man  ikke  har  kendt 
til  på  noget  andet  tidspunkt  i  verden- 
shistorien. 

Fordums  profeter  vidste  at  der  ville 
komme  lys  efter  mørket.  Vi  lever  i  ly- 
set -  men  fatter  vi  det  helt?  Vi  har  frel- 
sens lærdomme  bekvemt  indenfor 
vor  rækkevidde,  og  derfor  frygter  jeg 
at  der  er  nogle  som  stadig  er  under 
„en  sløvhedens  ånd,  øjne  de  ikke  kan 
se  med  og  øren,  de  ikke  kan  høre 
med"  (Rom.  11:8). 

Jeg  vil  standse  lidt  op  her,  for  at 
ovenstående  ikke  skal  forbigås  alt  for 
let,  og  pege  på  en  almindelig  fejl  i 
menneskelig  tankegang  -  det  er  den 
tilbøjelighed  man  har  til,  når  nogen 
taler  om  trofasthed  eller  succes  med 
et  eller  andet,  at  tro  at  det  er  „dem 
selv",  og  når  nogen  taler  om  fejl  eller 
undladelser  at  tro  at  det  er  „de  an- 
dre" .  Men  jeg  vil  gerne  have  at  vi  alle 
ærligt  bedømmer  vore  præstationer 


med  hensyn  til  at  studere  skrifterne. 
Det  er  helt  almindeligt  at  have  nogle 
skriftsteder  oplagret  i  tankerne,  og  så 
får  man  nemt  den  illusion  at  man 
kender  en  hel  del  til  evangeliet.  I  den 
forstand  kan  det  faktisk  godt  være  et 
problem  at  have  lidt  kundskab.  Jeg  er 
overbevist  om  at  vi  hver  især,  på  et  el- 
ler andet  tidspunkt  i  vort  liv,  er  nødt 
til  selv  at  udforske  skrifterne  -  og  ik- 
ke kun  udforske  dem  én  gang,  men 
atter  og  atter  ransage  dem. 

I  den  henseende  er  historien  om 
kong  Josias  i  Det  gamle  Testamente 
udbytterig,  for  vi  kan  „anvende  den 
på  (os)  selv"  (1  Nephi  19:24).  Det  fore- 
kommer mig  at  være  en  af  de  fineste 
beretninger  i  skrifterne. 

Josias  var  kun  8  år  da  han  begyndte 
at  herske  i  Juda,  og  selv  om  hans  nær- 
meste forfædre  var  yderst  ugudelige 
står  der  i  skriften  at  „han  gjorde, 
hvad  der  var  ret  i  Herrens  øjne,  og 
vandrede  nøje  i  sin  fader  Davids  spor 
uden  at  vige  til  højre  eller  venstre" 
(2  Kong.  22:2).  Det  er  endnu  mere 
overraskende  når  vi  finder  ud  af  at  de 
love,  som  Moses  havde  nedskrevet 
på  dette  tidspunkt  (blot  to  generatio- 
ner før  Jerusalems  ødelæggelse  i  år 


I  overensstemmelse  med 
guddommelig  inspiration  er 
der  nu  mange  flere  forældre 
der  benytter  standardvær- 
kerne når  de  underviser 
deres  børn  i  rigets  lære. 


587  f  .Kr),  var  gået  tabt  og  fuldstæn- 
dig ukendte,  selv  for  templets  præ- 
ster. Men  i  sit  18.  regeringsår  gav  Jo- 
sias  ordre  til  at  templet  skulle  sættes  i 
stand.  På  den  tid  fandt  ypperstepræ- 
sten Hilkija  lovbogen,  som  Moses 
havde  anbragt  i  pagtens  ark,  og  afle- 
verede den  til  Josias. 

Da  lovbogen  blev  oplæst  for  Josias 
„sønderrev  han  sine  klæder"  og 
græd  for  Herrens  åsyn. 

„ .  .  .  stor  er  vreden,  der  er  blusset 
op  hos  Herren,"  sagde  han,  „fordi 
vore  fædre  ikke  har  adlydt  ordene  i 
denne  bog,  der  er  fundet,  og  ikke  har 
handlet  nøje  efter,  hvad  der  står  skre- 
vet deri"  (2  Kong.  22:11-13). 

Kongen  læste  derpå  bogen  for  hele 
folket,  og  på  dette  tidspunkt  indgik 
de  alle  en  pagt  om  at  de  ville  adlyde 
alle  Herrens  bud  „af  hele  deres  hjerte 
og  hele  deres  sjæl"  (2  Kong.  23:3). 
Derefter  gik  Josias  i  gang  med  at  ryd- 
de op  i  Judas  rige,  idet  han  fjernede 
alle  afgudsbillederne,  alle  lundene 
og  højene,  hvor  de  tilbad  afguderne, 
samt  alle  de  afskyeligheder,  der  hav- 
de hobet  sig  op  under  hans  fædres 
regime,  og  som  havde  tilsmudset 
landet  og  folket.  Han  lod  også  afhol- 
de en  højtidelig  påskefest,  „thi  slig 
en  påske  var  ikke  nogen  sinde  blevet 
holdt  i  Israels  og  Judas  kongers  tid, 
ikke  siden  dommerne  dømte  Israel" 
(2  Kong.  23:22).  Alt  dette  for  at  opfyl- 
de lovens  ord,  der  stod  skrevet  i  den 
bog,  som  præsten  Hilkija  havde  fun- 
det i  Herrens  hus. 

„Der  havde  ikke  før  været  nogen 
konge,  der  som  han  af  hele  sit  hjerte 
og  hele  sin  sjæl  og  al  sin  kraft  om- 
vendte sig  til  Herren  og  fulgte  hele 
Mose  lov;  og  heller  ikke  efter  ham  op- 
stod hans  lige"  (2  Kong.  23:24-25). 

Jeg  har  stærkt  på  fornemmelsen  at 
vi  alle  er  nødt  til  at  vende  tilbage  til 
skrifterne,  ligesom  kong  Josias  gjor- 
de, og  lade  dem  virke  med  stor  kraft  i 
vort  indre,  så  de  tilskynder  os  til  en 
fast  beslutning  om  at  tjene  Herren. 


Josias  havde  kun  Moseloven.  I  vore 
standardværker  har  vi  Jesu  Kristi 
evangelium  i  dets  fylde,  og  hvis  en 
smagsprøve  af  noget  er  sød,  så  rum- 
mer det  stor  glæde  i  sin  helhed. 

Herren  er  ikke  overfladisk  når  han 
giver  os  disse  ting,  thi  „enhver,  som 
har  fået  meget  givet,  af  ham  skal  man 
kræve  meget;  og  den,  som  har  fået 
meget  betroet,  af  ham  skal  man  for- 
lange des  mere  "  (Lukas  12 :  48) .  Når  vi 
har  adgang  til  disse  ting  betyder  det 
at  vi  har  et  ansvar  for  dem.  Vi  må  stu- 
dere skrifterne  i  overensstemmelse 
med  Herrens  befaling  (se  3  Nephi 
23:1-5),  og  lade  dem  styre  vores  og 
vore  børns  tilværelse.  Og  når  vi  nu 
har  skrifterne  må  vi  erkende  det  an- 
svar vi  har,  for  at  vende  vort  hjerte 
mod  vore  kære  forfædre,  hvoraf 
mange  holdt  ud  gennem  den  lange, 
mørke  nat,  for  at  vi  kunne  blive  til,  og 
mange  af  dem  afventer  måske  lige  nu 
ivrigt  på  at  vi  skal  gøre  en  indsats  på 
deres  vegne. 

Herrens  belæringer  har  altid  lydt  til 
dem  der  har  „øjne  og  kan  se",  og 
dem  der  har  „ører,  og  kan  høre" .  Rø- 
sten er  klar  og  umiskendelig,  og  vid- 
nesbyrdet står  sikkert  mod  dem  som 
afviser  så  stor  en  mulighed. 

Derfor  beder  jeg  alle  om  for  alvor  at 
begynde  at  studere  skrifterne  nu, 
hvis  I  ikke  allerede  er  i  gang  med  det. 
Måske  den  letteste  og  mest  effektive 


måde  at  gøre  dette  på  er  at  deltage  i 
kirkens  studieprogram. 

I  kirkens  kursusplan  for  voksne 
studerer  det  melkisedekske  præste- 
dømme og  søndagsskolens  senior- 
klasse standardværkerne  på  skift. 
Over  en  periode  af  8  år  studeres  Det 
gamle  Testamente,  Den  kostelige 
Perle,  Det  nye  Testamente,  Mormons 
Bog  og  Lære  og  Pagter  allesammen 
grundigt.  Vi  håber  at  alle  vil  støtte 
dette  skriftstudium,  lægge  vægt  på 
det  og  sørge  for  at  dette  fine  samord- 
nede program  indenfor  kirken  ikke 
bliver  tilsidesat  eller  kommer  i  kon- 
flikt med  andre  læse-  og  studieopga- 
ver. Hvert  standardværk  bør  stude- 
res intenst  det  år  der  er  beregnet  til 
dette. 

Vi  beder  jer  benytte  jer  af  denne 
fremragende  mulighed  for  at  studere 
„det  evige  livs  ord"  (Johannes  6:68). 
Undervis  jer  selv  og  jeres  børn  i  „ri- 
gets lære",  så  I  „kan  blive  mere  fuld- 
komment undervist  i  evangeliets  teo- 
ri, principper,  lære  og  lov  og  i  alle 
ting,  som  tilhører  Guds  rige"  (L&P 
88:77-78). 

Må  vi  alle  læse  skrifterne  med  en 
bøn  i  hjertet,  studere  dem  omhygge- 
ligt og  modtage  et  vidnesbyrd  om  de- 
res budskab  om  at  Jesus  er  vor  Herre 
og  Frelser,  og  at  hans  evangelieplan 
er  vejen  til  lykke  og  glæde  her  og 
evigt  liv  herefter.  □ 


Ideer  til  hjemmelærere 

Nogle  punkter  der  kunne  under- 

Diskussionshjælp 

streges.  Hvis  du  synes  kan  du 

fremlægge  disse  punkter  under 

1.  Fortæl  hvad  du  personligt  me- 

dine hjemmelærerbesøg: 

fordums-  og  nutidsskrifter  i  så 

rigt  et  mål  til  vor  rådighed. 

bedre  hvis  du  talte  med  husets 

overhoved  før  besøget?  Har  du 

3.  Vi  har  alle  brug  for  den 

et  budskab  fra  kvorumslederen 

vejledning  vi  kan  få  ved  at 

eller  biskoppen  til  husets  over- 

studere skrifterne  og  meditere 

hoved  om  dagligt  at  studere 

over  dem. 

skrifterne? 

Det  evige  livs 

ord 


Vidnesbyrd  om  skrifterne 


Præsident  Spencer  W.  Kimball: 

Jeg  synes  at  jeg  blot  behøver  at  læse 
i  skrifterne  for  at  få  større  kærlighed 
til  min  Skaber,  evangeliet,  kirken  og 
mine  brødre. 

Jeg  har  tilbragt  mange  timer  med 
skrifterne  .  .  .  det  vil  jeg  gerne 
anbefale  mennesker  som  har  proble- 
mer. 

Jeg  kan  ikke  forstå  at  nogen  kan  læ- 
se skrifterne  uden  at  få  et  vidnesbyrd 
om  deres  guddommelighed,  om  Her- 
rens værk  -  og  om  at  det  er  ham  der 
taler  i  skrifterne  .  .  . 

Jeg  har  opdaget  at  når  mit  forhold 
til  guddommen  er  tilfældig,  når  jeg 
ikke  synes  Gud  hører  mig  eller  nogen 
guddommelig  røst  taler,  så  er  jeg 
langt,  langt  borte.  Hvis  jeg  så  fordy- 
ber mig  i  skrifterne,  forkortes  afstan- 
den og  åndeligheden  vender  tilbage. 
Jeg  opdager  så  at  jeg  har  langt  større 
kærlighed  til  dem  jeg  bør  elske  af  hele 
mit  hjerte,  hele  min  sjæl,  mit  sind  og 
min  styrke. 

Jeg  elsker  dem  højere  og  finder  det 


ser   dem. 

22:335). 


(Journal    of   Discourses, 


lettere  at  adlyde  deres  råd.  (The  Tea- 
chings  of  Spencer  W.  Kimball,  red.  af 
Edward  L.  Kimball,  s.  135.  Bookcraft, 
Salt  Lake  City,  1982). 

Præsident  Wilford  Woodruff : 

I  Bibelen,  Mormons  Bog  og  Lære  og 
Pagter  beskrives  det  evige  liv  for  den- 
ne generation,  og  ordene  deri  vil 
hæve  sig  til  dom  over  dem  som  afvi- 


Præsident  Brigham  Young: 

Det  gamle  og  Det  nye  Testamente 
samt  Mormons  Bog  og  Lære  og  Pag- 
ter er  som  et  fyrtårn  ude  på  havet  el- 
ler et  skilt  der  peger  den  vej  vi  skal 
rejse.  Hvor  peger  det  hen?  Mod  ly- 
sets kilde  .  .  .  det  er  det  disse  bøger  er 
beregnet  til.  De  kommer  fra  Gud.  De 
er  værdifulde  og  nødvendige.  Udfra 
dem  kan  vi  grundlægge  Kristi  lære. 
(Journal  of  Discourses,  8:129). 

Præsident  Heber  J.  Grant: 

Gennem  hele  mit  liv  har  jeg  fundet 
stadig  nye  beviser  på  at  Bibelen  er 
den  mest  betydningsfulde  af  alle 
bøger,  og  at  Mormons  Bog  er  det  stør- 
ste vidnesbyrd  om  Bibelens  sandhed 
der  nogen  sinde  er  udgivet.  („The 
President  Speaks:  Excerpts  from  the 
Utterances  of  Heber  J.  Grant",  Im- 
provement  Era,  nov.  1936,  s.  660). 


Drik 
af  kilden 


Ældste  Bruce  R.  McConkie 


Tale  holdt  til  hjælpeforeningens 
generalkonference  2.  oktober  1974 


Jeg  vil  tale  udfra  nogle  af  Herrens 
Jesu  ord:  „Kom  hid  til  mig,  alle  I, 
som  er  trætte  og  tyngede  af 
byrder,  og  jeg  vil  give  jer  hvile. 
Tag  mit  åg  på  jer  og  lær  af  mig,  thi  jeg 
er  sagtmodig  og  ydmyg  af  hjertet,  så 
skal  I  finde  hvile  for  jeres  sjæle.  Thi 
mit  åg  er  gavnligt,  og  min  byrde  er 
let."  (Mattæus  11:28-30).  Jeg  vil  ge- 
rne henlede  opmærksomheden  på 
tre  sætninger:  1)  „Kom  hid  til  mig," 
2)  „lær  af  mig,"  og  3)  „så  skal  I  finde 
hvile  for  jeres  sjæle." 

Vi  ønsker  at  alle  sidste  dages  helli- 
ge skal  læse  alle  standardværkerne,  i 
deres  hjerte  overveje  de  evige  sand- 
heder der  står  i  dem,  og  knæle  ned  i 
tro  og  oprigtigt  bede  Herren  om  vej- 
ledning, og  om  at  måtte  kunne  fatte 
og  forstå. 

Vi  ønsker  at  I  hver  især  læser  dem, 
og  ikke  bare  læser  ordene,  men  over- 
vejer dem  og  beder  om  at  forstå  hvad 
de  indeholder,  så  I  i  jeres  liv  vil  få  det 
ønske  om  retfærdighed,  som  kom- 
mer af  at  studere  Guds  rene  og  fuld- 
komne ord. 

Vi  ønsker  at  kirken  skal  begynde  at 
drikke  af  den  ubesmittede  kilde  - 
modtage  det  rene,  fuldkomne  bud- 
skab som  Herren  har  givet  gennem 
sine  profeters  mund,  det  budskab 
som  findes  i  kirkens  standardværker. 
Ud  fra  mit  synspunkt  er  det  ud- 
mærket at  studere  de  fire  evangelier, 
fordi  de  indeholder  beretningen  om 


Herrens  liv.  Det  er  fremfor  alle  andre 
steder  her  vi  kan  efterkomme  denne 
opfordring  om  at  „lære  af  mig".  Det 
er  udgangspunktet  for  vor  kærlighed 
til  Herren  -  og  dem  der  elsker  Herren 
viser  det  ved  at  holde  hans  bud,  og 
dem  der  holder  hans  bud  opnår  evigt 
liv  i  hans  rige. 

Vi  ønsker  fred  og  glæde  og  lykke  i 
dette  liv,  og  at  arve  evigt  liv  i  den 
kommende  verden.  Disse  to  største 
velsignelser  er  det  muligt  for  menne- 
sker at  arve. 

Vi  kan  opnå  dette  ved  at  læse  og  læ- 
re det  evige  livs  ord,  her  og  nu,  og 
ved  at  holde  budene  som  bereder  os 
til  udødelig  herlighed  i  den  kommen- 
de verden. 

Tænk  især  på  de  vidunderlige  bøg- 
er som  vi  kalder  de  fire  evangelier.  De 
indeholder  skjulte  og  ukendte  skatte . 
Vi  har  ikke  set  eller  forstået  alt  hvad 
vi  kan  hente  i  evangelierne.  Overra- 
sker det  jer,  når  jeg  siger  at  der  ligger 
mere  kundskab  i  de  fire  evangelier, 
mere  åbenbaret  sandhed  om  Gud, 
vor  Faders  natur  og  væsen,  end  i  alle 
de  øvrige  hellige  skrifter  tilsammen? 
Det  eneste  vi  skal  gøre  er  at  lære 
hvordan  vi  drager  denne  viden  ud  af 
dem.  Vi  har  brug  for  vejledning.  Vi 
har  brug  for  Herrens  Ånd  til  at  lede  os 
når  vi  studerer. 

I  husker  sikkert  at  Filip  mødte  hof- 
manden fra  Kandake,  Ætiopiens 
dronning.  Hofmanden  læste  en  pro- 


feti om  Messias  fra  Esajas'  Bog.  Og 
Filip  spurgte  ham:  „Forstår  du  det, 
du  læser?"  Og  han  svarede:  „Hvor- 
dan skulle  jeg  kunne  det,  når  ingen 
vejleder  mig?"(Ap.G.  8:26-31).  Vi 
må  lære  hvordan  vi  skal  gå  i  gang 
med  kirkens  standardværker,  og 
hvis  vi  så  følger  de  enkle  og  nemme 
læresætninger  der  gives  i  dem,  vil  vi 
opleve  en  fornyet  forståelse  af  lær- 
dommene, og  vi  vil  udvikle  et  fornyet 
ønske  om  at  leve  retfærdigt. 

Vi  må  overveje  hvad  der  står  i  evan- 
gelierne. De  er  beretningen  om  Her- 
rens liv.  Evangelierne  handler  om 
ham.  Han  er  Guds  Søn.  Gennem  Kri- 
stus viste  Gud  verden  sin  natur  og  sit 
væsen.  Det  er  evigt  liv  at  kende  Fade- 
ren og  Sønnen  og  blive  som  dem.  Vi 
lærer  Faderen  at  kende  ved  at  kom- 
me til  at  forstå  Sønnen.  Sønnen  åben- 
barer Gud.  Ingen  kommer  til  Fade- 
ren uden  ved  ham  eller  hans  ord.  Vi 
ønsker  at  kende  Faderen  og  Sønnen, 
og  den  vigtigste  kilde  til  dette  er 
evangelierne. 

Overrasker  det  jer  at  jeg  siger  at  der 
ligger  mere  kundskab  og  større  lær- 
dom om  Herren  Jesu  forsonende  of- 
fer i  de  fire  evangelier  end  nogen  ste- 
der i  alle  de  andre  standardværker? 
Det  eneste  vi  behøver  er  nøglen  til  at 
åbne  dem.  Vi  kan  få  at  vide  hvordan 
han  med  så  fuldkommen  sikkerhed 
forkynder  at  han  er  Guds  Søn. 

Der  er  f .  eks.  en  beretning  om  hvor- 
dan han  helbreder  en  mand  der  var 
født  blind.  Han  gør  det  på  eget  initia- 
tiv. Han  gør  det  med  vilje  foran  en 
stor  forsamling.  Rygtet  om  denne  ge- 
rning gav  genlyd  over  hele  Jerusa- 
lem. Mængden  forsamledes  for  at  se 
hvad  der  var  sket.  Og  derpå  fortsæt- 
ter Jesus  med  at  undervise  denne  sto- 
re forsamling  ved  at  sige:  „Jeg  er  den 
gode  hyrde"  -  det  er  det  samme  som 
at  sige:  „Jeg  er  Herren,  Jehova."  I  sin 
forkyndelse  siger  han:  „Jeg  og  Fade- 
ren, vi  er  ét."  Han  holder  en  strålen- 
de tale  om  at  han  faktisk  er  Guds 
Søn.  Og  hans  ord  bliver  stadfæstede 
som  sande,  fordi  han  åbnede  den 
blindfødte  mands  øjne!  (Joh.  9  og  10). 

Det  samme  skete  da  Jesus  oprejste 
Lazarus  fra  de  døde.  Jesus  kommer, 
forkynder  og  siger:  „Jeg  er  opstan- 
delsen og  livet;  den,  som  tror  på  mig, 
skal  leve,  om  han  end  dør."  Han  si- 
ger med  andre  ord:  „Udødelighed 
sker  gennem  mig,  det  evige  liv  er  i 
mig  og  fås  gennem  mig.  Jeg  er  Guds 


Søn.  Jeg  gør  dette  muligt."  Og  er  de 
på  nogen  måde  i  tvivl  om  hans  lære, 
så  befaler  han  dem  at  rulle  stenen  fra 
gravens  dør,  og  derpå  siger  han:  „La- 
zarus, kom  herud! "  hvorpå  manden, 
hvis  legeme  var  begyndt  at  gå  i  for- 
rådnelse, rejser  sig  og  kommer  ud. 
Lazarus'  oprejsning  fra  de  døde  er 
således  et  vidnesbyrd  for  hele  ver- 
den, i  al  evighed,  om  at  den  mand  der 
gjorde  dette  er  opstandelsen  og  livet, 
om  at  udødelighed  og  evigt  liv  er  mu- 
ligt ved  ham.  At  han  er  den  levende 
Guds  Søn.  (Joh.  11). 


Lad  mig  benytte  endnu  et  eksem- 
pel: Efter  sin  opstandelse  gik  Jesus  ad 
vejen  til  Emmaus  og  talte  med  to  af  si- 
ne disciple.  De  genkender  ham  da 
han  bryder  brødet.  Kort  efter  viser 
han  sig  for  ti  af  de  tolv  (Tomas  er  ikke 
til  stede)  i  det  øverste  værelse  -  læg 
venligst  mærke  til  at  det  var  en  for- 
samling af  hellige,  hvor  der  utvivl- 
somt også  har  være  trofaste  søstre  fra 
den  tid  -  det  var  til  hele  denne  grup- 
pe, og  ikke  kun  til  de  ti,  han  siger: 
„Har  I  noget  at  spise  her?"  De  giver 
ham  et  stykke  stegt  fisk  og  han  spiser 


De  fire  evangelier 
indeholder  skjulte  og 
ukendte  skatte.  Vi  har  ikke 
set  eller  forstået  alt  hvad  vi 
kan  hente  i  evangelierne. 


Når  vi  læser  skrifterne 
gælder  det  om  at  meditere 
og  bede,  så  Ånden 
involveres  i  vore  studier  og 
giver  os  forståelse. 


det  for  øjnene  af  dem.  Derpå  føler  de 
naglemærkerne  i  hans  hænder  og 
fødder  og  stikker  deres  hænder  i 
hans  side.  Der  er  tale  om  en  under- 
visningssituation. 

Den  lille  hændelse,  som  indtraf  på 
vejen  til  Emmaus,  og  højdepunktet 
som  fandt  sted  i  det  øverste  værelse, 
er  den  bedste  illustration  på  alt  det 
der  er  åbenbaret  om  hvad  et  opstan- 
dent  menneske  er  og  hvordan  vi,  ef- 
ter hans  mønster,  også  vil  blive,  hvis 
vi  er  ærlige  og  trofaste  i  alle  ting. 
(Luk.  24). 

Lad  mig  nævne  for  jer  at  vi  har  en 
enestående  mulighed  for  at  lære  at  el- 
ske Herren  og  opnå  et  ønske  om  at 
holde  hans  bud,  og  som  følge  deraf 
arve  fred  i  dette  liv  og  evigt  liv  i  den 
kommende  verden.  Det  er  ikke  kun 
et  spørgsmål  om  at  læse  -  det  gælder 
både  om  at  læse,  meditere  og  bede,  så 
den  Almægtiges  Ånd  involveres  i  vo- 
re studier  og  giver  os  forståelse. 

For  et  par  år  siden  rettede  jeg  en 
særlig  opmærksomhed  mod  de  fire 
evangelier  vi  har  i  Det  nye  Testamen- 
te. Da  jeg  var  færdig  med  mine  studi- 
er, og  brugte  de  ord  som  Johannes 
skrev:  „Men  disse  er  nedskrevet,  for 
at  I  skal  tro,  at  Jesus  er  Kristus,  Guds 
Søn,  og  for  at  I,  når  I  tror,  skal  have 
livet  i  hans  navn"  (Joh.  20:31),  skrev 
jeg  følgende: 

„Og  dermed  slutter  evangelierne  - 

Disse  hellige  skrifter,  som  handler 
om  Guds  Søns  fødsel,  tjenesteger- 
ninger, mission,  forsoningsoffer,  op- 
standelse og  himmelfart. 

Menneskene  er  nødt  til  at  tro  på 
disse  åbenbarede  optegnelser,  som 


Latarus  opvækkes, 
ill.  af  Gustave  Doré 
Kristus  helbreder  en  blind  mand, 
ill.  af  Del  Par  son 


med  magt  og  overbevisning  undervi- 
ser i  de  evige  sandheder,  for  at  opnå 
frelse  i  Guds  rige. 

Disse  sande  beretninger  om  Kristi 
liv  hjælper  mennesker  til  at  elske 
Herren  og  holde  hans  bud. 

Disse  hellige  og  højtidelige  vidnes- 
byrd giver  opskriften  på  fred  i  dette 
liv  og  evigt  liv  i  det  tilkommende. 

I  disse  hellige  beretninger,  i  disse 
vidnesbyrd  om  Herrens  liv  - 

oplever  vi  Jesus  -  den  Almægtige, 
Skaberen  af  alt  lige  fra  begyndelsen  - 
der  modtager  et  jordisk  hylster  under 
Marias  hjerte. 

Vi  står  ved  siden  af  den  nyfødte 
som  ligger  i  krybben  og  vi  hører  him- 
melske røster  juble  over  hans  fødsel. 

Vi  ser  ham  undervise  i  templet  og 
forvirre  verdens  vise,  da  han  kun  er 
tolv  år. 

Vi  iagttager  ham  ved  Jordanfloden, 
hvor  Johannes  egenhændigt  ned- 
sænker ham  i  vandet,  mens  Himlene 
åbnes  og  Helligånden  daler  ned  i 
form  af  en  due,  og  vi  hører  Faderens 
stemme  sige  de  bekræftende  ord. 

Vi  følges  med  ham  ud  i  ørkenens 
ensomhed  og  ser  djævelen  komme 
og  friste,  lokke  og  forsøge  at  føre  ham 
bort  fra  hans  gudgivne  planer. 

Vi  er  med  undren  og  forbavselse  til- 
skuere til  hans  mirakler.  Han  taler  og 
den  blinde  kan  se.  Ved  hans  berøring 
kan  den  døve  høre.  Han  befaler  og 
den  halte  springer  om,  de  lamme  rej- 
ser sig  fra  deres  senge,  de  spedalske 
renses  og  de  onde  ånder  uddrives  af 
de  besatte. 

Vi  fryder  os  over  miraklet  når  men- 
nesker, nedtrykt  af  synd,  helbredes, 
over  disciplene  som  forlader  deres 
tidligere  liv  for  at  følge  ham  og  over 
de  hellige  som  fødes  påny. 

Vi  standser  op  i  ærefrygt  når  ele- 
menterne adlyder  hans  røst  -  når  han 
kan  gå  på  vandet,  stormen  trækker 
sig  tilbage  på  hans  ord.  Han  forban- 
der figentræet  og  det  visner.  Vand 
bliver  til  vin  når  han  vil  det.  En  lille 
fisk  og  nogle  få  brød  kan  mætte  flere 
tusinde  på  hans  ord. 

Vi  sidder  sammen  med  livets  Her- 
re, som  et  menneske  i  intimt  samvær 
med  en  familie  i  Betania.  Vi  græder 
sammen   med   ham   ved   Lazarus' 


Jesus  og  disciplene  på  vej  til  Emmaus, 

ill.  af  Gustave  Doré 

Måltidet  i  Emmaus, 

ill.  af  Simon  Harmon  Vedder 


Der  ligger  mere  kundskab  i 
de  fire  evangelier,  mere 
åbenbaret  sandhed  om  Gud 
vor  Fader,  end  i  alle  de 
øvrige  hellige  skrifter 
tilsammen. 

grav,  vi  faster  og  beder  ved  hans  side, 
når  han  taler  med  sin  Fader.  Vi  spiser 
og  sover  og  vandrer  med  ham  gen- 
nem gader  og  landsbyer  i  Palæstina. 
Vi  ser  ham  sulten,  tørstig  og  træt,  og 
undres  over  at  Gud  skal  gennemgå 
sådanne  jordiske  erfaringer. 

Vi  drikker  af  hans  lærdomme,  vi 
hører  lignelser  som  aldrig  før  har 
lydt,  vi  lærer  at  dette  er  ensbetyden- 
de med  at  høre  én  der  har  myndighed 
til  at  forkynde  sin  Faders  lære. 

Vi  ser  ham  - 

sørge  -  når  han  græder  over  sine 
venner  -  begræder  det  dømte  Je- 
rusalem. 

barmhjertig  -  når  han  tilgiver  synd, 
drager  omsorg  for  sin  mor,  helbreder 
folk  både  åndeligt  og  fysisk. 

vred  -  da  han  udrenser  sin  Faders 
hus  i  glødende  raseri  og  med  retfær- 
dig harme  over  dets  vanhelligelse. 

sejre  -  da  han  kommer  ind  i  Jerusa- 
lem til  en  folkemængde  der  råber  ho- 
sianna for  Davids  søn,  da  han  for- 
vandles på  bjerget  for  øjnene  af  sine 
disciple,  da  han  viser  sig  i  opstanden 
herlighed  på  et  bjerg  i  Galilæa. 

Vi  trækker  os  tilbage  sammen  med 
ham  til  det  øverste  værelse,  bort  fra 
verden,  og  hører  de  bedste  forkyn- 
delser som  nogen  sinde  er  givet, 
mens  vi  nyder  symbolerne  på  hans 
kød  og  blod. 

Vi  beder  sammen  med  ham  i  Getse- 
mane  og  skælver  under  den  tunge 
byrde  han  bærer,  mens  store  blod- 
dråber falder  fra  hver  en  pore.  Vi  bøj- 
er vore  hoveder  i  skam  mens  Judas 
giver  sit  forræderiske  kys. 

Vi  står  ved  hans  side  foran  Annas 
og  Kajfas,  vi  følges  med  ham  til  Pila- 
tus  og  Herodes  og  tilbage  igen.  Vi 
deltager  i  smerterne  ved  fornærmel- 
serne, gyser  når  han  spottes  og  bliver 
oprørte  over  det  grove,  uretfærdige 
massehysteri  der  ubønhørligt  fører  til 
korset. 

Vi  sørger  sammen  med  hans  mor 
og  andre  på  Golgata,  mens  de  romer- 
ske soldater  slår  naglerne  i  hans  hæn- 
der og  fødder.  Vi  skælver  da  spydet 
stikkes  i  hans  side,  og  lever  sammen 
med  ham  i  det  øjeblik  han  frivilligt 
opgiver  sit  liv. 

Vi  befinder  os  i  haven  da  englene 
ruller  stenen  til  side,  da  han  kommer 
ud  fra  graveri  i  herlig  udødelighed. 
Vi  følges  med  ham  på  vejen  til  Em- 
maus,  knæler  sammen  med  ham  i  det 
øverste  værelse,  føler  på  naglemær- 


erne  i  hans  hænder  og  fødder  og  stik- 
ker hånden  i  hans  side  -  og  sammen 
med  Thomas  udbryder  vi:  ,Min  Her- 
re og  min  Gud!' 

Vi  vandrer  med  ham  til  Betania  og 
ser  englene  som  er  til  stede,  at  han 
opfarer  til  sin  Fader,  og  da  er  vor  glæ- 
de fuldkommen,  for  vi  har  set  Gud  i 
mennesket. 

Vi  ser  Gud  i  ham,  for  vi  ved  at  Gud 
var  i  Kristus,  at  han  viste  sig  for  ver- 
den for  at  alle  mennesker  kunne  lære 
disse  hellige  væsener  at  kende,  hvil- 
ket vil  sige  at  have  evigt  liv. 

Men  hvad  kan  vi  mere  sige  om  Kri- 
stus? Hvis  Søn  er  han?  Hvilke  værker 
er  han  mester  for?  Hvem  kan  i  vore 
dage  vidne  om  alt  dette? 

Lad  mig  atter  skrive  noget,  som 
profeter  i  alle  tidsaldre  har  vidnet  om 
-  at  han  er  Guds  Søn,  Faderens  En- 
bårne, den  lovede  Messias,  Israels 
Herre  og  Gud,  vor  Forløser  og  Frel- 
ser. Han  kom  til  verden  for  at  åbenba- 
re Faderen,  for  påny  at  gengive  evan- 
geliet, for  at  være  vort  store  eksem- 
pel, for  at  udarbejde  den  uendelige 
og  evige  forsoning.  Han  skal  snart 
komme  igen  og  personligt  regere  på 
jorden  og  frelse  og  forløse  dem,  der 
elsker  og  tjener  ham. 

Og  lad  det  endvidere  blive  ned- 
skrevet, både  på  jorden  og  i  Himlen, 
at  også  jeg  ved  at  disse  ting  er  sande, 
således  som  profeterne  har  vidnet 
om  det.  For  jeg  har  fået  dem  åbenba- 
ret gennem  Guds  Helligånd,  og  der- 
for vidner  jeg  om  at  Jesus  er  alles  Her- 
re, Guds  Søn,  gennem  hvis  navn  frel- 
se findes."  (Bruce  R.  McConkie: 
Doctrinal  New  Testament  Commen- 
tary,  bind  1,  s.  873-876). 


De  der  elsker  Herren 
viser  det  ved  at  holde 
hans  bud,  og  de  der  holder 
hans  bud  opnår  evigt  liv 
i  hans  rige. 


Men  det  forunderlige  ved  den 
åbenbarede  religions  system,  som 
Gud  har  givet  os  i  vore  dage,  er  for 
det  første  at  det  er  sandt,  for  det  an- 
det at  ethvert  menneske  i  kirken  - 
mænd,  kvinder  og  børn  -  kan  få  en 
absolut  viden,  affødt  af  Anden,  og  en 
urokkelig  overbevisning  og  sikker- 
hed for  at  Jesus  er  Herren,  at  der  er 
frelse  i  Kristus,  at  dersom  vi  ønsker  at 
komme  til  ham,  lærer  af  ham  og  hol- 
der hans  bud,  vil  vi  have  fred  og  glæ- 
de og  lykke  i  dette  liv  og  arve  evigt  liv 
i  den  kommende  verden. 

Vi  giver  alle  i  kirken  den  udford- 
ring at  drikke  af  kilden  -  det  rene 
budskab  fra  Herren,  at  studere  stan- 
dardværkerne; at  læse,  tænke  over, 
og  bede  til  Gud  om  at  få  forståelse, 
om  at  få  Helligåndens  kraft  i  deres  liv 
så  hvert  menneske,  uafhængig  af  no- 
gen anden,  kender  sandheden  og 
guddommeligheden  i  disse  ting,  for 
dette  er  kilden  til  den  glæde  og  til- 
fredshed og  fred,  som  evangeliet 
tilbyder. 

Gud  give  at  dette  må  ske.  Dette 
værk  er  sandt.  Det  er  Guds  værk. 
Hans  hånd  er  med  i  det.  Han  har  til- 
skikket dets  succes.  Det  vil  gå  frem- 
ad, og  I  og  jeg  vil  i  tid  og  evighed  arve 
disse  herlige  velsignelser,  hvis  vi  ba- 
re vil  gøre  det,  som  jeg  er  sikker  på  vi 
alle  inderst  inde  godt  ved  at  vi  bør 
gøre. 

I  Herren  jesu  Kristi  navn.  Amen.  □ 


Kristi  begravelse,  ill.  af  Gustave  Doré 


Ældste  Bruce  McConkie  virkede  som 
generalautoritet  fra  1946  til  sin  død  den 
19.  april  1985.  Fra  1972  var  han  medlem  af  De 
Tolvs  Råd.  Vi  syntes  det  var  passende  i  dette 
nummer  af  Stjernen,  der  er  helliget  skrifterne 
som  han  holdt  så  meget  af,  at  give  hans 
vidnesbyrd  om  de  fire  evangelier 


■■u 


Det  øverste  Præsidentskabs 
julebudskab  1985 


\Wm 


Vi  sender  alle  mennesker  overalt  vore 
kærlige  hilsner  i  denne  hellige  juletid. 
Vi  forkynder,  som  Herrens,  Jesu 
Kristi  vidner  at  han  virkelig  er  alles 
Frelser.  Han,  hvis  fødsel  den  kristne 
verden  fejrer,  er  virkelig  Guds  Søn, 
Forløseren,  den  lovede  Messias. 

Intet  budskab  har  større  betydning 
end  det  han  bragte.  Ingen  begivenhed 
er  vigtigere  end  hans  forsonende  offer 
og  den  efterfølgende  opstandelse.  Og 
ingen  kan  takke  nok  for  alt  det  Jesus 
har  gjort  for  os. 

Vi  er  fuldt  ud  opmærksomme  på  at 
der  er  mennesker  som  sørger  eller  på 
anden  vis  er  nedtrykte  i  denne  glade 
juletid.  Til  dem  vil  vi  gerne  sende  en 
speciel  kærlig  tanke  og  udtrykke  vor 
medfølelse. 

Til  dem  der  længes  efter  fred  siger 
vi  at  den  kan  findes  hos  Fredsfyrsten. 
Selv  i  disse  urolige  tider  kan  den,  der 
personligt  henvender  sig  til  Kristus, 
finde  en  indre  fred  som  overgår  al 
forstand. 

Til  dem  der  sørger  siger  vi  trøstende 
ord.  I  skal  vide  at  Frelseren  har 
kendskab  til  sorg.  Han,  der  er 
opmærksom  på  hver  eneste  lille  spurv 
der  falder  til  jorden,  er  også 
opmærksom  på  jer  og  ønsker  at  trøste 
og  velsigne  jer.  Gå  til  ham  og  læg 


jeres  byrde  for  hans  fødder. 

Til  dem  der  er  tynget  af  sam- 
vittighedskvaler giver  vi  håb.  Jeres 
Forløser  elsker  jer  i  sin  fuldkomne 
kærlighed.  Han  døde  for  at  betale  for 
de  synder,  som  er  begået  af  alle  som 
oprigtigt  omvender  sig  og  følger  den 
kurs  han  har  anvist.  „Er  eders  synder 
som  skarlagen,  de  skal  blive  hvide  som 
sne;  er  de  end  røde  som  purpur,  de 
skal  dog  blive  som  sne"  (Esajas  1:18). 
Modtag  Andens  helbredelse,  som  kun 
han  kan  give. 

Til  de  ensomme  udrækker  vi  en 
venskabshånd  for  at  drage  jer  ind  i 
vort  fællesskab.  Vi  inviterer  jer  til 
sammen  med  os  at  dyrke  Gud  og  tjene 
Mesteren. 

Og  endelig  opfordrer  vi  dem,  der 
anerkender  Herrens  velsignelser  og 
store  barmhjertighed  i  deres  liv,  til  at 
række  deres  hånd  ud  og  velsigne 
andres  tilværelse.  Gør  I  det  kan  I 
nå  ind  bag  højtidens  rutine  og 
ritualer. 

I  kan  blive  redskaber  i  Herrens  hånd 
til  at  velsigne  de  fattige,  ensomme  og 
fortvivlede,  og  så  vil  I  i  højere  grad 
fornemme  at  Frelseren  virkelig 
eksisterer.  Og  når  I  fejrer  hans  fødsel 
vil  det  sandelig  blive  en  glæde  for 
jer. 


(^* 

Spørgsmål  af 
almindelig  interesse 
besvaret  som 
vejledning,  ikke  som 
en  officiel 
tilkendegivelse  af 
kirkens  politik 


Spørgsmål  og  svar 


Spørgsmål: 

Hvordan  kan  jeg  forklare 
kirkens  holdning  til 
Bibelen?  En  af  mine  venner 
gør  indsigelse  imod  den 
kendsgerning  at  vi  har 
andre  hellige  skrifter,  og  at 
vi  kun  tror  på  Bibelen  „for 
så  vidt,  som  den  er  rigtigt 
oversat". 


Svar: 

Robert  J.  Matthews, 

dekan  i  religionsundervisning  ved 

Brigham  Young  universitetet. 


Vi  betragter  fire  bøger  som  hellig 
skrift:  Bibelen,  Mormons  Bog,  Lære 
og  Pagter  og  Den  kostelige  Perle. 


Disse  „standardværker"  -  skriftlige 
optegnelser  om  vor  tro  -  supplerer 
hinanden,  fremfor  at  være  konkur- 
renter. Hver  af  dem  understøtter  og 
bekræfter  de  andre. 

Eftersom  kirken  har  fire  bøger 
med  hellig  skrift  har  nogle  iagttage- 
re misforstået  vor  holdning  til 
Bibelen. 

Saulus  (senere  kendt  som  Paulus) 
mente  formodentlig  det  samme,  da 
han  hørte  de  første  hellige  på  Det 
nye  Testamentes  tid  fortælle  om  de- 
res tro  på  Jesus  Kristus.  De  nye 
åbenbaringer  og  oplevelser  syntes 
at  være  en  trussel  mod  og  en  erstat- 
ning for  Det  gamle  Testamente. 
Men  Paulus'  vrede  vendte  til  forstå- 
else. Han  blev  ikke  alene  omvendt 
til  den  „nye"  lære  og  troede  på 
dens  historie,  men  han  skrev  selv 
en  stor  del  af  det  vi  i  dag  kender 
som  Det  nye  Testamente.  Paulus 
lærte  at  man  ikke  nødvendigvis  be- 
høver at  forkaste  Det  gamle  Testa- 
mente for  at  acceptere  og  tro  på  Det 
nye  Testamente. 

På  samme  måde  betyder  det  ikke 
at  vi  afviser  Bibelen,  fordi  vi  har 
Mormons  Bog  og  andre  sidste  dages 
hellige  skrifter.  Hvis  man  sætter  sig 
godt  ind  i  alle  de  åbenbaringer  Gud 
har  givet,  vil  man  forstå  og  elske 
hver  enkelt  bog  så  meget  mere. 

For  mennesker  der  levede  i  de  før- 
ste århundreder  af  den  kristne  peri- 
ode var  Det  gamle  og  Det  nye  Testa- 
mente to  adskilte  bogsamlinger  med 
hellig  skrift.  Det  er  først  med  tiden 


kristne  er  kommet  til  at  betragte  Bi- 
belen som  én  bog.  Sammen  med 
denne  holdningsændring  skete  der 
uheldigvis  også  en  ændring  i  betyd- 
ningen af  ordet  Bibel  fra  at  være  fler- 
tal (bøger)  til  at  være  ental  (bog). 
Entalsordet  Bibel  er  for  begrænset 
og  det  er  historisk  ukorrekt.  Ordets 
oprindelige  betydning  -  som  ikke 
udelukker  muligheden  for  yderlige- 
re skrifter  -  er  mere  korrekt. 

Mormons  Bog  er  et  vidne  om  Bi- 
belen. Mormons  Bogs  profeter  var  i 
besiddelse  af  Det  gamle  Testamen- 
te, fra  Første  Mosebog  til  Jeremias, 
og  de  citerede  den  ofte,  idet  de  ge- 
ntagne gange  stærkt  understregede 
de  mange  særlige  begivenheder  og 
personligheder  der  omtales  forskel- 
lige steder  i  disse  skrifter. 

Mormons  Bog  vidner  også  om 
sandheden  af  Det  nye  Testamente. 
Mormons  Bogs  profeter  så  i  et  syn 
Jesu  Kristi  liv,  mission  og  forsonen- 
de offer. 

I  den  fortælles  om  hvordan  Jesus 
selv  flere  gange  på  herlig  vis  besøg- 
te Amerika  efter  sin  opstandelse  og 
himmelfart.  I  den  kan  man  også  læ- 
re om  tro,  bøn,  faste,  omvendelse, 
dåb,  åbenbaring,  syner  og  andre  bi- 
belske emner.  På  disse  og  andre 
måder  støtter  Mormons  Bog  ikke 
alene  de  bibelske  optegnelser,  men 
den  bekræfter  faktisk  også  at  den 
eksisterede  og  at  den  er  historisk 
autentisk. 

Men  endnu  vigtigere  er  det  at 
Mormons  Bog  sammen  med  Bibelen 

tjener  som  et  fordums  vidne  om 
Gud  og  Jesus  Kristus.  Mormons 
Bogs  undertitel  -  „Endnu  et  vidne 
om  Jesus  Kristus"  -  fastslår  klart 
dens  formål. 

I  Mormons  Bog  opbevares  en  for- 
dums profeti,  givet  af  Josef  fra 
Ægypten,  om  at  Bibelen  og  Mor- 
mons Bog  „skal  føjes  sammen  for  at 
tilintetgøre  falske  lærdomme  og  af- 
skaffe splid  og  oprette  fred".  I  den 
samme  profeti  beskrives  det  også  at 
profeten  Joseph  Smiths  mission  ik- 
ke alene  var  at  frembringe  Herrens 
ord  til  menneskenes  børn,  men  og- 
så „at  overbevise  dem  om  mit  ord, 
som  allerede  vil  være  spredt  blandt 
dem"  (2  Nephi  3:11-12). 

Mange  lærde  og  nogle  præster 
har  længe  anerkendt  at  der  er  fejl, 
forskelligartetheder,  udeladelser  og 
små  modsætningsforhold  i  Bibelen. 
Det  fremgår  tydeligt  af  de  mange 
udgaver  og  oversættelser,  at  Bibelen 
mangler  den  klarhed  og  fuldstæn- 
dighed som  den  engang  havde.  Det 
er  det  der  henvises  til  i  vor  8.  trosar- 
tikel: „Vi  tror,  at  Bibelen  er  Guds 
ord,  for  så  vidt,  som  den  er  rigtigt 
oversat." 

Med  hensyn  til  de  „bøger  der  er 
gået  tabt"  -  nogle  skrifter  som  næv- 
nes i  Bibelen  og  som  nu  mangler  - 
har  profeten  Joseph  Smith  sagt: 
„Det  lader  til  at  den  apostolske  kir- 
ke havde  nogle  af  de  skrivelser,  si- 
den Judas  nævner  eller  citerer 
Enoks  profetier,  den  syvende  fra 
Adam"  (History  of  the  Church, 


1:132).  Ved  andre  lejligheder  har 
profeten  bemærket:  „Gennem  di- 
verse åbenbaringer  som  er  givet  er 
det  tydeligt  at  der  er  fjernet  mange 
vigtige  ting  fra  Bibelen,  vedrørende 
menneskenes  frelse,  eller  også  er  de 
gået  tabt  før  den  blev  samlet .  .  .  Jeg 
tror  på  Bibelen,  som  den  lød,  da 
den  kom  fra  de  oprindelige  forfatte- 
res pen.  Uvidende  oversættere,  li- 
gegyldige og  skødesløse  afskrivere 
eller  rænkefulde  og  fordærvede 
præster  har  begået  mange  fejl"  (se 
Profeten  Joseph  Smiths  Lærdom- 
me, s.  394). 

I  Mormons  Bog  tales  der  om  Bibe- 
lens oprindelige  enkelhed  og  nøjag- 


tighed, og  om  at  der  er  gået  vigtige 
og  værdifulde  dele  tabt.  Men  den 
indeholder  også  profetier  om  at  dis- 
se dele  vil  blive  gengivet  i  de  sidste 
dage.  Nephi  så  i  et  syn  at  Bibelen 
ville  have  fremgang  blandt  jordens 
nationer,  i  sin  ufuldkomne  skikkel- 
se -  og  den  efterfølgende  gengivel- 
se af  skrifter  i  de  sidste  dage: 


„Og  efter  at  den  (Bibelen)  var 
kommet  til  dem,  så  jeg  andre  bøger 
komme  frem  ved  Lammets  kraft  fra 
folkene  til  dem,  for  at  overbevise 
folkene  og  resten  af  mine  brødres 
afkom  samt  jøderne,  der  var  spredt 
over  hele  jorden,  om,  at  profeterne 
(Det  gamle  Testamente)  og  Lam- 
mets tolv  apostles  beretninger  (Det 
nye  Testamente)  er  sandfærdige. 

Og  engelen  talte  til  mig  og  sagde: 
Disse  sidste  optegnelser  .  .  .  skal 
stadfæste  sandheden  af  de  første, 
som  kommer  fra  Lammets  tolv 
apostle,  og  skal  åbenbare  de  tydeli- 
ge og  dyrebare  ting,  der  blev  taget 
bort  fra  dem  .  .  . 

Og  Lammets  ord  skal  kundgøres  i 
dit  afkoms  optegnelser  (Mormons 
Bog)  såvel  som  i  Lammets  tolv 
apostles  optegnelser  (Det  nye  Testa- 
mente), og  således  skal  de  begge 
stadfæstes  til  ét:  thi  der  er  en  Gud 
og  een  hyrde  over  hele  jorden" 
(1  Nephi  13:39-41).  Det  som  gik 
tabt  er  gengivet  i  Mormons  Bog, 
Lære  og  Pagter,  Den  kostelige  Perle 
og  i  Joseph  Smiths  engelske  over- 
sættelse af  Bibelen,  som  hører  til  de 
„andre  bøger"  Nephi  talte  om. 

Forskellen  i  sproget  ændrer  ikke 
noget  ved  Bibelens  oprindelig  sand- 
hed, den  fjerner  heller  ikke  Guds 
væsentligste  budskab  om  hans  for- 
hold til  menneskeheden  og  Jesu 
Kristi  forløsende  mission.  Vi  ved  fra 
sidste  dages  skrifter  at  den  mest  al- 
vorlige ændring  i  Bibelen  ikke  så 
meget  er  unøjagtige  sætninger  som 

tabet  af  store  dele  af  teksten. 

Alle  kirkens  præsidenter  og  lede- 
re har  tilskyndet  os  stærkt  til  at  be- 
nytte Bibelen.  Joseph  Smith  stude- 
rede Bibelen  hele  sit  liv.  Det  var  ved 
at  læse  og  fornemme  kraften  i  Ja- 
kobs Brev  1:5  at  han  allerede  som 
14-årig  blev  bevæget  til  at  bede 
højt,  hvorpå  han  modtog  sin  første 
åbenbaring  fra  Herren.  Han  omtalte 
senere  den  hellige  skrift,  Bibelen, 
således: 

„Den,  der  kan  erkende  den  på 
himlen  beskrevne  Almagtens  kraft, 
kan  også  se  Guds  håndskrift  i  de  hel- 
lige skrifter,  og  den,  der  læser  dem 
oftest,  vil  elske  dem  mest,  og  den, 
der  er  fortrolig  med  dem,  vil  erken- 
de Herrens  hånd,  når  som  helst  han 
ser  den"  (Profeten  Joseph  Smiths 
Lærdomme,  s.  64).  Præsident  Brig- 
ham Young  talte  ofte  om  sin  tillid  til 
Bibelen.  „Vi  har  hellig  ærbødighed 
for  Bibelen  og  vi  tror  på  den, "  sag- 
de han.  „De  lærdomme  der  står  i 
Bibelen  vil  hæve  alle,  som  lægger 
rigtigt  mærke  til  dem,  til  et  højere 
stade.  De  vil  forsyne  dem  med 
kundskab,  visdom,  barmhjertighed 
og  fylde  dem  med  kærlighed,  så  de 
føler  med  dem  der  har  trange  kår, 
som  er  nedtrykte,  lider  eller  er  i 
nedværdigende  omstændigheder. 
De  som  følger  skrifternes  anvisnin- 
ger vil  være  retfærdige,  ærlige,  dy- 
dige og  fredelige,  hjemme  som  ude. 
Når  mænd  og  kvinder  følger  Bibe- 
lens lære  vil  de  blive  fortrinlige  æg- 
tefæller, og  børn  som  gør  det  vil  væ- 


re lydige.  Dette  vil  skabe  lykkelige 
familier  og  velstående  og  lykkelige 
nationer,  der  hæver  sig  op  over  alt 
andet  i  dette  liv"  (Discourses  of 
Brigham  Young,  udvalgt  af  John  A. 
Widtsoe,  s.  124-125.  Deseret  Book 
Co.,  1954). 

I  de  senere  år  har  Det  øverste 
Præsidentskab  og  andre  generalau- 
toriteter opfordret  kirkens  medlem- 
mer overalt  til  at  læse  Bibelen  og 
undervise  deres  børn  i  den. 

Herren  specificerede  i  1831  for 
profeten  Joseph  Smith  at  kirkens 
ældster  og  lærere  „skal  forkynde 
mit  evangeliums  grundsætninger, 
som  de  findes  i  Bibelen  og  Mor- 
mons Bog,  hvori  evangeliets  fylde 
findes"  (L&P  42:12).  Denne  befaling 
har  hele  tiden  været  gældende  i  kir- 
ken siden  den  tid,  og  det  ses  tyde- 
ligt i  kirkens  missionering,  under 
søndagens  møder  og  i  kirkens  un- 
dervisningshæfter . 

Enhver  sidste  dages  hellig  missio- 
nær studerer  Bibelen  og  underviser 
regelmæssigt  i  den.  I  missionærlek- 
tierne gøres  der  til  stadighed  brug  af 
Bibelen  i  undervisningen  af  Jesu 
Kristi  lærdomme.  Gennem  instruk- 
tioner der  er  udsendt  fra  kirkens 
hovedsæde  opfordres  enhver  lokal 
biskop  til  at  anbringe  Bibelen  og  de 
andre  standardværker  ved  forhøj- 
ningen og  på  kirkebibliotekerne 
overalt  i  kirken,  så  bøgerne  er  nemt 
tilgængelige  og  ofte  kan  blive  brugt. 

Alle  kirkens  medlemmer  opford- 
res til  at  studere  skrifterne  i  famili- 


en, hver  for  sig  og  sammen.  Hvert 
fjerde  år  benytter  præstedømmets 
kvorummer,  søndagsskolen  og 
hjælpeforeningen  Det  gamle  Testa- 
mente i  deres  klasser.  Året  efter  stu- 
deres Det  nye  Testamente.  Hvor 
som  helst  kirkens  seminar-  og  insti- 
tutprogram er  etableret  anvendes 
den  samme  rækkefølge. 

I  de  år  hvor  Bibelen  ikke  er  det 
hovedværk  der  studeres  i  kirkens 
undervisningsprogrammer,  anven- 
des de  andre  standardværker.  Disse 
andre  skrifter  står  imidlertid  i  så 
nær  forbindelse  med  Bibelens  histo- 
rie og  lærdomme  at  Bibelen  hele  ti- 
den er  i  brug  overalt  i  kirken. 

Der  hersker  ingen  tvivl  om  kir- 
kens holdning  til  Bibelen:  (1)  Bibe- 
len hører  til  et  af  de  fire  standard- 
værker og  tjener  som  vejledning  for 
vor  tro  og  lære,  (2)  Bibelen  er  en 
sandfærdig  og  autentisk  gammel 
optegnelse,  men  (3)  den  er  ikke  den 
eneste  optegnelse  Gud  har  motive- 
ret til  at  blive  skrevet.  (4)  Mange  af 
de  vigtige  begreber  som  engang 
fandtes  i  Bibelen,  men  nu  mangler, 
er  gengivet  i  Mormons  Bog  og  an- 
dre sidste  dages  åbenbaringer.  (5) 
Disse  andre  skrifter  beviser  at  Bibe- 
len er  sand,  og  således  står  Bibelen 
stærkere  end  hvis  den  stod  alene. 
(6)  Bibelen  har  hele  tiden  været  an- 
vendt i  kirken  lige  fra  begyndelsen  i 
1830,  og  den  studeres  i  stigende 
grad,  sammen  med  alle  de  hellige 
skrifter.  □ 

Spørgsmål: 
Hvorfor  antydes  det  i 
Mormons  Bog  at  Jesus  ville 
blive  født  i  Jerusalem 
(Alma  7:10)? 


Svar: 

D.  Kelly  Ogden  er  tilforordnet  leder  for 

The  Jerusalem  center  for  Near  Eastern 

Studies. 


Lad  os  se  nærmere  på  Almas  ord: 
„Han  skal  fødes  af  Maria  i  Jerusa- 
lems land,  som  er  vore  fædres 
land."  (Alma  7:10).  Læg  mærke  til 
at  der  i  disse  ord  står  Jerusalems 
land  og  ikke  Jerusalems  by. 
Jerusalems  land.  Mennesker  der  boe- 
de i  byer  og  landsbyer  som  lå  rundt 
omkring  et  politisk  center  blev  i 
gamle  dage  betragtet  som  hørende 
til  dette  større  centrum.  Det  var  al- 


mindelig praksis  at  et  større  bycen- 
ter, som  feks.  Jerusalem,  ikke  alene 
blev  kaldt  en  by,  men  også  et  land. 

I  El  Amarna  brevet  287,  som  stam- 
mer fra  det  nære  østen,  nævnes  „Je- 
rusalems land"  flere  gange  [1].  Og 
den  som  fordum  skrev  El  Amarna 
brev  290  har  oven  i  købet  henvist  til 
Betlehem  som  en  del  af  Jerusalems 
land:  I  dette  brev  omtales  Abdu- 
Khebas  kritik  til  Pharaoh  Akhena- 
ton  over  at  Jerusalem  skulle  være 
„det  kongerige  som  overgik  til ,  Api- 
ru  folket.  Men  nu  er  endog  en  by  i 
Jerusalems  land,  som  hedder  Bit- 
Lahmi  (Betlehem),  overgået  til  Kei- 
lahs  folks  side' "  [2].  Hebron,  som 
ligger  næsten  32  km.  syd  for  Betle- 
hem, blev  også  betragtet  som  en  del 
af  „Jerusalems  land"  [3]. 

Mormons  Bog  er  i  sig  selv  konse- 
kvent i  sin  anvendelse  af  „Jerusa- 
lems land"  når  der  henvises  til  det 
sted  hvor  Lehi  og  hans  familie  kom 
fra,  hvor  Frelseren  ville  fremkomme 
som  et  menneske  og  hvortil  det  jø- 
diske folk  til  sidst  skulle  vende  tilba- 

ge  [4]. 

I  vor  tids  åbenbaringer,  som  er 
givet  gennem  profeten  Joseph 
Smith,  har  man  bevaret  dette  ud- 
tryk og  dets  fordums  betydning.  I 
Lære  og  Pagter  133:24,  kan  vi  læse 
at  „Jerusalems  land  og  Zions  land 
skal  vende  tilbage  til  deres  eget 
sted",  når  jorden  bliver  som  den 
var,  før  den  blev  delt. 

I  skrifterne  er  der  flere  andre  byer 
som  ind  imellem  også  kaldes  lande. 


Ammonihah  var  oprindeligt  en  by 
(se  Alma  8:6),  men  det  var  også  et 
land  (se  Alma  14:23).  Området  om- 
kring byen  Ur  var  også  kendt  som 
Ur.  Vi  læser  at  der  stod  et  afgudsal- 
ter  ved  „Potifars  høj  ...  i  landet  Ur 
i  Kaldæa"  (Abraham  1:20).  Og  i  Ab- 
raham 2:4  kan  vi  se  at  Abraham  og 
hans  familie  forlod  „landet  Ur  i  Kal- 
dæa for  at  drage  til  Kana'ans  land", 
og  videre  til  „det  land,  som  vi  kald- 
te Karan" .  I  Damaskus  rullen  (også 
kendt  som  Zadokite  Document  - 
der  hører  med  til  Dødehavsrullerne) 
nævnes  „Damaskus'  land"  to  gange 
[5]. 

Ved  Jerusalem.  Alma  fastslår  at  Jesus 
ville  blive  født  af  Maria  -  ikke  i  Jeru- 
salem, men  i  Jerusalems  land.  Det  vil 
sige  ved  Jerusalem.  Nogle  har  fejlag- 
tigt erklæret  at  Mormons  Bog  hæv- 
der at  Jesus  ville  blive  født  i  Jerusa- 
lems by,  men  det  står  der  intet  om. 

Der  er  andre  steder  i  Mormons 
Bog  som  desværre  er  blevet  misfor- 
stået -  fordi  det  engelske  ord  at  på 
dansk  er  oversat  til  i,  hvor  det  bur- 
de have  været  ved,  som  ordet  mere 
korrekt  betyder.  Det  er  1  Nephi  1:4, 
hvor  der  står:  „Min  fader  Lehi  hav- 
de boet  i  Jerusalem  alle  sine  dage." 
Og  1  Nephi  1:7,  hvor  der  står:  „Han 
tog  hjem  til  sit  eget  hus  i  Jerusalem" 
samt  2  Nephi  25:6:  „Jeg  Nephi .  .  . 
har  selv  boet  i  Jerusalem."  Det 
fremgår  tydeligt  af  beretningen  at 
Lehi  og  hans  familie  faktisk  boede 
udenfor  Jerusalem,  eftersom  søn- 
nerne i  deres  forsøg  på  at  sikre  sig 

de  kostbare  messingplader,  som  de 
havde  måttet  lade  tilbage,  „gik  hen 
(ned)  til  vort  arveland  og  samlede 
vort  guld,  vort  sølv  og  vore  kostbar- 
heder. Og  efter  vi  havde  samlet  dis- 
se ting  sammen,  gik  vi  atter  hen  (op) 
til  Labans  hus"  (1  Nephi  3:22-23. 
Fremhævelse  tilføjet).  Lehi  kan  ha- 
ve boet  flere  kilometer  fra,  og  dog 
ved  Jerusalem,  -  ligesom  Jesus  kun- 
ne have  være  født  adskillige  kilome- 


ter væk,  i  Betlehem,  og  alligevel  ved 
Jerusalem. 

Joseph  Smith  vidste  naturligvis 
udmærket  at  Jesus  var  født  i  Betle- 
hem. Hvis  han  selv  havde  forfattet 
bogen  ville  han  have  fastslået  denne 
kendsgerning,  eftersom  enhver  af- 
vigelse fra  det  velkendte  jo  ville 
vække  modstand  og  beskyldninger. 
Joseph  Smith  oversatte  imidlertid 
kun  de  geografiske  beskrivelser  som 


stod  i  det  gamle  skrift  -  noget  som  i 
sig  selv  er  et  yderligere  bevis  på  at 
Mormons  Bog  har  en  semitisk 
baggrund. 

Således  er  Almas  profetiske  for- 
udsigelse, af  de  omgivelser  Frelse- 
ren ville  blive  født  i,  slet  ikke  forkert 
eller  selvmodsigende.  De  stemmer 
fuldt  ud  overens  med  lignende  be- 
retninger i  Bibelen  og  bibelsk  tale- 
måde -  og  beviser  faktisk  at  dette 

sted  i  bogen  er  autentisk  og  af  for- 
dums oprindelse.  □ 

Spørgsmål: 

I  Ether  12:27  siges  det  at 
Gud  giver  menneskene 
svagheder.  Hvordan  og 
hvorfor  gør  han  det? 


Svar: 

Truman  G.  Madsen 

er  professor  i  religionsfilosofi  ved 

Brigham  Young  universitetet  i  Provo, 

Utah. 


Det  skriftsted  som  har  ført  til  det- 
te spørgsmål  lyder  således:  „Og 
dersom  menneskene  kommer  til 
mig,  vil  jeg  vise  dem  deres  svaghed. 
Jeg  giver  menneskene  svaghed,  for 
at  de  kan  være  ydmyge;  og  min  nå- 
de er  tilstrækkelig  for  alle  menne- 
sker, som  ydmyger  sig  for  mig;  thi 
dersom  de  ydmyger  sig  for  mig  og 


har  tro  på  mig,  vil  jeg  gøre  det  sva- 
ge stærkt  for  dem."  (Ether  12:27). 
Med  hensyn  til  dette  skriftsted 
har  jeg  stillet  en  klasse,  der  studere- 
de Mormons  Bog  på  Brigham  Young 
universitetet,  forskellige  spørgsmål. 
Følgende  artikel  er  en  blanding  af 
deres  og  mine  tanker.  Vi  har  kon- 
centreret os  om  fire  spørgsmål:  (1) 
Hvad  står  der  i  skriftstedet?  (2)  Hvis 
Gud  giver  menneskene  svagheder, 
hvordan  gør  han  det  så?  (3)  Hvad 
vil  det  sige  at  ydmyge  sig,  så  Guds 
nåde  „er  tilstrækkelig"?  (4)  Hvor- 
dan bliver  „det  svage  stærkt"? 

Skriftstedet 

Dette  skriftsted  udspringer  af 
Moronis  ængstelse  for  det  han  har 
skrevet  -  for  det  han  syntes  halter 
og  er  kejtet  i  modsætning  til  det  han 
har  læst  som  Jareds  bror  har  skre- 
vet, hvilket,  som  han  siger  „blev 
mægtigt,  ligesom  du  (Herren)  er 
mægtig,  så  menneskene,  som  læser 
det,  bliver  overvældet"  (Ether 
12:24). 

Han  frygter  „at  folkene  vil  spot- 
te". Han  forsikres  om  at  „min  nåde 
er  tilstrækkelig  for  de  ydmyge,  så 
de  ikke  skal  benytte  sig  af  jeres 
svaghed" .  I  virkeligheden  bliver  det 
lovet  ham,  at  det  han  skriver,  hvor 
svagt  det  end  er,  vil  blive  stærkt. 
Hvordan?  Svagheden  vil  føre  den 
ydmyge  til  tro,  håb  og  barmhjertig- 
hed „til  mig  -  al  retfærdigheds  kil- 
de". (Ether  12:25-28). 

Men  hvorfor  tillade  et  sådant 
problem  i  første  omgang?  Herren 
kunne  have  givet  en  anden  Moronis 
opgave  -  måske  et  litterært  geni.  Og 
i  vor  tid  kunne  han  have  opdraget 
en  Shakespeare  til  at  oversætte,  en 
der  havde  et  ordforråd  og  var  i 
stand  til  at  udtrykke  sig  på  en  måde 
der  ligger  langt  udover  hvad  den 
unge  Joseph  Smith  kunne  præstere. 
Men  Moroni  og  Joseph  aspirerede 
ikke  til  at  blive  forfattere. 

De  havde  kendskab  til  en  gud- 
dommelig skat.  De  største  ord  de 
udtrykte  er  meget  enkle,  og  før  eller 
senere  vil  vi  måske  se  Kristus,  ople- 
ve at  vi  selv  er  i  nød  -  og  har  brug 
for  ham. 

Endvidere  har  Herren  ikke  pålagt 
mennesker  den  byrde  at  skulle  bevi- 
se hans  mission  eller  løfter.  Han  for- 
beholder det  sig  selv  -  for  det  er 
„Guds  kraft  at  overbevise  menne- 
skene" (L&P.  11:21),  og  den  er  ikke 
et  produkt  af  menneskenes  evne  til 
at  skrive,  af  menneskelige  argumen- 
ter eller  kraft.  Den  kommer  gennem 
Ånden. 

Stolthed  og  endog  selvmedliden- 
hed er  som  en  tyk  jernplade  der 
spærrer  for  åndelig  indflydelse. 

Giver  Gud  menneskene  svagheder? 

I  Ether  12  står  det  tydeligt  at  Gud 
giver  menneskene  svagheder.  Og 
det  gør  han  på  mindst  to  måder. 

For  det  første  er  vi  alle  født  ind  i 
en  verden  med  svagheder,  en  fal- 


den verden  med  afhængighed,  med 
modsætninger  og  kontraster  alle 
steder.  Når  vi  kommer  til  verden  er 
vi  fysisk  svage,  arvebelastede  væse- 
ner. Nogle  arveanlæg  medbringer  vi 
personligt  fra  vor  førjordiske  tilvæ- 
relse. Nogle  svagheder  arver  vi  fra 
tidligere  generationer.  Herren  har 
måske  -  med  vort  fulde  samtykke  - 
sat  særlige  hindringer  i  vejen  for 
disse  svagheder  såvel  som  for  vore 
stærke  sider. 

For  det  andet,  som  følge  af  Guds 
kærlighed  til  os,  giver  og  tilbagehol- 
der han  sine  gaver.  „Enhver  har  få- 
et en  gave,"  men  „alle  har  ikke  fået 
hver  gave".  (L&P  46:11;  se  også 
Moroni  10:17). 

Deraf  fremgår  det,  at  hvis  man  får 
én,  er  der  andre  man  ikke  kan  få. 
For  de  sagtmodige  fører  begge  disse 
realiteter  til  en  forståelse  af  vor  kær- 
lige afhængighed  af  Gud  og  vor 
indbyrdes  afhængighed.  Således 
begynder  vi  at  se  os  selv  med  nye 
øjne:  „Og  dersom  menneskene 
kommer  til  mig,  vil  jeg  vise  dem  de- 
res svaghed."  (Ether  12:27).  Så 
kommer  sandheden.  Afviser  vi,  el- 
ler omvender  vi  os?  Tillader  vi  hans 
nåde  og  hans  langmodighed  at  vir- 
ke med  fuld  kraft  i  vore  hjerter  og  at 
bøje  os  i  ydmyghedens  støv? 
(Se  Alma  42:30). 

Hvad  er  ydmyghed? 

Her  observerede  klassen,  at  det 
modsatte  af  ydmyghed  i  Mormons 


Bog  er  at  være  „opblæst". 

(Se  f.eks.  2  Nephi  9:42;  28:9,  12-13; 

Alma  5:37;  Moroni  7:45). 

Over  hvad?  Næsten  hvad  som 
helst:  opnåelser,  lærdom,  visdom, 
rigdomme,  status,  tøj,  klasse,  mili- 
tærstyrke, skønhed.  Og,  mærkeligt 
nok,  det  modsatte  af  alle  disse. 
Man  kan  endda  være  stolt  af  ikke  at 
være  stolt.  Om  de  af  os  der  er 
opblæste,  siger  Nephi:  „Det  er 
dem,  (Herren)  foragter".  Og  med- 
mindre vi  anser  os  for  at  være 
„dårer  for  Gud"  (hvilket  vi  er) 
og  „bøjer  (os)  i  dyb  ydmyghed" 
vil  han  ikke  lukke  op  for  os. 
(2  Nephi  9:42). 

Vi  undersøgte  Mormons  Bog  for 
synomymer  for  ydmyghed  og  opda- 
gede noget.  I  de  fleste  afsnit  er  or- 
det „ydmyg"  ikke  et  adjektiv,  men 
et  udsagnsord.  Igen  og  igen  lyder 
opfordringen  „ydmyg  jer  for 
mig". 

Vi  er  selv  ansvarlige  for  at  ydmy- 
ge os,  selv  når  vi  -  efter  alt  at  døm- 
me -  som  Alma  siger,  er  „tvunget 
til  at  være  ydmyge".  (Alma  323:13). 

Der  ligger  en  lov  til  grund  for  det- 
te: „Således  bliver  ingen  salige, 
uden  de,  der  oprigtigt  angrer" . 
(Alma  42:24).  Med  Nephis  ord:  „For 
ingen  andre  kan  loven  fyldestgø- 
res". (2  Nephi  2:7).  Disse  sætninger 
passer  sammen  med  det  gennemt- 
rængende råd  i  Mormons  Bog  om  at 
bringe  Herren  „et  sønderknust  hjer- 
te og  en  angergiven  ånd".  (3  Nephi 
9:18-20;  12-19). 

De  hebraiske  rødder  af  ovenståen- 
de sætninger  hører  til  to  familier: 
Det  ene  sæt  betyder  nedtrykt.  Det 
andet  betyder  underdanig,  mild, 
tålmodig,  venlig,  ja,  endda  helgen- 
agtig -  som  ler  i  pottemagerens 
hænder.  Vi  har  en  vis  kontrol  over 
begge  disse  områder.  Skribenterne  i 
Mormons  Bog  er  konsekvente:  som 
et  svar  på  denne  „tilstrækkelige  yd- 
myghed" giver  Kristus  os  tilstræk- 
kelig nåde.  Denne  nåde  lutrer,  ren- 
ser, helbreder  og  styrker. 

Hvordan  bliver  det  svage  stærkt? 

Som  svar  på  dette  spørgsmål  kom 
klassen  frem  til  3  vigtige  punkter: 

1.  Ingen  af  skribenterne  i  Mor- 
mons Bog  havde  nydt  verdslig  aner- 
kendelse for  deres  litterære  kun- 
nen. Og  dog  har  deres  ord  forårsa- 
get, at  Jesus  Kristus  ikke  alene  er  ble- 
vet anerkendt,  men  accepteret  og 
herliggjort.  Efter  at  have  fundet  Kri- 
stus i  Mormons  Bog,  ser  omvendte 
ham  nu  klarere  i  Bibelen  (som  det 
loves  i  2  Nephi  3:11).  Efterhånden 
ser  de  ham  i  alt.  (L&P  88:40).  I  disse 
mennesker  er  Mormons  Bog  blevet 
stærk  -  stærkere  end  nogen  anden 
bog,  stærkere  en  nogen  best-seller, 
stærkere  end  dem  alle  tilsammen. 

2.  Lige  fra  denne  uddelings  be- 
gyndelse har  kirken  blomstret  gen- 
nem „almindelige  dødeliges"  an- 
strengelser. Deres  virkelige  styrke 
var  en  ydmyghed,  der  nedkaldte 
kræfter  fra  det  høje.  Åbenbaringer- 


ne introduceres  med  en  guddom- 
melig forsikring  om,  at  menneskene 
i  denne  tidsalder  vil  lære  ikke  at 
„fæste  lid  til  sin  arms  styrke". 
(L&P  1:19).  I  stedet  profeteres,  at 


midt  iblandt  genvordighederne 
med  falsk  stolthed  og  dens  mange 
konsekvenser,  skal  det  svage  i  den- 
ne verden  „komme  frem  og  nedbry- 
de de  stærke  og  mægtige". 
(Se  L&P  1:17-23). 

Men  kun  på  én  måde:  i  Jesu  Kristi 
navn,  tro  og  magt.  Andetsteds 
beskriver  Herren  sine  nutidige 
missionærer  som  „svage  og  ringe" 
og  som  „ulærde  og  foragtede". 
(L&P  1:23;  35:13).  Det  til  trods,  lov- 
er han,  at  med  disse  svage  ting  vil 
han  „bearbejde  folkene  ved 
sin  Ånds  kraft".  (L&P  133:59). 
At  ubemærkede  mirakler  også  fore- 
kommer i  dag. 

3.  Adskillige  elever  fandt  en  stør- 
re betydning  af  at  de  svage  ting 


skulle  blive  stærke.  Gennem  et  sta- 
digt nærmere  forhold  til  Gud  kan  et 
menneskes  værste  svagheder  til 
sidst  blive  transformeret  til  skinnen- 
de styrke.  Hvilken  trøst!  Når  vi  an- 
erkender vore  svagheder  for  Her- 
ren, og  får  hans  hjælp,  følger  en  ko- 
stelig bivirkning  -  en  stærk  medfø- 
lelse for  andre  og  et  nyt  ønske  om  at 
elske  andre  og  gøre  dem  lykkelige. 

Om  Joseph  Smith  blev  der  sagt: 
„Jeg  har  velsignet  ham  i  hans  svag- 
hed". (L&P  35:17),  og  „i  skrøbelig- 
hed skal  han  gøres  stærk"  (2  Nephi 
3:13). 

Da  Joseph  og  hans  broder  Hyrum 
begyndte  den  rejse,  der  skulle  ende 
med  deres  død,  slog  Hyrum  op  på 
den  side  hvor  Herren  gav  Moroni 
det  samme  løfte:  „Og  eftersom  du 
har  set  din  svaghed,  skal  du  blive 
stærk,  ja,  så  du  kan  indtage  den 
plads,  som  jeg  har  beredt  i  min  Fa- 
ders boliger".  (Ether  12:37). 

Efter  dette  tilskriver  Moroni  Jesus 
Kristus  den  samme  ydmygheds 
magt: 

„Vi  skal  mødes  for  Kristi  domstol, 
hvor  alle  mennesker  skal  vide,  at 
mine  klæder  ikke  er  plettet  af  jeres 
blod.  Og  da  skal  I  vide,  at  jeg  har 
set  Jesus,  og  at  han  har  talt  med  mig 
ansigt  til  ansigt,  og  at  han  fortalte 
mig  disse  ting  i  ydmyghed  i  mit 
eget  sprog,  som  et  menneske  taler 
med  et  andet ...  og  nu  vil  jeg  anbe- 
fale jer  at  søge  denne  Jesus,  om 
hvem  profeterne  og  apostlene  har 
skrevet".  (Ether  12:38-41).  □ 

Jeg  har  lært  at  intet  kan  skabes  ud 
af  ingenting.  Det  måtte  jeg  sande- 
lig erkende  den  dag  jeg  fik  besøg 
af  et  medlem  af  vort  stavspræsi- 
dentskab.  Da  han  ringede  og  sagde  at 
jeg  kunne  vente  hans  besøg  begynd- 
te jeg  at  spekulere  på  hvad  formålet 
mon  var  med  hans  besøg.  Men  trods 
mine  spekulationer  lykkedes  det  mig 
ikke  at  forberede  mig  til  den  udford- 
ring han  gav  mig.  Han  kom  for  at  be- 
de mig  skrive  en  sceneforestilling  til 
vores  region.  Han  understregede  at 
han  ønskede  kvalitet  -  en  sådan  kva- 
litet at  stykket  egnede  sig  til  at  blive 
spillet  i  et  stort,  attraktivt  center  i  vo- 
res by,  og  således  at  ikke-medlem- 
mer  kunne  inviteres.  Og  så  gik  han. 

Men  han  efterlod  mig  en  stor  byr- 
de, fordi  mine  præstedømmelederes 
forventninger  til  mig  var  så  store  og 
min  erfaring  med  at  skrive  stykker  så 
lille.  Jeg  var  meget  nervøs.  Jeg  fik  den 
frygtelige  tanke  at  det  ubehag  jeg  føl- 
te i  min  mave  og  mine  ben  måske  ikke 
forsvandt  før  stykket  var  spillet. 

Hvordan  skulle  jeg  kunne  leve  op 
til  mit  stavspræsidentskabs  forvent- 
ninger? Jeg  havde  aldrig  før  gjort  så- 
dan noget  som  de  forlangte  af  mig. 
Jeg  følte  mig  næsten  helt  nedtrykt  af 
den  tvivl  og  hjælpeløshed  jeg  blev 
overvældet  af.  Jeg  havde  ikke  en  ene- 
ste idé.  Det  var  ikke  fordi  jeg  ikke 
havde  nogen  erfaring  i  at  skrive,  for 
det  havde  jeg.  Men  jeg  havde  altid 
haft  noget  på  hjerte  -  nogle  ideer  at 
arbejde  med.  Nu  havde  jeg  slet  in- 
genting. Da  jeg  gik  i  seng  den  aften 
var  jeg  helt  tom  i  hovedet.  Jeg  kunne 
ikke  komme  i  tanke  om  en  eneste  idé 
jeg  kunne  udvikle  en  sceneforestil- 
ling efter. 

Men  da  jeg  vågnede  den  næste 
morgen  vidste  jeg  hvad  jeg  ville.  Bag- 
est i  mit  sind  krog  lå  nogle  ideer  - 
nogle  jeg  kunne  bruge  til  at  bygge 
stykket  op  over. 

Hvor  kom  de  ideer  fra?  De  kom  fra 
en  uudtømmelig  og  kostbar  kilde  - 
skrifterne. 

Lige  før  kirken  påbegyndte  sit 
skriftstudiumsprogram,  havde  jeg 
helt  for  mig  selv  afsluttet  hvad  jeg 
syntes  var  et  intenst,  grundigt  og 
meget  berigende  studium  af  alle  kir- 
kens standardværker.  En  ransagning 
der  havde  slidt  enormt  på  min  bibel. 
Som  følge  deraf  kom  skrifterne  mig 
til  hjælp  og  blev  grundlaget  for  at  jeg 
kunne  udføre  min  opgave  og  opbyg- 


Skrifterne  - 
Jernstangen  er  min 
styrke 


Lenet  Hadley  Read 


ge  en  åndelig  sceneforestilling  som 
fik  succes.  Men  hvad  der  var  endnu 
væsentligere  -  jeg  kunne  ikke  undgå 
at  se  en  forbindelse  mellem  dette  og 
hvor  vigtige  skrifterne  er  for  at  vi  kan 
opbygge  vore  vidnesbyrd,  vores  ka- 
rakterstyrke og  arbejde  hen  imod 
evigt  liv. 

En  uge  efter  at  jeg  havde  fået  min 
opgave  kunne  jeg  fremlægge  en  grov 
skitse  over  første  halvdel  af  stykket 
for  stavens  ledere  -  et  stykke  som  i 
sin  endelige  udformning  overgik  vo- 
re dristigste  forventninger,  og  som 
fik  en  gavnlig  indflydelse  på  vore 
mange  gæster,  der  ikke  var  medlem- 
mer af  kirken.  Hele  denne  oplevelse 
gjorde  mit  allerede  udviklende  vid- 
nesbyrd om  skrifternes  store  værdi 
endnu  mere  overbevisende. 

Vi  har  fået  råd  mange  steder  fra  om 
værdien  af  at  studere  skrifterne.  Det 
lader  imidlertid  til  at  kvinder  ofte  be- 
tragter dette  råd  som  hovedsagligt 
rette  mod  deres  mænd  -  præstedøm- 
mebærerne. Det  er  selvfølgelig  ikke 
alle  kvinder  der  har  den  mening.  Jeg 
har  set  nogle  eksempler  på  kvinder 
der  kender  skrifterne  særdeles  godt. 
Men  jeg  har  også  lagt  mærke  til  at  alt 
for  mange  kvinder  som  underviser  i 
evangeliet  helt  forbigår  det  personli- 
ge studium  af  skrifterne.  Jeg  har  hørt 
alt  for  mange  kvinder  antyde  at  de 
har  den  eller  den  oplysning  fra  deres 
mænd,  fremfor  at  have  fundet  den  i 
deres  skrifter.  Og  skønt  jeg  kender 
kvinder  som  er  dygtige  lærere  i  kir- 
kens klasser,  så  har  jeg  også  overvæ- 


ret søndagsskoleklasser  hvor  næsten 
ingen  kvinder  giver  kommentarer 
udfra  skrifterne. 

Jeg  kan  f.eks.  huske  at  jeg  deltog  i 
en  seniorklasse  i  et  ward,  hvor  man 
studerede  Johannes'  Åbenbaring. 
Udover  mig  var  der  ingen  kvinde  der 
kom  med  kommentarer  under  hele 
lektien.  Ugen  efter  deltog  jeg  i  det 
samme  wards  familiekursus.  Der  var 
det  helt  modsat.  Der  sagde  kvinder- 
ne meget  og  talte  frit  frem. 

Hvorfor  var  det  nu  således?  Forlan- 
ger Herren  at  kvindernes  kendskab 
til  skrifterne  skal  være  ringere?  Eller 
er  det  vor  egen  mangel  på  interesse 
eller  forståelse  for  vort  ansvar  der 
giver  kvinder  en  tendens  til  at  sætte 
sig  i  anden  række,  når  det  gælder  om 
at  have  et  solidt  kendskab  til 
skrifterne? 

Jeg  kender  mere  end  én  kvinde  - 
enker  -  som  siger  at  de  gennem  An- 
den har  fået  en  stærk  følelse  af  at  Her- 
ren forventer  at  de  læser  skrifterne 
før  de  forlader  livet  på  jorden  -  bøger 
som  de  aldrig  før  har  læst!  Måske  er 
det  netop  fordi  de  har  mistet  deres 
ægtefæller  at  de  blev  klar  over  at  de 
nu  selv  måtte  skaffe  sig  den  viden  og 
det  vidnesbyrd,  som  de  før  stolede  på 
at  deres  mand  sørgede  for.  Profeter- 
ne har  faktisk  sagt  at  vi  ikke  kan  stå 
fast  ved  at  være  afhængige  af  andre. 
Hvis  vi  ikke  selv  sørger  for  at  få  kund- 
skab kan  vi  ikke  klare  os .  (Se  Profeten 
Joseph  Smiths  Lærdomme,  s.  12). 

I  Lehis  drøm  om  livets  træ  ser  han 
nogle  som  holder  sig  til  jernstangen 

(„Guds  ord"  -  1  Nephi  15:23-24),  i 
modsætning  til  dem  der  lader  sig  dra- 
ge mod  den  store  rummelige  byg- 
ning. Hvilken  relation  har  denne 
åbenbaring  til  kvinder?  Hvad  er  det 
den  store  rummelige  bygning  lokker 
vore  dages  kvinder  med?  Er  det  kun 
præstedømmets  medlemmer  der 
skal  holde  sig  til  jernstangen?  Hvor- 
dan kan  en  kvinde  holde  sig  til  noget 
hun  ikke  kender  til?  Hvordan  kan 
hun  se  klart  og  få  fat  på  jernstangen  i 
tågen,  hvis  hun  ikke  helt  nøjagtigt 
kender  dens  størrelse  og  ved  hvor- 
dan den  føles?  Hvis  mit  studium  af 
skrifterne  ikke  har  betydet  andet  for 
mig,  så  har  det  gjort  at  jeg  er  blevet 
smerteligt  overbevist  om  at  Guds  folk 
har  en  tendens  til  at  falde  i  en  tryg 
søvn  (tågen)  -  fordi  de  tror  at  den  til- 
stand de  nu  befinder  sig  i  er  helt  i  or- 
den, eftersom  de  har  påtaget  sig  Kri- 
sti navn  og  hans  lærdomme  -  men  alt 
imens  driver  de  ganske  langsomt  ud 
i  verden.  Lehis  drøm  kommer  os  ved 
i  vore  dage!  Den  giver  et  magtfuldt 
budskab  om  hvor  nødvendigt  det  er 
at  holde  sig  til  jernstangen  (en  solid, 
massiv  jernstang),  som  er  sandhe- 
den, også  i  vore  dage!  Denne  jern- 
stang er  for  mænd,  men  også  for 
kvinder. 

Kirkens  kvinder  får  til  stadighed 
råd  om  hvad  vi  bør  gøre  for  at  udvikle 
os  på  forskellige  områder.  Vi  opfor- 
dres til  at  blive  bedre  indenfor  kunst 
og  kultur,  forbedre  vore  huslige  fær- 
digheder, vore  fysiske  evner  osv.  Al- 


Skrifterne  er  elementer 
som  vi  bruger  til  at  opbygge 
vore  vidnesbyrd,  vores 
karakterstyrke  og  vort 
evige  liv. 


le  disse  råd  har  værdi.  Alligevel  må  vi 
ikke  glemme  at  der  er  råd  som  er  me- 
re eller  mindre  vigtige.  Det  lærer  vi 
endog  i  skrifterne.  Det  eksempel  der 
gør  størst  indtryk  er  nok  Martas  og 
Marias  oplevelse. 

Marta  optræder  i  kvindens  traditio- 
nelle rolle,  og  er  travlt  beskæftiget 
med  at  sørge  for  sine  gæster.  Maria 
vælger,  på  den  anden  side,  at  sætte 
sig  ved  Frelserens  fødder,  fordi  hun 
hungrer  efter  den  sandhed  som  han 
har.  Vi  ved  hvordan  Frelseren  be- 
dømmer dette:  „Marta!  Marta!  du 
gør  dig  bekymring  og  uro  med  man- 
ge ting,  men  ét  er  nødvendigt.  Maria 
har  valgt  den  gode  del,  og  den  skal  ik- 
ke tages  fra  hende"  (Luk.  10:41-42). 

Ingen  af  os  kan  sidde  bogstaveligt 
ved  Frelserens  fødder,  men  vi  kan 
stadig  hungre  efter  hans  sandheder, 
som  Maria  gjorde  det.  Alligevel  be- 
kymrer vi  os  ofte  over  „mange  ting", 
og  vælger  dem  på  bekostning  af  det 
mere  nødvendige. 

Jeg  har  gentagne  gange  båret  vid- 


nesbyrd om  hvor  nødvendigt  det  er 
for  os  kvinder  at  have  en  solid  kund- 
skab, som  baggrund  for  vore  vidnes- 
byrd, og  jeg  fortryder  så  inderligt  at 
jeg  til  tider  mangler  kundskab  om  be- 
stemte ting. 

Jeg  havde  f.eks.  engang  mulighed 
for  nogle  gode  samtaler,  om  tro  og 
gerninger  for  at  blive  frelst,  med  en 
luteransk  præsts  hustru.  Jeg  havde  et 
stort  vidnesbyrd  om  behovet  for  ger- 
ninger og  jeg  kunne  endda  hente 
støtte  i  skriften.  Alligevel  kunne  jeg 
ikke  på  en  effektiv  måde  klare  hendes 
urokkelige  tillid  til  de  skriftsteder, 
som  lige  ud  siger  at  troen  alene  er 
nok.  Nu,  hvor  jeg  har  studeret  skrif- 
ten nærmere,  kan  jeg  se  at  de  skrift- 
steder der  stod  hende  i  vejen  er  skre- 
vet af  apostle,  som  forsøgte  at  gøre  jø- 
derne opmærksomme  på  at  de  ind- 
viklede ceremonier  og  de  offerger- 
ninger, som  de  havde  lært  af  deres 
forfædre,  ikke  kunne  frelse  dem.  Dis- 
se påbud  havde  de  kun  fået  som  et 
sindbillede  på  Kristi  forsoning,  og  de 
var  ikke  i  sig  selv  nødvendige  for  at 
opnå  evigt  liv.  De  var  i  den  forstand 
„døde  gerninger".  Men  jeg  mangle- 
de i  mit  vidnesbyrd  denne  viden  og 
derfor  kunne  jeg  ikke  bryde  den  mur 
ned  som  forhindrede  hende  i  at  ac- 
ceptere evangeliet. 

Min  vej  til  at  forstå  skrifterne  bedre 
begyndte  med  en  prøve  på  lydighed. 
I  den  af  kirkens  hjælpeorganisatio- 
ner, som  jeg  arbejdede  i  på  det  tids- 
punkt, havde  vi  fået  til  opgave  at  stu- 

dere  et  af  standardværkerne.  Derved 
blev  jeg  mindet  om  at  jeg  endnu  ikke 
havde  fuldført  læseopgaven  fra  året 
før.  Mine  samvittighedskvaler  var  til- 
strækkelige til  at  vække  en  beslut- 
ning i  mig  om  at  læse  begge  standard- 
værkerne -  Mormons  Bog  og  Det  nye 
Testamente  samme  år  -  først  det  ene 
og  derefter  det  andet. 

Dengang  kunne  jeg  ikke  forudse  at 
denne  omvendelse  ville  føre  til  at  jeg 
intenst  studerede  hver  eneste  side  i 
alle  standardværkerne.  For  der  kom 
et  tidspunkt  hvor  min  lydighed 
vendte  sig  til  hunger  og  tørst.  Det 
skete  da  jeg  læste  denne  sætning, 
som  Nephi  siger  i  begyndelsen  af 
Mormons  Bog:  „Se,  min  sjæl  glæder 
sig  ved  at  bevise  for  mit  folk  sandhe- 
den af  Kristi  komme;  thi .  .  .  alle  ting, 
som  Gud  har  givet  menneskene  fra 
verdens  begyndelse,  er  forbilleder  på 
ham"  (2  Nephi  11:4). 

Jeg  havde  før  læst  dette  skriftsted, 
men  det  havde  aldrig  før  gjort  særlig 
indtryk  på  mig.  Men  siden  da  er  jeg 
kommet  til  en  større  forståelse  for 
hvad  der  menes  med  forbillede.  Si- 
ger Nephi  virkelig  at  alle  ting  som 
Gud  har  givet  mennesket  på  en  eller 
anden  måde  vidner  om  Kristus?  Det 
var  det  som  skærpede  min  appetit. 
Under  min  fortsatte  læsning  af  Mor- 
mons Bog  opdagede  jeg  meget  som 
henviste  til  dette  særlige  vidne,  som 
kaldes  et  forbillede  -  blandt  andet 
kong  Benjamins  udtalelse:  „Mange 
tegn  og  undere  og  forbilleder  og  lig- 


Profeterne  har  sagt  at 
vi  ikke  kan  stå  fast  ved  at 
være  afhængige  af  andre. 
Hvis  vi  ikke  selv  sørger  for 
at  få  kundskab  kan  vi 
ikke  klare  os. 


nelser  med  hensyn  til  hans  (Herrens) 
komme  .  .  .  iblandt  dem  (israelitter- 
ne)" (Mosiah  3:15.  Fremhævelse 
tilføjet). 

Da  jeg  var  færdig  med  at  læse  Mor- 
mons Bog  gik  jeg  videre  med  Det  nye 
Testamente.  Her  fandt  jeg  beviser  på 
at  der  var  givet  mange  billedlige  vid- 
nesbyrd om  Kristus.  Frelseren  selv 
mindede  mig  om  at  mannaen  der 
faldt  ned  fra  himlen  var  et  sindbillede 
på  hans  komme  som  det  sande  „liv- 
ets brød",  udsendt  fra  Himlen  (se 
Joh.  6:35).  Af  Paulus  lærte  jeg  at  den 
klippe,  hvorfra  der  kom  livgivende 
vand,  vidnede  om  at  Kristus,  Israels 
klippe,  ville  blive  slået  og  at  vi  ved 
hans  blod  ville  få  evigt  liv  (se  2  Mos. 
17:3-6;  1  Kor.  10:4). 

Mange  andre  beviser  i  skrifterne 
har  øget  min  tro  på  at  Frelseren  har 
givet  langt  flere  vidnesbyrd  end  jeg 
nogen  sinde  har  drømt  om  -  og  at  det 
eneste  vi  skal  gøre  er  at  lede  efter 
dem,  hvis  vi  ønsker  at  se  dem. 

Efterhånden  som  jeg  fortsatte  med 


at  læse  alle  disse  standardværker 
voksede  mit  ønske  om  at  se  hvordan 
„alle  ting,  som  Gud  har  givet  menne- 
skene ...  er  forbilleder  på  ham" .  Og 
jeg  er  blevet  belønnet.  Det  gamle  Te- 
stamente, som  før  var  et  lige  så  stort 
problem  for  mig  som  en  styrke  for 
min  tro,  giver  mig  nu  et  lige  så  stort 
vidnesbyrd  om  Frelseren  som  de  an- 
dre standardværker.  I  mine  stadige 
ransagelser  af  Lære  og  Pagter  og  Den 
kostelige  Perle  har  jeg  ydermere  fun- 
det flere  henvisninger  til  det  samme. 
I  virkeligheden  bekræfter  alle  stan- 
dardværkerne at  der  er  anvendt  for- 
skellige former  for  forbilleder,  sind- 
billeder og  lignelser,  for  at  vidne  om 
Kristus. 

Selv  om  jeg  havde  et  særligt  motiv 
til  at  ransage  standardværkerne,  så 
er  det  ikke  endt  der.  Jeg  har  fået  størst 
udbytte  gennem  påny  at  læse,  og  ved 
at  læse  krydshenvisningerne.  Det 
gamle  Testamente  har  kastet  lys  over 
Det  nye  Testamente  og  omvendt,  og 
sådan  er  det  med  alle  standard- 
værkerne. 

De  erfaringer  jeg  har  gjort  med 
skrifterne  har  i  sig  selv  lært  mig  meg- 
et angående  studium  af  skrifterne. 
Blandt  andet  har  jeg  opnået  tillid  til 
det  menige  medlems  evner  til  at  fatte 
skrifterne.  Der  er  ingen  tvivl  om  at 
verdens  lærde  har  givet  os  stor  ind- 
sigt i  skrifterne,  men  det  er  bestemt 
Herrens  hensigt  at  hans  ord  lige  så 
vel  skal  kunne  forstås  af  almindelige 
mennesker  -  for  hans  ord  er  beregnet 


22 


for  dem.  Min  tro  på  at  Ånden  stadig 
er  den  bedste  til  at  vise  os  vej  gennem 
skrifterne  er  også  forøget.  Og  jeg  har 
indset  at  standardværkerne  giver  for- 
ståelse for  hinanden  i  deres  samhø- 
righed og  konsekvens,  ved  gentagel- 
sen i  mønsteret.  Det  ligger  der,  så 
ethvert  medlem,  som  har  en  inderlig 
og  oprigtig  vilje,  selv  kan  se  det  og  få 
det  at  vide. 

Jeg  opdagede  at  min  tidligere  måde 
at  studere  skrifterne  på  havde  alvorli- 
ge begrænsninger.  Jeg  havde  f.eks. 
forsøgt  at  læse  i  skrifterne  en  bestemt 
tid  hver  dag  -  et  kvarter  om  dagen. 
Selv  om  den  metode  er  udmærket  for 
mange  mennesker,  så  opdagede  jeg 
at  den  havde  en  tendens  til  at  danne 
en  skillelinje  i  mit  billede  af  Herrens 
ord. 

De  fleste  af  os  oplever  skrifterne 
som  puslebrikker.  Vi  hører  gang  på 
gang  de  mange  smukke  skriftsteder, 
lige  til  vi  ubevidst  ser  dem  som  tanker 
der  ingen  forbindelse  har  med  hinan- 
den. Når  jeg  opdager  at  jeg  læser 
skriftsteder  på  den  måde  sker  det  tit 
at  jeg  tvinger  mig  til  at  læse  dem  igen, 
således  som  de  blev  givet  -  som  en  lo- 
gisk tankerække  med  en  konklusion 
-  og  det  viser  sig  altid  at  være  ef- 
fektivt. 

Den  bedste  erfaring  har  jeg  gjort 
med  lignelsen  om  den  utro  godsfor- 
valter. Selv  om  jeg  nok  har  hørt  taler 
og  læst  artikler  om  denne  lignelse,  så 
har  jeg  aldrig  helt  fået  besvaret  mine 
spørgsmål  om  den.  Jeg  tvang  mig 


Det  gamle  Testamente  har 
kastet  lys  over  Det  nye 
Testamente  og  omvendt,  og 
sådan  er  det  med  alle 
standardværkerne. 


selv  til  at  læse  flere  kapitler  før,  og 
forsøge  at  forstå  den  fortløbende  lo- 
gik bag  Frelserens  lærdomme,  og  da 
jeg  så  lignelsen  i  forhold  til  alle  hans 
andre  lærdomme  blev  problemerne 
til  sidst  løst  for  mig.  Frelseren  næv- 
ner forud  en  lang  række  eksempler 
på  trofast  forvaltning.  Derpå  fortæl- 
ler han  historien  om  den  utro  gods- 
forvalter, som  ødte  hans  ejendom, 
hvorpå  han  blev  frataget  forvaltnin- 
gen, „ .  .  .du  kan  ikke  længere  forval- 
te godset"  (Luk.  16:2).  Det  slog  mig  at 
denne  udlægning,  i  forbindelse  med 
andre  udlægninger,  måske  var  point- 
en i  historien.  Godsforvalteren  mis- 
tede sin  forvaltning,  og  selv  om 
kendsgerningen  blev  at  han  måtte  se 
tabet  i  øjnene,  så  havde  han  klogt  nok 
selv  sørget  for  et  andet  sted  at  være, 
men  han  mistede  forvaltningen  og 
fik  den  aldrig  tilbage.  Kristi  budskab 
synes  mig  derfor  at  være  en  advarsel 
til  de  jødiske  ledere  (som  han  talte  til) 
på  det  tidspunkt,  om  at  deres  forvalt- 
ning over  Herrens  rige  ville  blive  fra- 


taget dem,  og  at  de  derfor  blev  over- 
ladt til  at  klare  sig  på  anden  vis. 

Jeg  har  opdaget  at  jo  mere  jeg  søger 
konsekvens  i  skriftens  lære,  desto 
mindre  forvirret  bliver  jeg. 

Mit  personlige  studium  har  over- 
bevist mig  om  værdien  i  at  have  et  be- 
stemt formål  i  tankerne,  når  man  ran- 
sager skrifterne.  Det  er  interessant  at 
vi  i  andre  af  evangeliets  afskygninger 
lærer,  at  man  enten  kan  udføre  noget 
dovent  eller  berigende.  Vi  ved  at  vi 
bør  bede  med  et  formål  -  ikke  skødes- 
løst -  at  vi  skal  faste  med  et  formål  - 
ikke  formålsløst.  Og  det  samme  gæl- 
der læsning  i  skrifterne .  Hvis  vi  læser 
i  skrifterne  uden  formål,  så  vil  vi  ikke 
få  så  meget  ud  af  det  som  vi  kunne 
have  fået.  Men  hvis  vi  læser  med  et 
godt  og  solidt  formål,  vil  drivkraften 
til  at  fortsætte  intensiveres  og  vi  vil  få 
åndelige  belønninger  i  langt  rigere 
mål. 

Hovedformålet  med  ethvert  studi- 
um af  skrifterne  bør  være  at  få  et  stør- 
re vidnesbyrd  om  Kristus.  Men  der  er 
også  andre  gode  formål.  En  general- 
autoritet talte  engang  til  en  stavskon- 
ference  om  et  særligt  problem,  som 
havde  fået  ham  til  at  ransage  skrifter- 
ne for  at  lære  hvordan  man  forøger 
kraften  i  sin  bøn. 

Andre  formål  kunne  f.eks.  være: 
At  prøve  at  forstå  hvad  tro  er  og  hvor- 
dan vores  tro  kan  vokse,  at  forsøge  at 
få  større  ydmyghed,  at  forsøge  at  ud- 
vikle større  villighed  til  at  ofre.  Det 
bedste  sted  en  kvinde  kan  begynde  er 

måske  at  ransage  sit  hjerte  og  sit  sind 
først,  for  at  finde  ud  af  hvad  hun  har 
mest  brug  for,  og  derpå  ransage  skrif- 
terne for  at  se  hvordan  hun  kan  dæk- 
ke sine  behov. 

Jeg  har  erfaret  at  jeg  har  fået  opfyldt 
mange  af  mine  behov  gennem 
skrifterne. 

Jeg  bor  ikke  lige  omkring  kirken  og 
derfor  har  jeg  fået  mulighed  for  at 
omgås  alle  slags  mennesker  i  min  til- 
værelse. På  visse  måder  føler  jeg  mig 
i  slægt  med  Josef  og  Daniel  fra  Det 
gamle  Testamente  -  de  blev  udsat  for 
verdslige  situationer.  Jeg  synes,  lige- 
som dem,  at  jeg  hele  tiden  må  trække 
på  en  indre  styrke.  En  del  af  denne 
styrke  har  været  skrifterne.  Herfra 
henter  jeg  vidnesbyrdets  kraft  og  Ån- 
den vidner  gang  på  gang  for  mig  at 
Kristi  måde  at  gøre  tingene  på  er  den 
eneste  rigtige.  Derigennem  får  jeg  et 
vidnesbyrd  om  at  jeg  er  Guds  barn. 
Denne  tavse  viden  giver  mig  værdig- 
hed og  selvrespekt,  så  jeg  kan  under- 
trykke min  lyst  til  at  efterligne  dem 
der  alt  for  ofte  søger  „værdighed"  i 
raffinerede  frisurer  eller  make-up,  i 
dyre  nedringede  kjoler,  pelse,  ciga- 
retter eller  drinks. 

Jeg  tror  nok  at  det  j  eg  forsøger  at  be- 
skrive er  værdien,  for  mig  personligt, 
i  at  forsøge  at  holde  mig  til  jernstan- 
gen og  påny  stadfæste  Lehis  drøm. 
Det  virker  faktisk! 

I  skrifterne  kan  vi  hente  kraft  til  at 
modstå  enhver  situation.  Man  har 
fortalt  mig  hvor  populære  bøger  om 


Hovedformålet  med  ethvert 
studium  afskrifterne  bør 
være  at  få  et  større 
vidnesbyrd  om  Kristus. 
Men  der  er  også  andre  gode 
formål. 


overlevelsesforråd  er  blevet,  specielt 
i  USA.  Jeg  har  virkelig  et  vidnesbyrd 
om  at  vi  skal  være  beredt,  men  er  det 
vort  største  ansvar  og  det  vi  bør  være 
klogest  i?  Drejer  det  sig  kun  om  at 
være  fysisk  forberedt?  Eller  gælder 
det  lige  såvel  det  åndelige?  Vi  bør  ik- 
ke kun  have  et  fysisk  forråd,  men  vo- 
re kostbare  skrifter  taler  også  om  at 
troen  og  udholdenheden  skal  prøves 
-  i  den  grad  at  vi  somme  tider  må  sæt- 
te livet  til  for  en  større  sag.  Et  sådant 
forråd  kan  vi  også  trække  på,  når  det 
er  nødvendigt. 

Mit  vidnesbyrd  om  nødvendighe- 
den af  at  studere  skrifterne  ville  ikke 
være  fuldkomment  uden  jeg  forsøgte 
at  udtrykke  hvilken  glæde  jeg  har 
fundet  i  at  læse  dem.  Historien  om 
Adam,  som  ofrede  dyr,  uden  at  vide 
andet  end  at  Herren  havde  befalet 
det,  fortælles  ofte  som  et  stort  eksem- 
pel på  enkel  lydighed.  Men  det  var 
naturligvis  ikke  Herrens  ønske  at 
Adam  skulle  forblive  uvidende,  for 
der  blev  sendt  en  engel  for  at  hjælpe 


ham  til  at  „se"  -  for  at  forklare  ham  at 
dyreofringer  var  et  sindbillede  på 
Kristi  offer,  at  det  vidnede  om  Kristi 
dødelighed,  om  hans  død,  og  at  hans 
blodsudgydelse  ville  bortvaske  men- 
neskenes synder.  Hvor  værdifuld  må 
denne  ordinanse  være  blevet  for 
Adam!  Og  samtidig  blev  den  så  meg- 
et mere  åndeligt  opløftende  og  glæ- 
delig, og  således  også  mere  til  behag 
for  Herren. 

Forskellen  ligger  i  at  „se",  og  så 
bliver  det  muligt  at  udøve  større  tro. 
Der  sker  en  betydelig  forandring  i 
hjertet,  når  der  ofres.  Mon  vi  kan  fat- 
te den  magt  der  lå  i  den  ydmyghed, 
den  taknemmelighed,  den  kærlig- 
hed, den  glæde  og  den  større  tro  som 
Adam  må  have  fået,  da  han  lærte  at 
forstå  hvorfor  han  ofrede? 

Adam  fik  en  større  forståelse  og  det 
samme  kan  vi  opleve  hvis  vi  vælger  at 
gøre  vores  til  det.  Jeg  synes  jeg  har 
oplevet  det  ved  at  læse  i  skrifterne. 
Jeg  har  oplevet  glæden  ved  at  skælle- 
ne er  faldet  fra  mine  øjne,  ved  at  have 
været  blind  og  gjort  seende.  Og  jeg 
har  det  som  Adam,  jo  mere  jer  ser, 
desto  mere  åndeligt  opløftet  bliver 
jeg,  desto  større  glæde  har  jeg  ved  at 
ofre  -  både  gennem  arbejde  og  ordi- 
nanser.  Og  derfor  glæder  disse  ofre 
Herren  så  meget  mere  -  forsikrer  min 
tro  mig  om.  □ 

Søster  Read  er  mor  til  fem  børn  og  underviser 
seniorklassen  i  Gainesvilles  1.  ward  i  Florida 
staven. 

Ved  vi 

hvordan  vi  skal  læse 

skrifterne? 


Steven  C.  Walker 


Ligegyldigt  hvor  meget  vi  har 
læst  standardværkerne,  citeret 
skriftsteder  eller  lært  dem 
udenad,  så  er  mange  af  os  i  grunden 
ukyndige  når  det  gælder  om  at  forstå 
dem.  Når  vi  læser  Guds  ord,  er  der 
mange  af  os  som  bare  læser  ordene. 
Grunden  til  at  skrifterne  skaber  så 
lidt  ændring  i  mange  menneskers  le- 
vevis er,  at  vi  ofte  ikke  ved  hvordan  vi 
skal  læse  dem. 

Problemet  kan  være  lige  så  meget 
et  spørgsmål  om  at  man  ikke  har  fået 
at  vide  hvordan  man  skal  læse  skrif- 
ten som  om  åndelighed.  Vi  lever  i  en 
verden  hvor  tingene  hele  tiden  over- 
drives eller  fremhæves  særligt.  Vi  er 
omgivet  af  blændende  lysreklamer, 
larmende  biografannoncer  og  avisre- 
klamer, som  gentages  i  en  uende- 
lighed. 

Men  vore  evner  til  at  forstå  og  til  at 
afvise  annoncernes  budskaber  hjæl- 
per os  ikke  meget  når  det  gælder  om 
at  tolke  skrifterne.  For  mens  annon- 
cer overdriver,  så  gør  skriften  det 
modsatte.  Det  ses  ingen  steder  tyde- 
ligere end  i  det  ældste  skrift  vi  har  - 
Bibelen.  Hebraiske  profeter  skrev 
som  de  levede  -  uden  særlig  meget 
„rungende  malm  eller  klingende 
bjælde"  og  med  en  dybere  forståelse. 
Deres  skrivelser  er  højst  koncentrere- 
de, i  sammenligning  med  det  tomme 
læsestof  vi  til  dagligt  beskæftiger  os 
med.  Hvis  vi  tror  at  skrifterne  kan  læ- 
ses på  sammen  måde  som  dagens 
avis  eller  et  ugeblad,  vil  vi  gå  glip  af 


meget  som  kun  er  små  vink,  af  man- 
ge baggrundsdetaljer,  af  meget  i  de 
omgivelser  hvor  handlingen  udspil- 
les, meget  af  den  stemning  og  de  in- 
volverede menneskers  person- 
lighed. 

Dette  vil  bidrage  til  at  vi  går  glip  af 
det  vigtige  i  Bibelens  budskab,  det 
motiverende,  de  aspekter  som  for  al- 
vor kan  øve  indflydelse  på  vort  liv.  Vi 
går  glip  af  en  hel  del  af  det  følelses- 
mæssige. De  fleste  af  os  kan  græde 
indvendig  over  noget  der  er  så  nor- 
mal som  Davids  bevægende  sorg 
over  sin  oprørske  søn:  „Min  søn  Ab- 
salom,  min  søn,  min  søn  Absalom! 
Var  jeg  blot  død  i  dit  sted!  Absalom, 
min  søn,  min  søn!"  (2  Sam.  18:33). 
Men  det  som  ligger  under  overfla- 
den, de  dybereliggende  følelser  i  Bi- 
belen, drukner  i  de  mange  følelsesla- 
dede tv-programmer  med  vold  og  i 
sensationsromaner.  Se  lige  nærmere 
på  en  kendt  episode .  Herrens  røst  be- 
faler en  nat  Abraham  at  tage  Isak  med 
op  på  et  af  Morijas  bjerge  og  ofre  ham 
som  brændoffer. 

„Da  sadlede  Abraham  tidligt  næste 
morgen  sit  æsel,  tog  to  af  sine  drenge 
og  sin  søn  Isak  med  sig,  og  efter  at  ha- 
ve kløvet  offerbrænde  gav  han  sig  på 
vandring  til  det  sted,  Gud  havde  sagt 
ham. 

Da  Abraham  den  tredje  dag  så  op, 
fik  han  øje  på  stedet  langt  borte" 
(1  Mos.  22:3-4). 

Det  er  meget  betydningsfulde  ord. 
Hver  eneste  linie  er  spækket  med  op- 


lysninger. Enhver  detalje  tæller.  Ale- 
ne i  det  at  Abraham  „tidligt  næste 
morgen"  stod  op,  kan  vi  tydeligt  se 
hvilket  menneske  han  var.  Denne  lil- 
le detalje  bekræfter  hans  karakter- 
styrke, hans  ufortøvede  hengiven- 
hed overfor  Gud,  som  gjorde  at  Ab- 
raham kunne  gennemføre  at  ofre 
Isak.  Med  samme  ordknaphed  og 
kraft  ser  vi  hvilket  offer  det  var  for 
ham  -  Isak  var  ikke  bare  „Isak",  men 
„hans  søn  Isak"  -  sønnen  der  var  lov- 
et, barnet  han  så  længe  havde  ventet 
og  fik  i  sin  høje  alder,  ham  der  skulle 
arve  Abraham  i  henhold  til  Abra- 
hams rige  familietradition,  som  har 
så  stor  betydning  for  hebræerne: 
sønnen,  som  Gud  selv  natten  før 
havde  beskrevet  som  „din  søn  Isak, 
din  eneste,  ham,  du  elsker"  (1  Mos. 
22:2). 

Det  er  ikke  kun  det  at  der  foregår  så 
meget  i  hver  eneste  linie  i  skrifterne, 
men  der  sker  også  noget  væsentligt 
som  vi  ikke  ser.  Det  meste  af  det 
Abraham  og  Isak  gør  og  deres  mest 
bevægende  oplevelser  foregår  efter 
den  første  sætning  slutter  og  før  den 
næste  begynder.  Efter  den  indleden- 
de skildring  af  Abrahams  hastige  for- 
beredelser og  beslutning  om  at  tage 
afsted,  er  det  første  vi  får  at  vide  at 
Abraham  ser  offerstedet  tre  dage  se- 
nere. Skribenten  overlader  helt  til  vo- 
res fantasi  at  forestille  os  tre  lange  da- 
ge, hvor  faderen  pines  og  nages  ved 
tanken  om  at  han  skal  ofre  sit  eneste 
barn,  denne  gode  mands  skiftende 
følelser  for  opgaven,  han  der  var  så 
gavmild  overfor  begærlige  fremme- 
de, krævende  hustruer  og  utaknem- 
melige nevøer,  denne  overordentlig 
blide  Abraham  der  flygtede  fra  Ur  og 
Ægypten  -  til  dels  fordi  han  følte  sig 
så  frastødt  af  den  menneskeofring 
som  dér  fandt  sted. 

Der  er  kun  nogle  få  antydninger  af 
de  lange  pinagtige  dage  og  den  dybe 
sorg  han  måtte  kæmpe  sig  igennem, 
mens  han  sørgmodigt  gik  og  så  ned  i 
jorden,  men  „da  Abraham  den  tredje 
dag  så  op,  fik  han  øje  på  stedet  langt 
borte"  (1  Mos.  22:4).  Tænk  hvad  man 
kunne  få  ud  af  disse  tre  dage  i  en  film 
-  den  udmattende  rejse  i  den  endelø- 
se ørken,  under  den  ubarmhjertige 
sol.  Kameraerne  ville  uden  tvivl  fo- 
kusere på  Abrahams  tanker  og  vi  ville 
blive  mindet  om  Isaks  fødsel,  om 
hvordan  Isak  løb  efter  de  små  lam  for- 
an sin  stolte  far,  Isak  i  Saras  arme,  for 

til  sidst  at  blænde  op  for  offerscenen. 
Der  ville  være  et  nærbillede  af  Abra- 
ham der  løfter  kniven  og  Isaks  store, 
brune  øjne,  Saras  tårer  og  Abraham 
der  står  bøjet  over  alteret. 

Men  profeter  forventer  mere  af  os 
end  filmproducenter.  De  forventer  at 
vi  skal  bruge  vores  åndelige  fantasi 
og  fordybe  os  mere  og  mere  i  det,  der 
tilsyneladende  kun  er  tilfældige  be- 
mærkninger som:  „Så  tjente  Jakob 
syv  år  for  Rakel;  og  det  syntes  ham 
kun  nogle  få  dage,  fordi  han  elskede 
hende"  (1  Mos.  29:20).  Det  er  nemt  at 
læse,  men  der  ligger  langt  mere  i  det 
end  vi  er  vant  til  i  19  enkle  ord,  for  de 
skal  dække  hele  7  år.  Men  vi  går  næ- 
sten helt  glip  af  den  enorme  hæders- 
bevisning som  bliver  den  attraktive 
Rakel  og  den  galante  Jakob  til  del,  og 
den  karakterstyrke  som  en  menne- 
skesjæl udviser  i  sin  loyale  udhol- 
denhed, hvis  vi  overser  de  uskrevne 
detaljer.  Du  er  nødt  til  at  forestille  dig 
gederne  der  skal  vogtes  og  fårene 
som  går  rundt  på  sletten  i  syv  lange, 
hede,  blæsende,  støvede,  stinkende, 
vanskelige  år,  og  sammenstille  det 
med  din  iver  og  ungdommelige  utål- 
modighed, for  at  begynde  at  fatte  den 
dybere  mening  med  denne  korte  be- 
skrivelse i  skriften. 

Vi  mister  mere  end  de  kærlige  og 
sørgmodige  følelser  vi  kan  få  ved  at 
læse  Bibelen,  hvis  vi  læser  den  på 
samme  måde  som  dagens  avis.  Vi 
mister  også  medmenneskelig  inte- 
resse og  humor.  Rode,  der  var  tjene- 
stepige hos  Maria,  Johannes'  mor, 
blev  f.eks.  så  glad  da  hun  opdagede 
at  det  var  Peter  der  stod  udenfor,  at 
„hun  ikke  åbnede  porten,  men  løb 
ind  og  fortalte,  at  Peter  stod  uden  for 
porten"  (Ap.G.  12:14)  -  og  lod  Her- 
rens profet,  som  fængslets  porte  var 
blevet  åbnet  for  af  en  engel  et  øjeblik 
forinden,  stå  udenfor. 


Den  menneskelige  natur  fremgår 
af  Bibelen,  selv  på  et  så  upassende 
sted  som  i  beretningen  om  en  lang  ta- 
le, der  blev  holdt  af  den  alvorlige  apo- 
stel Paulus:  Blandt  tilhørerne  var  „en 
ung  mand  ved  navn  Eutykus"  -  og 
dem  af  os  der  har  siddet  og  lyttet  til 
lange  taler  kan  føle  med  ham  -  „da 
Paulus  fortsatte  samtalen  så  længe, 
og  overvældet  af  søvnen  styrtede 


Grunden  til  at  skrifterne 
skaber  så  lidt  ændring  i 
mange  menneskers  levevis 
er  at  vi  ofte  ikke  ved 
hvordan  vi  skal  læse  dem. 


han  ned  fra  tredje  stokværk"  (Ap.G. 
20:9).  (Han  blev  uheldigvis  dræbt  i 
faldet,  hvilket  måske  kunne  være  en 
advarsel  til  alle  som  nikker  søvnigt 
undertalerne). 

Når  vi  læser  tilfældigt  i  Bibelen  går 
vi  glip  af  hvad  det  drejer  sig  om,  af 
dens  humor,  det  følelsesladede,  det 
kærlige.  Hvis  vi  ikke  er  opmærksom- 
me på  hvilke  menneskelige  følelser 
der  rører  sig  i  personerne  i  skriften, 
vil  vi  ikke  betragte  dem  som  menne- 
sker af  kød  og  blod,  men  som  døde 
eksempler  i  en  bog  med  regler  -  den 
kan  måske  så  informere  os,  men  den 
vil  ikke  motivere  os  til  at  gøre  bedre. 
Hvis  vi  ikke  læser  Bibelen  med  om- 
tanke lærer  vi  ikke  meget  af  Eutykus 
om  fordelene  ved  at  være  lydhør  un- 
der konferencen,  kun  lidt  om  Jakobs 
kærlighed  og  om  Abrahams  ind- 
vielse. 

Problemet  er  at  de  verdslige  ord  der 
dagligt  omgiver  os  giver  os  en  ten- 
dens til  at  benytte  sproget  mere  over- 
fladisk. Vore  ører  har  vænnet  sig  til 


„noget  der  er  mere  fortræffeligt".  I 
vore  dages  overfladiske  tummel 
kræver  det  lige  så  stor  koncentration 
af  os  at  høre  Andens  stille,  sagte  røst 
i  skriften,  som  det  gjorde  for  peof eten 
Elias  for  at  finde  Gud  på  bjerget: 

„Og  se,  Herren  gik  forbi,  og  et  stort 
og  stærkt  vejr,  der  sønderrev  bjerge 
og  sprængte  klipper,  gik  foran  Her- 
ren, men  Herren  var  ikke  i  vejret.  Ef- 
ter vejret  kom  der  et  jordskælv,  men 
Herren  var  ikke  i  jordskælvet. 

Efter  jordskælvet  kom  der  ild,  men 
Herren  var  ikke  i  ilden.  Men  efter  il- 
den kom  der  en  stille,  sagte  susen" 
(1  Kong.  19:11-12). 

Bibelen  er,  som  alle  de  andre  stan- 
dardværker, følsom  og  koncentreret, 
og  hvis  vi  skal  forstå  den  således  at 
den  bliver  en  fundamental  del  af  vort 
liv,  må  vi  læse  den  med  følsomhed  og 
koncentration.  Beretningerne  om 
Abraham  og  Jakob,  om  Josef  og  Mo- 
ses, om  Samson  og  Gideon,  om  Da- 
vid og  Daniel,  om  Elias  og  Jonas,  om 
Rakel  og  Rebekka  og  Rut  er  værdifuld 
læsning.  Det  er  værd  at  læse.  De  er 
værd  at  vi  forestiller  os  at  vi  befinder 
os  i  historiernes  omgivelser. 

Bibelen  er  -  som  alle  skrifter  -  langt 
mere  end  en  læseopgave  som  vi  fal- 
der i  søvn  over.  De  forsikrer  os  om  at 
menneskelige  væsner  som  os,  kunne 
få  stærke  følelser  og  præstere  noget 
stort,  de  kan  motivere  os  til  at  være 
åndeligt  moralske  og  lede  os  til  at  gø- 
re godt,  de  overgår  al  anden  littera- 
tur. Vi  er  nødt  til  at  ransage  skrifterne 
grundigt,  fornemme  dem  og  elske 
dem,  hvis  vi  skal  komme  ordentligt 
ind  i  dem  og  få  del  i  dem.  Vi  må  ransa- 
ge dem  med  Åndens  hjælp.  □ 


Bror  Walker  er  assisterende  professor  i  engelsk 
ved  Brigham  Young  universitetet  og  virker  som 
præsident  for  Unge  Mænd  i  Provos  10.  ward, 
Provo  stav  i  Utah. 

Ældste  Angel  Abrea 


Beredt  til  et  liv 

i  tjeneste 


Don  L.  Searle 


Ældste  Abrea  er  vokset  op 
som  medlem  af  Jesu  Kristi 
Kirke  af  Sidste  Dages  Helli- 
ge, som  var  en  sjældenhed  i  hans 
land.  Der  var  måske  400  kirkemed- 


lemmer i  Argentina  da  han  blev  døbt 
som  10-årig  i  november  1943. 

Men  mange  års  erfaringer  i  kirken 
har,  sammen  med  forældrenes  støt- 
te, gjorde  ældste  Angel  Abrea  til  et 


Ældste  Abrea,  da  han  blev  kaldet  til  at  være  grenspræsident 
i  Buenos  Aires  i  1961. 


sådant  menneske  at  han  kunne  bru- 
ges som  rådgiver  i  distriktspræsi- 
dentskabet  som  17-årig  og  til  gren- 
spræsident som  23-årig.  Han  blev  se- 
nere distriktspræsident,  den  første 
stavspræsident  i  sit  land,  regionalre- 
præsentant og  missionspræsident, 
før  han  blev  opretholdt  som  medlem 
af  De  halvfjerds'  første  Kvorum  den 
4.  april  1981. 

Det  har  været  en  meget  udviklende 
tid  fra  som  dreng  at  måtte  gå  over  3  en 
halv  kilometer  hver  søndag  til  el  heal, 
det  hus  som  kirken  havde  lejet  til  mø- 
derne, til  den  mand  der  blev  valgt  til 
at  være  Buenos  Aires  templets  første 
præsident.  Han  har  også  været  admi- 
nistrerende leder  for  kirkens  tempel- 
afdeling, fungerende  områdeleder 
for  Peru/Bolivia  området  og  rådgiver 
i  områdepræsidentskabet  for  Mexi- 
co/Centralamerika . 

Angel  Abrea  kommer  fra  en  slægt 
der  har  medvirket  til  den  meget  store 
europæiske  indflydelse  i  Argentina. 
Den  ene  af  hans  bedstefædre  kom  fra 
Italien,  den  anden  fra  Spanien.  Beg- 
ge hans  bedstemødre  er  født  i  Ar- 
gentina. 

Hans  far,  Edealo  Abrea,  var  forret- 
ningsmand af  middelklassen.  Edea- 
lo, og  Angels  mor  Zulema  Estrado 
Abrea,  var  gode  mennesker  og  gode, 
moralske  og  etiske  eksempler  for  de- 
res to  børn,  Angel  og  hans  yngre 
bror,  Oscar.  Familien  var  ikke  aktive 
i  Argentinas  mest  dominerende  kir- 
ke, men  syntes  at  vente,  som  ældste 
Abrea  mindes  „på  noget  at  tro  på,  og 

Børnestjernen    6/1985 


Marian  Brincken  Forschler 


julespil 


Sara  trak  den  lange,  bløde,  blå 
kjole  over  hovedet.  Hun  skulle 
have  den  på  til  et  julespil.  Da 
hun  satte  hætten,  der  svarede  til, 
over  sine  brune  krøller,  vendte  hun 
sig  om  mod  Jennie  og  spurgte:  „Lig- 
ner jeg  nu  Maria?" 

Jennie  lo.  „Det  gør  du  sikkert,  und- 
tagen i  størrelsen.  Men  det  betyder 
ikke  noget,  for  Josef  er  også  kun 


8  år."  Sara  lo  over  Jennies  morsom- 
hed, men  sagde  så  alvorligt:  „Jeg  vil- 
le så  gerne  være  Maria  i  julespillet, 
men  nu  hvor  jeg  skal  til  det  er  jeg  lidt 
nervøs." 

Jennie  strakte  hånden  frem  for  at 
rette  en  fold  i  Saras  kjole:  „Du  skal 
nok  klare  det.  Alt  gik  så  godt  til  prøv- 
en her  i  formiddag." 

Det  gav  et  lille  sug  i  Saras  mave  da 


hun  hørte  at  orglet  begyndte  at  spille 
„Stille  nat".  Det  var  tegnet  til  at  hun 
skulle  komme  ind  på  scenen. 

Søster  Perkins  kom  hen  og  smilede 
til  begge  pigerne.  Hun  så  på  Sara  og 
sagde:  „Tæppet  går  om  et  øjeblik,  så 
du  må  hellere  sætte  dig  på  din 
plads." 

Sara  skyndte  sig  hen  til  sin  plads  på 
scenen  og  satte  sig  på  et  knippe  halm. 
Erik,  som  skulle  spille  Josef,  stod  alle- 
rede ved  siden  af  krybben.  Da  Sara 
bøjede  sig  over  krybben  for  at  lægge 
tæppet  rundt  om  dukken,  som  skulle 
forestille  Jesusbarnet,  hørte  hun  mu- 
sikken ændres,  og  tonerne  til  „O,  Be- 
tlehem du  lille  by",  lød  nu  tydeligt. 

Tæppet  gled  langsomt  til  side  for 
det  rolige  scenebillede.  En  enkelt 
projektør  lyste  ned  på  Maria  og  Josef, 
som  beundrede  Jesusbarnet.  Hver- 
ken Maria  eller  Josef  skulle  sige  no- 
get. Bror  Egger  stod,  så  de  ikke  kun- 
ne se  ham,  med  en  mikrofon  og  for- 
talte om  begivenhederne  omkring  Je- 
su fødsel,  som  blev  skildret  på  sce- 
nen. Orglet  spillede  blidt  mens  han 
talte:  „Men  det  skete  i  de  dage  ..." 

Sara  blev  distraheret  af  noget  som 
bevægede  sig  nedenfor  scenen.  Og 
da  hun  forsigtigt  flyttede  blikket,  for 
ikke  at  vende  hovedet  og  komme  til 
at  ødelægge  scenebilledet,  så  hun  sin 
3-årige  lillesøster,  Katie,  på  vej  op  ad 
trapperne  til  scenen. 

Sara  følte  det  som  om  hjertet  sank  i 
livet  på  hende,  da  Katie  kom  hen 
imod  hende.  Hvad  skal  jeg  gøre?  tænk- 
te hun.  Hvorfor  bliver  Katie  ikke  sidden- 
de sammen  med  mor  og  far?  Sara  sneg 
sig  til  at  se  ned  på  sine  forældre.  Hen- 
des mor  så  lamslået  og  hjælpeløs  ud. 
Sara  kunne  mærke  Katie  ramle  ind  i 
hendes  knæ,  da  hun  bøjede  sig  ned 
for  at  kigge  i  krybben.  Katie  ødelægger 
hele  julespillet!  Hvorfor  gør  hun  nu  også 
det?  Sara  blev  slået  helt  ud  af  sine  tan- 
ker da  Katie  beundrende  udbrød: 
„Nej,  hvor  er  han  sød!" 

Sara  sank  en  klump,  mens  Katie 
blev  stående  og  kiggede  intenst  på 
dukken  i  krybben,  og  så  blev  hun  helt 
rolig.  Der  var  noget  ved  Katie  og  jule- 


1 


spillet,  som  Sara  ikke  kunne  få  sig 
selv  til  at  ødelægge .  Jeg  tror  det  er  bedst 
bare  at  lade  hende  stå,  afgjorde  Sara. 
Hun  står  jo  helt  stille.  Så  Sara  lagde  sin 
arm  om  livet  på  sin  søster  og  trak  hen- 
de ned  til  sig  på  halmen.  Katie  læne- 
de sig  ind  imod  Sara,  mens  hun  blev 
ved  med  at  se  kærligt  på  Jesusbarnet. 

Katie  sad  lige  så  stille  og  så  til  da 
hyrderne  kom  ind.  Organisten  spille- 
de endnu  en  julesalme,  og  bror  Egger 
læste  i  Bibelen  om  hyrderne  der  kom 
for  at  se  Jesus.  Selv  da  hyrderne  var 
gået  og  de  vise  mænd  var  kommet 
ind  sad  Katie  helt  opslugt  og  lænede 
sig  op  mod  Sara. 

Katie  elsker  virkelig  Jesusbarnet,  tænkte 
Sara.  Jeg  kan  da  ikke  sige  noget  til  at  hun 
gerne  vil  være  tættere  ved,  så  hun  bedre 
kan  se.  Hun  gav  Katie  et  lille  knus.  Jeg 
er  faktisk  glad  fordi  hun  kom. 

Da  tæppet  gik  for  hviskede  Sara  li- 
ge så  stille  i  Katies  øre:  „Nu  skal  vi 
spille  den  næste  scene,  så  må  du  hel- 
lere gå  tilbage  til  mor  og  far." 

Katie  så  op  på  sin  søster.  „OK."  Så 
begyndte  hun  at  gå,  men  vendte  sig 
om  en  gang  og  sagde:  „Tak  Sara.  Det 
var  så  dejligt  at  se  på  Jesusbarnet 
sammen  med  dig."  Sara  smilede. 
„  Det  er  jeg  glad  f  or . "  Så  førte  hun  Ka- 
tie hen  til  sidedøren.  „Gå  nu  tilbage 
til  mor." 

Da  julespillet  var  forbi  ledte  elever- 
ne blandt  de  tilstedeværende  efter  fa- 
milie. Lige  da  Sara  fandt  sine  foræld- 
re hørte  hun  en  ældre  herre  sige  til 
hendes  mor:  „Jeg  er  så  glad  fordi  jeg 
kom.  På  grund  af  dine  piger  fik  jeg  et 
glimt  af  Frelseren  i  aften,  som  jeg  al- 
drig før  har  set.  Tak  for  det." 

Der  var  ingen  derhjemme  som  sag- 
de noget  om  Katies  uventede  optræ- 
den i  julespillet,  før  Saras  mor  putte- 
de dynen  om  Sara.  „Jeg  ville  ikke  sige 
noget  mens  Katie  hørte  på  det,"  sag- 
de hendes  mor.  „Men  jeg  er  virkelig 
ked  af  at  hun  forstyrrede  dig  i  jule- 
spillet. Hun  hoppede  ned  fra  fars 
skød,  og  da  vi  opdagede  at  hun  var 
væk,  stod  hun  allerede  oppe  foran  og 
så  var  det  for  sent  at  standse  hende. " 
Saras  mor  satte  sig  ved  siden  af  Sara 
på  hendes  seng.  „Jeg  håber  ikke  hun 
ødelagde  noget  for  dig." 

„Nej,  mor,  det  var  helt  i  orden." 
Sara  trykkede  sin  mors  hånd.  „Jeg 
beundrer  dig  sandelig  for  den  måde 
du  klarede  det  på,"  fortsatte  mode- 
ren. „Det  er  svært  at  vide  hvad  man 
skal  gøre  i  sådan  et  øjeblik.  Men  du 

klarede  det  så  smukt.  Folk  plejer  ger- 
ne at  le  når  der  sker  noget  uventet, 
men  de  blev  ekstra  stille  da  Katie  sag- 
de at  den  lille  var  så  sød." 

„Lige  straks  blev  jeg  meget  ner- 
vøs," indrømmede  Sara.  „Jeg  vidste 
ikke  hvad  jeg  skulle  gøre.  Så  tænkte 
jeg  på  at  den  rigtige  Maria  sikkert  ger- 
ne ville  have  haft  at  hendes  søster,  li- 
gesom hyrderne  og  de  vise  mænd, 
også  skulle  se  hendes  barn.  Der  var 
alligevel  noget  særligt  ved  Katie  i  af- 
ten. Det  var  som  om  hun  på  en  eller 
anden  måde  virkelig  forstod  alt  om 
Jesusbarnet." 

„Det  har  du  ret  i,  Sara,"  sagde  mo- 
deren med  en  blid  stemme.  „Der 


kom  nogle  mennesker  hen  til  mig 
bagefter  og  sagde  det  samme.  Selv 
om  Katies  rolle  i  julespillet  ikke  var 
planlagt,  så  tror  jeg  at  hun  rørte  folks 
hjerter.  Jeg  tror  der  er  mange  som 
aldrig  vil  glemme  denne  aftens  jule- 
spil." 

Sara  lænede  sig  tilbage  på  sin  pu- 
de; „Det  er  jeg  glad  for." 

Moderen  bøjede  sig  ned  og  kysse- 
de Sara.  „Jeg  synes  bestemt  også  du 
er  noget  særligt.  Du  lærte  os  ældre 
mennesker  en  masse,  ved  din  fine 
måde  du  behandlede  din  lillesøster 
på.  Jeg  er  sikker  på  at  Jesus  er  glad  for 
den  måde  du  spillede  hans  mor  i  af- 
ten." □ 


Børnestjernen 

Fællestid: 
Ransag  skrifterne 

Pat  Graham 


„I  ransager  skrifterne,  fordi .  .  . 
det  er  dem,  som  vidner  om  mig" 
(Joh.  5:39) 

Da  præsident  Spencer  W.  Kimball 
var  dreng  hørte  han  en  taler  i  kirken 
stille  forsamlingen  dette  spørgsmål: 
„Hvor  mange  af  jer  har  læst  Bibelen 
helt  igennem?"  Spencer  fyldtes  med 
samvittighedsnag  da  han  måtte  ind- 
rømme at  han  aldrig  havde  læst  Bibe- 
len helt  igennem.  Da  han  forlod  kir- 
ken var  han  fast  besluttet  på  at  han 
ville  læse  hele  Bibelen  igennem,  og 
han  sagde  til  sig  selv:  „Jeg  vil.  Jeg  vil. 
Jeg  vil."  Da  han  kom  hjem  fandt  han 
sin  bibel  frem  og  læste  til  sent  om  af- 
tenen. Da  der  var  gået  et  år  havde 
han  læst  hele  Bibelen. 

I  kan  træffe  den  samme  beslutning 
som  præsident  Kimball  gjorde  da 
han  var  dreng,  og  trofast  begynde  at 
læse  til  I  har  nået  det  samme  mål. 
Husk  på  at  det  er  vigtigt  at  alle  kir- 
kens medlemmer  læser  alle  stan- 
dardværkerne -  Mormons  Bog,  Lære 
og  Pagter,  Den  kostelige  Perle  og  Bi- 
belen -  fra  første  til  sidste  side. 

I  vore  skrifter  kan  vi  læse  de  mest 
spændende  historier  der  nogen  sin- 
de er  skrevet.  Og  det  bedste  ved  det 
hele  er  at  alle  historierne  er  sande! 
Når  først  I  får  begyndt  at  læse  skrif- 
terne får  I  lyst  til  at  studere  dem  re- 
sten af  jeres  liv.  Her  er  et  bogmærke  I 
kan  bruge,  så  I  hele  tiden  kan  vide 
hvor  I  er  kommet  til  i  den  bog  I  netop 
læser,  hvad  det  end  er  for  en. 

Anvisninger: 

1.  Skriv  dit  navn  på  bogmærket. 

2.  Klip  bogmærket  ud  og  fold  det 
sammen  langs  den  punkterede  linie. 


Jeg  har  læst: 

Bibelen 

Begyndte 


Var  færdig 


Mormons  Bog 

Begyndte 


Var  færdig 


Lære  og  Pagter 

Begyndte 


Var  færdig 


Den  kostelige  Perle 

Begyndte 


Var  færdig 


3.  Lim  bogmærket  sammen  med 
retsiden  udad  og  prik  eller  bor  et  hul 
foroven. 

4.  Klip  to  stykker  garn  eller  et  smalt 
bånd  15  cm  langt.  Fold  dem  sammen, 
så  der  bliver  fire  stykker. 

5.  Træk  de  foldede  ender  gennem 
hullet  i  bogmærket  så  løkkerne  kom- 
mer frem.  Træk  enderne  gennem  løk- 
kerne (se  tegningen). 


6.  Begynd  nu  at  læse  skrifterne  og 
benyt  bogmærket,  så  du  kan  vide 
hvortil  du  er  nået.  Skriv  på  bogmær- 
ket hvilken  dato  du  begyndte  at  læse 
bogen  og  hvornår  du  blev  færdig. 
Gør  dette  for  hvert  af  standardvær- 
kerne og  du  vil  blive  overrasket  over 
hvor  hurtigt  du  kan  få  læst  dem  alle, 
hvis  du  begynder  at  læse  dem  allere- 
de nu  og  læser  lidt  hver  dag. 


Helte  og  heltinder 


Profeten 
Joseph  Smith 


Corliss  Clayton 


„Ja,  Josef  sagde:  Sandelig,  så  siger      den  dalede  gradvis  ned,  indtil  den 
Herren  til  mig:  En  udvalgt  seer  vil  jeg     hvilede  på  mig. 


oprejse  af  dine  lænders  frugt .  .  . 

han  skal  kaldes  efter  mit  navn" 
(2Nephi3:7,  15). 

Denne  profeti  som  Josef,  Jakobs 
søn,  udtalte,  blev  opfyldt  den  23.  de- 
cember 1805,  da  Joseph  Smith  jun. 
blev  født  i  Sharon,  Vermont,  som  søn 
af  Joseph  Smith  sen.  og  Lucy  Mack 
Smith.  Joseph  blev  udsat  for  mange 
prøvelser  gennem  hele  sit  liv,  men 
han  imødekom  dem  med  mod,  tro  og 
hårdt  arbejde.  Og  da  han  døde  havde 
han  udført  alt  det  som  Herren  havde 
krævet  af  ham. 

Under  Josephs  opvækst  flyttede 
hans  familie  ofte,  og  hver  gang  sled 
Joseph  hårdt  i  det  med  at  rydde  jord, 
stable  brænde,  dyrke  jorden  og  tappe 
sirup  fra  træerne. 

Da  Joseph  var  14  år  flyttede  han 
med  sin  familie  til  Manchester  i  sta- 
ten New  York,  hvor  de  snart  blev  in- 
volveret i  en  spændende  religiøs 
vækkelse.  Nogle  i  familien  tilsluttede 
sig  den  presbyterianske  kirke,  men 
Joseph  kunne  ikke  finde  ud  af  hvil- 
ken kirke  der  var  den  sande. 

En  dag  læste  han  Jakobs  Brev  1:5: 
„Men  hvis  nogen  af  jer  står  tilbage  i 
visdom,  da  skal  han  bede  om  at  få 
den  fra  Gud,  der  giver  alle  gavmildt 
og  uden  bebrejdelser,  og  så  vil  den 
blive  ham  givet."  Joseph  besluttede 
sig  til  at  følge  dette  råd. 

Det  var  en  forårsmorgen  i  1820  da 
Joseph  gik  ud  i  en  lille  skov  i  nærhe- 
den af  sit  hjem  for  at  spørge  Gud  hvil- 
ken kirke  der  var  sand.  Han  har  sene- 
re skrevet  om  hvad  der  skete.  Han  si- 
ger: „Jeg  så  en  lyssøjle  lige  over  mit 
hoved,  stærkere  end  solens  glans,  og 


...  Da  lyset  hvilede  på  mig,  så  jeg 


to  personer,  hvis  glans  og  herlighed 
trodser  enhver  beskrivelse,  stående 
over  mig  i  luften.  Den  ene  af  dem  tal- 
te til  mig,  kaldte  mig  ved  navn  og  sag- 
de, idet  han  pegede  på  den  anden: 
Denne  er  min  elskede  Søn.  Hør  ham!" 
(Joseph  Smiths  Skrivelser  2:16-17). 

Da  Joseph  spurgte  hvilken  kirke 
han  skulle  tilslutte  sig,  svarede  Jesus 
at  han  ikke  skulle  tilslutte  sig  nogen 
af  dem. 

Josephs  familie  troede  på  ham,  da 
han  fortalte  hvad  han  havde  set  og 
hørt,  men  de  andre  i  byen  begyndte 
at  forfølge  ham,  fordi  han  ikke  ville 
fornægte  at  han  havde  haft  en  åben- 
baring. 

Tre  år  senere,  om  aftenen  den 
21.  september  1823,  viste  englen  Mo- 
roni  sig  ved  siden  af  Josephs  seng, 
mens  den  unge  mand  bad.  Moroni 


fortalte  blandt  andet  Joseph  om  en 
optegnelser  der  var  skrevet  på  guld- 
plader, og  som  lå  skjult  i  en  høj.  Han 
sagde  at  Joseph  skulle  oversætte  den. 
Englen  viste  sig  tre  gange  for  Joseph 
den  nat,  og  hver  gang  sagde  han  det 
samme .  Den  næste  dag  gik  Joseph  ud 
til  det  sted  han  havde  set  i  åbenbarin- 
gen, og  der  fandt  han  en  stenkiste 
hvori  pladerne  lå. 

Joseph  fik  ikke  lov  til  at  tage  plader- 
ne og  oversætte  dem  før  fire  år  sene- 
re. Da  det  kom  ud  at  Joseph  havde 
nogle  guldplader,  øgedes  forfølgel- 
serne imod  ham  og  mange  menne- 
sker forsøgte  at  stjæle  pladerne.  Men 
det  lykkedes  altid  Joseph  at  opbevare 
dem  på  et  sikkert  skjulested. 

Den  15.  maj  1829  kom  Joseph  til  et 
sted  i  oversættelsen  af  pladerne,  som 
handlede  om  dåb  til  syndernes  forla- 
delse. Han  og  hans  skriver,  Oliver 
Cowdery  blev  nysgerrige  og  bad  for 
at  få  noget  mere  at  vide.  Johannes 


Døber  viste  sig  for  dem  og  overdrog  seph  døbte  Oliver  og  derefter  døbte 
dem  det  aronske  præstedømme  og  Oliver  Joseph.  Derpå  overdrog  de 
sagde  at  de  skulle  døbe  hinanden.  Jo-  hinanden  det  aronske  præstedøm- 
me. Senere  modtog  de  det  melkise- 
dekske  præstedømme  af  de  fordums 
apostle  -  Peter,  Jakob  og  Johannes. 
Den  6.  april  1830  blev  Jesu  Kristi  Kir- 
ke af  Sidste  Dages  Hellige  formelt  or- 
ganiseret. Medlemstallet  voksede 
hurtigt.  I  1831  flyttede  Joseph  og 
hans  hustru,  Emma,  til  Kirtland  i 
Ohio,  hvor  mange  af  de  nye  medlem- 
mer var  samlede.  Mens  de  var  der 
forberedte  Joseph  sig  på  at  udgive  en 
bog  med  de  åbenbaringer  han  havde 
modtaget  indtil  da.  Der  kom  stadig 
flere  åbenbaringer  til  denne  bog  med 
befalinger,  og  den  blev  udgivet  som 
Lære  og  Pagter. 

Den  27.  marts  1836  indviede  Jo- 
seph Kirtland  templet.  Kun  to  år  efter 
blev  han  og  andre  af  hans  trofaste  til- 
hængere tvunget  til  at  flygte  til  Far 
West  i  Missouri,  på  grund  af  forføl- 


gelser.  Lige  da  de  hellige  ankom  til 
Far  West  blev  de  accepterede  af  de  lo- 
kale borgere.  Men  efterhånden  som 
de  hellige  blev  flere  og  fik  større  poli- 
tisk inflydelse,  blev  de  forfulgt  af  en 
pøbelhob  som  nedbrændte  nogle  af 
deres  huse.  Missouris  Guvernør, 
Boggs,  sendte  tusindvis  af  soldater  til 
Far  West  med  besked  om  at  dræbe  de 
hellige  om  nødvendigt,  for  at  genop- 
rette freden.  De  hellige  blev  tvunget 
til  at  aflevere  deres  våben,  og  pøbel- 
hoben trængte  ind  i  Far  West  og  gen- 
nemsøgte deres  huse.  De  hellige  fik 
derpå  besked  på  at  forlade  landet  før 
førstkommende  forår,  ellers  ville  de 
blive  dræbt. 

I  mellemtiden  var  Joseph  og  andre 
kirkeledere  blevet  fængslet.  Da  de 
havde  tilbragt  ca.  et  halvt  år  i  forskel- 
lige fængsler,  uden  at  blive  lovligt  an- 
klaget for  noget,  gav  vagterne  dem 
lov  til  at  undslippe.  De  flygtede  til 
Quincy  i  Illinois,  hvortil  mange  af  de 
hellige  var  rejst  efter  de  var  drevet  ud 
af  Far  West. 

I  maj  1839  foranledigede  Joseph  at 
de  hellige  købte  et  stort  stykke  sump- 
jord i  Commerce  i  Illinois,  og  en  mas- 
se hellige  begyndte  at  flytte  ind  i  det- 
te område.  Commerce  blev  senere 
omdøbt  til  Nauvoo. 

Byen  Nauvoo  voksede.  Sumplan- 
det blev  drænet  og  renset,  og  der  blev 
opført  huse.  Joseph  overværede 
blandt  andet  at  der  blev  bygget  et  nyt 
tempel,  han  redigerede  en  avis,  drev 
en  forretning,  virkede  som  byens 
borgmester  og  var  den  øverste  mili- 
tærleder i  Nauvoo. 

Atter  engang  blev  de  hellige  anta- 
stet af  nabosamfundene,  på  grund  af 
deres  styrke,  velstand  og  politiske 
indflydelse.  En  lokalavis  The  Nauvoo 
Expositor,  skabte  yderligere  proble- 
mer for  de  hellige  ved  at  skrive  noget 
som  ikke  passede  om  kirkens  ledere. 
Den  23.  juni  1844  ødelagde  en  grup- 
pe mænd  avisens  trykkemaskine,  ef- 
ter ordre  fra  byrådet.  Joseph  og  nogle 
andre  brødre  blev  beskyldt  for  at  ha- 
ve lavet  optøjer,  men  blev  senere 
frikendt. 

Guvernør  Ford  ønskede  at  Josephs 
sag  atter  skulle  prøves  ved  retten  i 
Carthage  i  Illinois.  Joseph  mente  at 
hvis  han  tog  dertil  ville  han  sikkert 
blive  dræbt.  Så  han  roede  den  23.  ju- 
ni 1844  over  Mississippifloden  for  at 
undgå  at  blive  arresteret.  Emma  tig- 
gede og  tryglede  ham  i  et  brev  om  at 

komme  tilbage  og  overgive  sig.  Jo- 
seph opdagede  også  at  nogle  af  de 
hellige  beskyldte  ham  for  at  være  en 
kujon  fordi  han  var  rejst. 

Hertil  svarede  Joseph:  „Hvis  mit 
liv  ikke  har  nogen  betydning  for  mine 
venner,  har  det  heller  ingen  for  mig. " 
(Profeten  Joseph  Smiths  Lærdom- 
me, s.  457).  Han  vendte  tilbage  til 
Nauvoo,  og  mandag  den  24.  juni  tog 
han,  og  de  andre  anklagede  i  sagen, 
sig  til  Carthage  for  at  overgive  sig. 

Da  de  kom  til  Carthage  blev  de  løs- 
ladt mod  kaution,  indtil  et  nævninge- 
ting kunne  afhøre  dem  i  sagen.  Jo- 
seph og  Hyrum  tog  ud  for  at  tale  med 
guvernør  Ford.  Mens  de  var  der  blev 
de  arresteret  for  forræderi. 

Joseph  og  Hyrum  blev  atter  fængs- 
let. John  Taylor  og  Willard  Richards 
lod  sig  indsætte  sammen  med  dem. 

Den  27.  juni  1844,  kort  efter  klok- 
ken 17,  stormede  en  pøbelhob  op  ad 
trapperne  til  den  celle  hvor  fangerne 


sad.  Forbryderne  forsøgte  at  bryde 
døren  op,  men  kunne  ikke.  Så  skød 
de  gennem  døren  og  ramte  Hyrum, 
som  faldt,  idet  han  sagde:  „Jeg  dør!" 

Joseph  gik  hen  til  vinduet,  hvor 
han  blev  beskudt  to  gange  inde  fra 
huset  og  to  gange  udefra.  Han  faldt 
ud  gennem  vinduet  og  ned  på  jorden 
og  døde.  John  Taylor  blev  skudt  fire 
gange  og  lå  inde  under  sengen  alvor- 
ligt såret.  Willard  Richards  blev  ikke 
såret  under  skyderiet. 

Efter  martyriet  skrev  John  Taylor: 
„Joseph  Smith,  Herrens  profet  og  se- 
er, har  gjort  mere  (Jesus  alene  undta- 
get) for  menneskenes  frelse  i  denne 
verden  end  noget  andet  menneske, 
der  nogen  sinde  har  levet  her  .  .  . 
Han  var  stor  i  livet  og  stor  i  døden  i 
Guds  og  Guds  folks  øjne,  og  ligesom 
de  fleste  af  Herrens  salvede  fordum, 
har  han  beseglet  sin  mission  og  sit 
værk  med  sit  eget  blod"  (L&P  135:3). 
□ 


Den  som 
pennen 
peger  på! 


Et  morsomt  spil  til  en  familie- 
hjemmeaften.  Følg  nedenstående 
anvisninger  for  spillet. 

1.  Klip  alle  kommandoerne  ud, 
som  er  nævnt  under  kommandoer, 
eller  skriv  dem  af  på  hver  sit 
kort. 

2.  Bland  kortene  og  læg  dem  i 
en  pose  eller  noget  andet,  så  man 
ikke  kan  se  dem. 

3.  Lad  spillerne  sætte  sig  rundt 
om  et  bord  eller  i  en  kreds  på 
gulvet. 

4.  Læg  en  kuglepen  i  midten  og 
vælg  en  spiller  til  at  snurre  pen- 
nen. Når  pennen  stopper  skal 
den,  som  spidsen  peger  imod, 
trække  et  kort  fra  posen  og  gøre 
som  der  står  på  det.  Det  er  så  ved- 
kommendes tur  til  at  snurre 
pennen. 


Kommandoer 


Fortæl  en  af  dine 
yndlingshistorier 
fra  skriften. 


Fortæl  hvorfor  vi 
fejrer  påske. 


Fortæl  hvorfor  vi 
fejrer  jul. 


Fortæl  noget  du  kan 
lide  ved  den  som 
sidder  ved  din 
højre  side. 


Fortæl  en  af  dine 
yndlingshistorier 
fra  skriften. 


Fortæl  om  et 
mirakel  Jesus 
udførte. 


Fortæl  noget  du  har 
lært  i  primary  eller 
søndagsskolen. 


Fortæl  en  af  dine 
yndlingshistorier 
fra  skriften. 


Fortæl  om  et 
mirakel  Jesus 
udførte. 


Fortæl  hvem  Joseph 
Smith  så  i  den 
hellige  lund. 


Vær  sangleder  for 
en  gruppe,  som  syn- 
ger en  af  dine  ynd- 
lings-primarysange 
eller  -salmer. 


Fortæl  om  et  mirakel 
Jesus  udførte. 


Fortæl  om  noget 
godt  som  én  har 
gjort  for  dig. 


Nævn  tre  ting  du 
er  taknemmelig  for. 


Fortæl  hvorfor  vi 
tager  nadveren. 


Fortæl  hvorfor  vi 
bliver  døbt. 


Fortæl  en  af  dine 
yndlingshistorier 
fra  skriften. 


Sig  navnet  på 
vores  profet. 


Fortæl  om  noget  du 
kan  lide  ved  den  der 
sidder  overfor  dig. 


Kommandoer  for 
mindre  børn 


Giv  mor  et  knus. 


Nævn  noget  du  er 
taknemmelig  for. 


Nævn  noget  vor 
himmelske  Fader 
og  Jesus  har  gjort 
for  os. 


Nævn  navnet  på  én 
du  elsker. 


Syng  en  primary- 
sang. 


Vis  hvordan  du  har 
hænderne  når  du 
beder. 


Giv  far  et  knus. 


Nævn  noget  der 
gør  dig  glad. 


Nævn  navnet  på  én 
der  elsker  dig. 

Familien  Abrea.  Forrest  fra  venstre 
til  højre:  Claudia  (nu  Mrs.  Michael 
Banks),  Cynthia  Buma.  Bagest: 
Guillermo  og  Patricia  Houlin, 
ældste  og  søster  Abrea,  Robert  Buma. 


det  var  Jesu  Kristi  Kirke  af  Sidste  Da- 
ges Helliges  budskab". 

De  hørte  i  første  omgang  dette  bud- 
skab af  to  søstermissionærer,  der 
bankede  på  døre  i  deres  område.  Sø- 
ster Zulema  Abrea  accepterede  om- 
gående evangeliet.  Hun  hjalp  sin 
søn,  Angel,  til  at  forstå  Mormons 
Bogs  historie,  og  til  at  lære  at  studere 
skrifterne  som  forberedelse  til  sin 
dåb,  som  fandt  sted  næsten  et  år  se- 
nere. Oscar,  der  på  det  tidspunkt  ik- 
ke var  gammel  nok,  blev  døbt  da  han 
var  8  år. 

Det  ville  have  været  rart  hvis  vi 
kunne  skrive  at  Edealo  Abrea  også, 
som  sin  hustru  og  sine  sønner,  tilslut- 
tede sig  kirken  før  sin  død  for  8  år  si- 
den, men  det  skete  ikke.  Ældste  Ab- 
reas  far  støttede  ikke  desto  mindre 
sin  familie  og  opmuntrede  sin  hustru 
og  sine  sønner  i  deres  arbejde  for  kir- 
ken. Ældste  Abrea  husker  at  hans  far 
sagde  til  ham,  dengang  han  blev 
døbt:  „Angel,  hvis  du  skal  være  med- 
lem af  den  kirke  -  hvis  du  skal  være 
medlem  af  mormonkirken  -  så  skal 
du  være  et  trofast  medlem.  Jeg  hu- 
sker en  søndag  morgen,  hvor  han 
kaldte  på  mig,  fordi  jeg  skulle  op  til 
møde.  Han  var  virkelig  en  stor  hjælp 
for  mig." 

Hans  mor,  der  altid  havde  travlt  i 


forskellige  stillinger  i  kirken,  førte  an 
ved  sin  eksempel.  „Hun  har  arbejdet 
i  primary  i  mere  end  30  år  nu,  og  jeg 
mener  at  hun  er  en  af  de  bedste  missi- 
onærer i  Argentina. "  Hun  har  lært  at 
gøre  sig  til  venner  med  folk  og  fortæl- 
le dem  om  evangeliet,  når  hun  møder 
dem,  især  i  offentlige  transportmid- 
ler. Hun  er  skyld  i  at  mere  end  35 
mennesker  er  kommet  ind  i  kirken 
gennem  årene,  bl.a.  en  nuværende 
stavspræsident  og  mere  end  én  hjæl- 
peforeningspræsidentinde.  Zulema 
Abrea  har  hjulpet  sine  sønner  til  i  de- 
res opvækst  at  vise  eksemplet  på  de- 
res tro,  til  trods  for  de  vanskeligheder 
der  somme  tider  kunne  komme,  når 
man  er  de  eneste  kirkemedlemmer  i 
sin  aldersgruppe.  Oscar  har,  ligesom 
sin  ældre  bror,  lært  at  elske  sit  arbej- 
de i  kirken.  Han  har  blandt  andet  væ- 
ret kaldet  som  biskop  for  Buenos  Ai- 
res 4.  ward  og  institutleder  på  uni- 
versitetet. 

Edealo  Abrea  inspirerede  sin  søn, 
Angel,  til  at  læse  til  bogholder  efter 
sin  mellemskoleeksamen.  Han  har, 
ved  at  arbejde  i  sin  fars  forretning, 
lært  det  fundamentale  indenfor  han- 
del og  bogholderi,  samtidig  med  at 
han  hjalp  med  at  sælge  slik.  Det  vare- 
de ikke  længe  før  han  anvendte  sin 
universitetslærdom  i  praksis,  ved  at 


føre  regnskab  for  sin  far  og  senere  og- 
så for  andre.  Dette  udenomsarbejde 
hjalp  ham  til  selv  at  betale  for  sin 
universitetsstudium . 

Ældste  Abrea  har  også  været  enga- 
geret i  politik,  og  da  han  var  færdig 
med  sin  uddannelse  arbejdede  han 
en  tid  som  finanssekretær  i  San  Mi- 
quel  -  en  by  i  nærheden  af  Buenos  Ai- 
res, med  over  en  million  mennesker. 
Da  han  sluttede  sit  arbejde  i  statens 
tjeneste  søgte  han  og  fik  en  stilling 
hos  Deloitte,  Haskins  &  Sells,  et  stort 
internationalt  regnskabsfirma. 

Han  underviste  blandt  andet  også 
yngre  studenter,  for  at  kunne  betale 
for  sine  universitetsstudier.  En  af 
dem  var  Maria  Victoria  Chiapparino, 
som  han  underviste  fra  hun  var  14  år. 
Ældste  Abreas  mor  blev  årsag  til  at 
Maria  blev  undervist  i  evangeliet,  og 
Angel,  der  var  18  år  og  præst,  døbte 
hende. 

Men  det  blev  ikke  enden  på  den  hi- 
storie. Abrea  følte  sig  tiltrukket  af 
hendes  skønhed  og  modenhed.  De- 
res bekendtskab  udvikledes  til  ro- 
mantik, og  de  blev  gift  i  1957.  Den- 
gang var  ældste  Abrea  23  og  hans 
brud  18.  (Deres  vielse  blev  beseglet  i 
Salt  Lake  templet  i  1966) . 

„Hun  har  været  mig  en  stor 
hjælp,"  siger  ældste  Abrea  om  sin 

hustru.  „Og  ikke  nok  med  det,  hun 
har  været  min  inspiration." 

Søster  Abrea  mindes  at  han,  da  de 
blev  gift,  var  rådgiver  i  GUFs  missi- 
onspræsidentskab.  (Han  blev  kaldet 
til  at  være  grenspræsident  3  måneder 
senere).  I  Argentina  er  det  skik  og 
brug  at  bruden  og  brudgommen  mø- 
des med  deres  slægtninge  og  gratu- 
lanter i  deres  hjem  om  aftenen,  på 
bryllupsdagen.  Men  han  var  optaget 
af  at  tilrettelægge  en  kommende 
GUF-konference,  og  der  blev  afholdt 
et  særligt  møde  den  aften.  Så  han 
undskyldte  sig  og  hun  tog  imod  gæ- 
sterne alene. 

„Det  der  har  imponeret  mig  mest 
har  været  hans  trofasthed,  den  måde 
hvorpå  han  har  helliget  sig  Herrens 
arbejde.  Herren  kommer  altid  i  første 
række.  Og  det  har  jeg  været  tilfreds 
med,"  siger  hun.  I  deres  ægteskab  er 
det  ikke  kun  ældste  Abrea  der  har 
helliget  sig  Herrens  arbejde.  Han  ro- 
ser sin  hustru  for  hendes  indsats  i  kir- 
ken og  for  den  styrke  hun  har  været 
for  familien. 

Lige  siden  sin  ungdom,  siger  han, 
har  hun  helliget  sit  liv  i  kirkens  tjene- 
ste. „Hun  har  været  meget  aktiv  i  det 
hele."  Som  21-årig  blev  hun  kaldet 
til  at  være  præsidentinde  for  hjælpe- 
foreningen i  missionen,  en  af  de  før- 
ste argentinske  kvinder  der  sad  i  den 
stilling.  Hun  har  også  været  seminar- 
lærer. Han  mindes  hvordan  hun  stod 
op  klokken  4.30  om  morgenen  for  at 
forberede  dagen,  hvorpå  hun  hente- 
de nogle  elever  i  bilen  og  tog  dem 
med  til  seminar  i  kirken .  „  Hun  har  al- 
tid haft  stor  indflydelse  på  de  unge. " 

Blandt  de  unge  mennesker  som 
mest  har  mærket  denne  indflydelse 
er  naturligvis  Abreas  tre  døtre,  Patri- 
cia, Claudia  og  Cynthia.  De  er  født 
indenfor  4  år,  og  de  har  altid  stået 
hinanden  meget  nær,  hvilket  deres 
forældre  har  opmuntret  dem  til. 
„Mor  ønskede  at  vi  skulle  være  ve- 
ninder," forklarer  Patricia.  (Patricia 
er  nu  Mrs.  Guillermo  Houlin,  Cyn- 
thia er  Mrs.  Robert  Buma  og  Claudia 
er  Mrs.  Michael  Banks). 

Deres  mor  er  god  til  at  lytte,  siger 
Cynthia.  „Hver  gang  vi  havde  et 
problem,  gik  vi  først  til  vores  mor,  før 
nogen  anden." 

„Min  mor  helligede  os  sit  liv.  Man- 
ge gange  måtte  hun  påtage  sig  ansva- 
ret for  både  at  være  mor  og  far, "  tilføj- 
er Claudia. 


De  mindre  problemer  løste  søster 
Abrea  ofte  selv,  men  de  store  måtte 
vente  til  hun  kunne  drøfte  dem  med 
sin  mand.  Hendes  døtre  kan  dog  hu- 
ske at  hun  aldrig  beklagede  sig  fordi 
hendes  mand  var  taget  afsted  for  at 
udføre  en  opgave  i  kirken,  når  hun 
netop  havde  brug  for  ham. 

„Vi  har  ofte  brug  for  at  lære  at  være 
alene,  for  at  kunne  dele  manden  med 
mange  mennesker, "  forklarer  søster 
Abrea  stilfærdigt. 

Ældste  Abrea  sørger  for  at  få  det 
bedst  mulige  ud  af  den  tid  han  har 
sammen  med  sin  familie,  forklarer 
Claudia.  „Han  er  virkelig  meget  hen- 
synsfuld overfor  min  mor.  Noget  af 
det  første  han  altid  spørger  om  er: 
,Hvor  er  mor?' "  Et  af  Claudias  mål  er 
at  hun  kan  opnå  den  samme  gode 
kommunikation  med  sin  mand,  som 
hendes  forældre  har  med  hinanden. 

Claudia  siger  at  hun  aldrig  har  syn- 
tes at  hendes  fars  hengivenhed  over- 
for sine  kaldelser  i  kirken  har  berøvet 
hende  noget  som  helst,  selv  om  han 
ofte  måtte  være  borte  fra  hjemmet  på 
grund  af  ansvarsopgaver.  Det  gjorde 
ham  tværtimod  til  en  bedre  far.  „Når 
han  var  hjemme  var  han  det  helt  og 
fuldt." 

„Mine  døtre  kan  ikke  huske  noget 
tidspunkt  hvor  jeg  ikke  havde  travlt 
med  arbejde  i  kirken,"  siger  ældste 
Abrea,  og  tilføjer  at  kaldelser  var  en 
del  af  „ikke  blot  min  tilværelse  men 
også  min  families.  Vi  kunne  ikke  for- 
stille os  livet  uden  kirken." 

I  de  år  far  har  arbejdet  i  kirken, 
mindes  Claudia,  har  han  lært  at  være 
tålmodig  og  udadvendt  -  noget  der 
har  været  svært  for  ham,  fordi  han  er 
genert  af  natur.  Han  er  ikke  længere 
genert  når  han  er  sammen  med  sine 
nærmeste,  siger  hans  døtre.  Han  er 
meget  varm  og  kærlig,  især  overfor 
sin  familie.  De  der  kender  hans  alvor- 
lige personlighed  offentligt,  ville  må- 
ske blive  overrasket  over  at  se  ham  le 
sammen  med  sine  døtre. 

Claudia  husker  at  noget  af  det  fami- 
lien Abrea  holdt  mest  af  var  at  gå  i  te- 
atret og  spise  middag  sammen,  tage 
på  udflugt  eller  gå  i  parken. 

Somme  tider,  siger  hun,  følte  hun 
og  hendes  søstre  sig  knuget  over  at 
være  en  kirkeleders  døtre  -  „især  når 
vi  var  ude  med  unge  mænd".  I  den 
retning  holdt  deres  forældre  strengt 
på  de  argentinske  standarder.  De 
måtte  ikke  gå  ud  med  unge  mænd  før 


klokken  20,  fordi  de  fleste  argentine- 
re arbejder  til  kl.  18.30,  og  faderen  in- 
sisterede på  at  døtrene  skulle  være 
hjemme  klokken  22.  Ved  nærmere  ef- 
tertanke siger  hun  at  det  var  en  god 
skik. 

Da  ældste  Abrea  var  præsident  for 
Rosario  missionen  i  Argentina  lagde 
hans  døtre  mærke  til  at  han  regel- 
mæssigt interviewede  missionærer- 
ne personligt.  De  spurgte  om  han  ik- 
ke også  ville  interviewe  dem  på  sam- 
me måde.  Under  sådanne  interviews 
gav  han  ofte  sine  døtre  netop  de  råd 
de  havde  brug  for,  for  at  kunne  klare 
deres  problemer.  Det  er  ikke  hans  fa- 
con at  fortælle  dem  nøjagtigt  hvad  de 
skal  gøre.  Han  taler  i  stedet  for  med 
dem  om  problemerne  og  sammen 
finder  de  en  løsning.  „Det  som  ser 
meget  vanskeligt  ud  for  mig  synes 
nemt  for  ham,"  bemærker  Claudia. 

„Viis,"  er  det  ord  Cynthia  vælger 
til  at  karakterisere  sin  far.  Han  har 
„god  forstand  på  at  lede"  og  han  er 
meget  velorganiseret.  Hans  respekt 
for  folk  bliver  gengældt.  Han  har  al- 
tid lært  os  at  man  må  behandle  andre 
som  man  selv  forventer  at  blive  be- 
handlet. 

Patricia  siger  at  han  arbejder  be- 
undringsværdigt udholdende  og 
konsekvent.  „Han  ved  hvad  han  skal 
gøre,  og  han  gør  det,  uanset  hvad  det 
er." 

Ældste  Abrea  forklarer  at  hans  pro- 
fessionelle baggrund  utvivlsomt  kan 
tages  til  indtægt  for  noget  af  denne 
udholdenhed  og  konsekvens.  „Jeger 
et  menneske  der  ser  på  resultaterne. 
Jeg  holder  af  målsætning.  Jeg  kan  li- 
de at  se  resultater.  Jeg  ønsker  at  blive 
bedre,  at  forbedre  mig.  Hver  dag  skal 
være  anderledes  end  i  går." 

Måske  har  hans  største  bidrag  til 
kirken  i  Argentina  været  hans  ind- 
sats for  at  udvikle  ledere,  bemærker 
Patricia,  og  det  meste  af  dette  er  sket 
gennem  eksemplet.  „Lederevner," 
siger  ældste  Abrea,  „  er  noget  af  det  vi 
trænger  mest  til  blandt  de  sydameri- 
kanske hellige.  Selv  om  mange  er 
meget  åndeligt  stærke  har  de  allige- 
vel ikke  megen  erfaring  i  at  lede .  Løs- 
ningen herpå  er  at  lære  dem  de  rette 
lederprincipper  og  oplære  dem  i 
praksis." 

Hans  datter  Claudia  siger  at  en  an- 
den af  ældste  Abreas  stærke  sider  er 
at  han  går  fuldt  og  helt  ind  for  sagen. 
Hun  og  Cynthia  fortæller  den  samme 

Ældste  og  søster  Abrea  har  helliget  sig  deres  familie  og  kirken 
gennem  hele  deres  ægteskab. 


beretning  for  at  illustrere  dette.  Æld- 
ste Abrea  havde  fået  en  opgave  i  en 
anden  by  dagen  efter  sin  fars  begra- 
velse, og  han  måtte  af  sted  med  flyve- 
ren fra  Buenos  Aires  kort  efter  begra- 
velsen. Han  sørgede  meget  over  sin 
fars  død,  og  Cynthia  spurgte  ham 
hvorfor  han  så  tog  af  sted.  Han  min- 
dede hende  blidt  om  sin  fars  påbud 
om  altid  at  gøre  sit  bedste  i  sine  for- 
pligtelser i  kirken  (et  påbud  han  har 
ladet  gå  videre  til  sine  døtre),  og  sag- 
de at  han  ville  gøre  sin  far  ære  ved  at 
adlyde  hans  råd. 

Da  ældste  Abrea  blev  kaldet  til  at 
være  missionspræsident,  var  der  in- 
gen tvivl  om  at  han  ville  acceptere 
det.  Men  ingen  i  familien  kunne  se 
hvor  stor  en  ændring  det  ville  skabe  i 
deres  tilværelse.  For  at  være  mission- 
spræsident måtte  han  opgive  sit  gode 
arbejde,  og  hans  døtre  var  bekymre- 
de over  det.  Da  tiden  nærmede  sig 
hvor  han  skulle  afløses  -  i  juli  1981  - 
spurgte  den  ene  af  dem  flere  gange 
hvor  de  skulle  arbejde  bagefter.  Han 
kunne  ikke  svare  på  det,  udover  at 
det  ikke  bekymrede  ham. 

Den  16.  marts  1981  blev  han  ringet 
op  af  præsident  Spencer  W.  Kimball 
fra  Salt  Lake  City.  Profeten  spurgte 
hvordan  det  gik  i  missionen  og  hvor- 
dan ældste  Abrea  og  hans  familie 
havde  det.  Men  „jeg  kunne  ikke  fore- 
stille mig  at  han  ringede  mig  op  bare 
for  at  høre  hvordan  jeg  havde  det, " 
siger  ældste  Abrea  og  smiler.  Så  kald- 
te præsident  Kimball  ham  til  De 
halvfjerds'  første  Kvorum  og  til  at 
sidde  i  præsidentskabet  for  templet 


som  var  ved  at  blive  bygget  i  Buenos 
Aires.  Han  talte  også  med  søster  Ab- 
rea og  kaldte  hende  til  at  være  den 
første  værtinde  i  dette  tempel. 

Det  forandrede  lige  med  ét  hele  til- 
værelsen for  familien  Abrea.  Ældste 
Abrea  husker  at  præsident  Kimball 
den  dag  sagde  i  telefonen:  „Du  bliver 
aldrig  færdig  med  din  mission.  Den- 
ne mission  vil  vare  resten  af  dit  liv." 
Han  blev  opretholdt  som  medlem  af 
kvorummet  den  4.  april  1981,  og  fik 
lige  så  stille  fuldtidsarbejde  i  kirken 
som  sin  levevej . 

Hvordan  kan  en  mand  der  helliger 
sig  fuldt  ud  slappe  af?  „Min  eneste 
hobby  er  mit  kirkearbejde,"  svarer 
ældste  Abrea.  Når  der  er  mulighed 
for  det  nyder  han  at  se  fodbold,  som 
han  spillede  da  han  gik  i  high  school 
og  på  universitetets  hold.  (Claudia 
bemærker  at  han  også  ydede  et  for- 
træffeligt bidrag  på  kirkens  basket- 
ballhold). „Jeg  elsker  at  læse  og  at  ta- 
le med  folk.  Jeg  kan  godt  lide  at  være 
sammen  med  mennesker." 

Ældste  Abrea  har  utvivlsomt  mu- 
lighed for  at  være  sammen  med  men- 
nesker som  tempelpræsident.  I  Bue- 
nos Aires  boligkvarterer  bor  der  om- 
kring 11  millioner  mennesker,  det  er 
over  en  trediedel  af  Argentinas  be- 
folkning. Ældste  Abreas  hustru  og 
døtre  mindes  deres  behagelige  tilvæ- 
relse i  Salt  Lake  City,  en  „lille  by" 
hvor  de  fleste  mennesker  de  møder 
er  medlemmer  af  Jesu  Kristi  Kirke  af 
Sidste  Dages  Hellige. 

Tiden  er  inde  nu  for  at  argentiner- 
ne bliver  sidste  dages  hellige,  siger 


ældste  Abrea.  Mange  er  bedre  forbe- 
redt til  at  høre  evangeliets  budskab 
end  nogen  sinde  før,  på  grund  af  kir- 
kens vækst  og  fordi  der  er  bygget  et 
tempel  i  deres  land.  Søster  Abrea  be- 
mærker at  kirken  er  blevet  tilstrække- 
lig etableret  i  Argentina  til  at  kunne 
øve  sin  indflydelse  gennem  de  næste 
årtier.  Hendes  nevø  udgør  den  fjerde 
generation  af  kirkemedlemmer  i  sin 
familie.  Ældste  Abrea  siger  at  kirken 
er  vokset  med  større  hastighed  i  hans 
fødeland  de  sidste  15-20  år. 

„Regeringen  og  folket  har  den  stør- 
ste respekt  for  kirken.  De  respekterer 
medlemmerne.  De  kender  ikke  lær- 
dommene, men  de  kan  se  hvad  mor- 
monerne gør  og  hvordan  de  lever. 
Jeg  tror  at  kirkemedlemmernes  eks- 
empel er  det  bedste  missionærred- 
skab vi  har." 

Han  siger  at  folk  overalt  i  Sydame- 
rika faktisk  nu  er  mere  parat  til  at  hø- 
re og  acceptere  evangeliet.  „Jeg  tror 
at  Herren  netop  nu  rækker  sin  hånd 
ud  til  disse  lande.  Vi  har  flere  missio- 
nærer som  arbejder  her.  Der  er  flere 
lokale  kirkemedlemmer  som  missio- 
nerer." En  af  kirkens  største  udford- 
ringer i  Sydamerika  er  at  klare  den 
hastige  vækst.  Men  netop  denne 
vækst  gør  sidste  dages  hellige  mere 
iøjnefaldende  og  giver  dem  større 
indflydelse. 

Ældste  Abrea  mindes,  at  da  han 
var  15  år  lå  „det  eneste  tempel  han 
havde  hørt  om  i  Salt  Lake  City.  Jeg 
kunne  slet  ikke  forestille  mig  at  der 
skulle  komme  et  tempel  i  mit  land." 
Men  Herrens  hus  står  der  nu  som  et 
symbol  på  den  fremgang  der  er  sket  i 
Argentina,  og  over  hele  Sydamerika. 
Det  samme  er  tilfældet,  siger  han, 
med  den  stadige  stigning  i  tilstede- 
værelsen ved  møderne.  I  visse  områ- 
der er  der  75  %  aktive  melkisedekske 
præstedømmebærere.  „Jeg  er  vidne 
til  sidste  dages  mirakler,"  bekræfter 
ældste  Abrea.  „Vi  må  se  med  troens 
øjne  på  hvad  kirken  gør.  Der  sker  så 
mange  mirakler  i  Sydamerika." 
Medlemmer  der  ser  bagved  organisa- 
tionens rutine  vil  kunne  se  Guds 
hånd  i  arbejdet.  Han  siger  det  stille, 
men  bestemt.  Han  arbejder  nu  atter  i 
Sydamerika.  Når  ældste  Abrea  og  sy- 
damerikanere, som  han,  arbejder  un- 
der Herrens  ledelse,  kan  vi  forvente 
at  kirken  fortsat  vil  opleve  mange  mi- 
rakler, med  hensyn  til  vækst  og  ån- 
delighed. □ 

Instrumentflyvning 


Norman  Jay  Poulsen 


Jeg  husker  så  tydeligt  en  eftermid-  struktør  måtte  fire  gange  sige  til  mig 

dag  for  et  par  år  siden,  dajegsam-  at  instrumenterne  fungerede  rigtigt 

men  med  min  flyveinstruktør  gik  og  at  jeg  måtte  stole  på  dem  og  ikke 

op  i  en  maskine  for  at  få  en  flyven-  på  min  egen  dømmekraft. 

me,  hvor  jeg  skulle  lære  at  flyve  ved  Efter  flere  minutters  angst,  og  sta- 

instrumentstyring,  uden  forbindelse  dige  forsikringer  fra  min  instruktør 

med  omgivelserne.  om  at  instrumenterne  gav  de  rette 

Det  var  meget  klart  vejr,  skønt  der  oplysninger,   kunne  jeg  ikke  tage 

af  og  til  kom  et  par  vindstød .  Vi  forlod  denne  uvished  længere  og  rev  hæt- 

marken  og  fløj  nordpå,  som  vi  skulle,  ten  af  hovedet,  for  selv  at  kunne  se. 

ind  i  en  kølig  vind  som  blæste  direkte  Da  jeg  kiggede  ud  af  vinduet  var  det 

imod  os.  Da  vi  var  kommet  op  i  den  eneste  jeg  kunne  se  regnen  der  piske- 


ud  af  kurs  32  gange  og  maskinen  har 
tabt  270  m.  i  højde.  Nu  er  det  først  du 
ikke  aner  hvor  du  er.  Lad  mig  vise  dig 
noget." 

Han  overtog  styringen  og  uden 
særlige  anstrengelser  gik  maskinen 
op  gennem  skyerne.  Da  vi  var  nået 
ca.  240  m.  højere  op  befandt  vi  os 
over  skyerne  i  et  prægtigt  lys  fra  en 
fuldmåne.  I  nærheden  så  vi  på  en 
bjergside  to  store  røde  lys  på  en  radi- 
omast. På  den  anden  side  af  bjerget 
kunne  vi,  gennem  en  lille  åbning  i 
skyerne,  se  et  svagt  grønt  og  hvidt  lys 
som  udsendte  signaler,  hvilket  betød 
at  vi  var  hjemme. 

Efter  en  sikker  landing  syntes  jeg  at 
jeg  havde  lært  en  af  de  store  lektier  vi 
er  sendt  her  til  jorden  for  at  lære  - 
nemlig  at  Herren  giver  os  nogle  fine 
instrumenter,  et  klart  signal  og  nogle 
tydelige  afmærkninger,  men  allige- 
vel forvilder  vi  os  somme  tider  bort, 
så  vi  ikke  kan  se  alt  dette,  hvorpå  vi 
falder  i  et  hav  af  forvirringer.  Hvis  vi 
bare  vil  stole  på  disse  signaler  og  føl- 
ge dem,  uanset  om  vi  forstår  dem  el- 


rette  højde  gav  instruktøren  mig  en 
hætte  over  hovedet,  så  jeg  kun  kun- 
ne se  instrumentbrættet.  Efter  en  ti- 
mes undervisning  landede  vi  i  en 
lufthavn  ca.  160  km  nordligere,  for  at 


de  ned  fra  en  begsort  himmel  foran      ler  ej,  så  vil  vi  kunne  flyve  i  sikkerhed 


os.  Jeg  blev  bleg  i  ansigtet  og  fornem- 
mede hvordan  frygten  gik  igennem 
mig. 
Min  instruktør  sagde:  „Norman, 


spise  og  kontrollere  vejret.  Det  var      nu  har  du  siddet  her  i  25  minutter  og 


tidligt  på  aftenen  da  vi  atter  gik  om- 
bord i  maskinen  for  at  flyve  hjemad. 
Vi  var  begge  lidt  nervøse,  fordi  det 
var  begyndt  at  blæse  op  i  den  retning 
vi  skulle  flyve,  og  da  vi  bevægede  os 
op  mod  skyerne  kunne  vi  mærke  at 
det  blæste  kraftigere.  Nu  fik  vi  mulig- 
hed for  at  flyve  rigtig  instrument- 
flyvning. 

Det  bekymrede  mig  ikke  særlig 
meget  før  instruktøren  bad  mig  tage 
hætten  på,  fordi  jeg  skulle  flyve 
hjem.  Da  vi  kom  ind  i  uvejret  blev  vi 
kastet  rundt  af  stormen.  Men  in- 
struktøren forsikrede  mig  at  alt  var 
under  kontrol  -  det  eneste  jeg  skulle 
gøre  var  at  flyve  ved  hjælp  af  instru- 
menterne, nøjagtigt  som  vi  havde 
indøvet  det,  og  ellers  følge  hans  an- 
visninger. 

Efterhånden  som  minutterne  gik 
og  vi  kom  op  i  et  mere  uroligt  luftlag 
blev  jeg  grebet  af  rædsel  og  jeg  be- 
gyndte at  blive  svimmel  -  det  var  som 
om  maskinen  snurrede  rundt  og  be- 
gyndte at  tabe  højde.  Jeg  blev  panik- 
slagen og  gik  i  gang  med  -  hvad  jeg 
troede  -  at  rette  maskinen  op.  Min  in- 

set  på  instrumenternes  tydelige  an- 
givelser, og  alligevel  er  du  kommet 


oven  over  skyerne,  og  se  vor  kurs  og 
vort  bestemmelsessted.  □ 


Norman  }.  Poulsen  erfar  til  to  børn  og 
ældsternes  kvorums  vejleder  ved  Brigham 
Young  universitets  6.  ward. 


Da  vi  først  var  nået  oven  over 
skyerne  så  vi  et  prægtigt  lys  fra  en 
fuldmåne  i  det  fjerne,  og  dernæst 
et  svagt  grønt  og  hvidt  lys,  som 
udsendte  signaler,  hvilket  betød  at 
vi  var  hjemme. 


Optegnelser 
af  stor  værdi 


Præsident  Marion  G.  Romney 

Førsterådgiver  i  Det  øverste  Præsidentskab 


En  af  de  bedste  metoder  til  at 
lære  evangeliet  at  kende  er  at 
ransage  skrifterne. 

Ransage  betyder  at  forhøre,  studere 
og  undersøge,  i  den  hensigt  at  finde 
frem  til  betydningen.  Ransagning  er 
andet  og  mere  end  bare  at  læse  eller 
lære  udenad.  Da  lesus  sagde  til  jø- 
derne at  de  skulle  „ransage  skrifter- 
ne", talte  han  til  nogle  mennesker 
som  var  stolte  over  deres  kendskab  til 
skrifterne.  De  havde  tilbragt  hele  de- 
res liv  med  at  lære  dem  udenad.  De 
kunne  citere  lange  remser  fra  skriften 
og  de  gjorde  det,  for  at  understøtte 
deres  apostatiske  regler  og  ritualer. 
De  havde  imidlertid  helt  glemt  at 
lægge  mærke  til  det  sande  budskab  i 
skrifterne.  I  husker  sikkert  at  jøder- 
ne, som  han  talte  til,  var  ude  på  at  fin- 
de fejl,  og  de  påstod  at  Jesus  brød  mo- 
seloven ved  at  helbrede  på  sabbats- 
dagen.  Men  Jesus  spildte  ikke  tiden 
med  at  diskutere  småligheder  med 
dem. 

Han  var  Herre  over  sabbaten  og 
derfor  valgte  han  at  besvare  deres  kri- 
tik med  en  erklæring  om  hvem  han 
var.  Men  de  afviste  Herren  og  hans 
forklaring  om  forholdet  mellem  ham 
og  hans  himmelske  Fader,  og  derfor 
sagde  han  til  dem  at  de  ingen  kund- 
skab havde  om  Guds  ord,  som  de  på- 
stod at  være  mestre  i. 

Hvis  de  havde  forstået  skrifterne 
ville  de  havde  accepteret  de  profetier 
som  var  givet  af  Moses  og  profeterne 
om  den  lovede  Messias,  og  så  ville  de 


have  anerkendt  at  de  var  blevet  op- 
fyldt ved  Jesus.  Igennem  alle  udde- 
linger har  hellige  mænd  undervist  i 
og  givet  anvisninger  fra  Himlen  an- 
gående Jesu  Kristi  evangelium.  Den- 
ne undervisning  og  disse  anvisnin- 
ger er  bevaret  i  skrifterne,  så  alle  som 
vil  kan  lære  hvem  de  skal  tilbede  og 
hvordan  de  skal  leve  for  at  opfylde 
formålet  med  deres  liv  på  jorden,  og 
derved  opnå  de  lovede  belønninger. 
Jeg  synes  at  vi,  ved  at  studere  Det 
gamle  Testamente,  bliver  overbevist 
om  værdien  og  belønningerne  ved  at 
ransage  skrifterne.  I  det  kommende 
år  skal  kirkens  voksne  medlemmer 
studere  Det  gamle  Testamente.  Jeg 
har  opdaget  at  man  får  hjælp  til  at  for- 
stå Det  gamle  Testamente,  hvis  man 
gennem  de  andre  standardværker 
lærer  hvad  de  retfærdigste  menne- 
sker på  netop  den  tid  har  at  sige.  Så- 
danne mænd  som  Abraham,  Moses, 
Lehi  og  Nephi  har  kvalificeret  sig 
som  specialister  med  hensyn  til  Det 
gamle  Testamente.  Vi  er  så  heldige  at 
nogle  af  disse  mænds  lærdomme  er 
blevet  bevaret,  så  vi  kan  benytte 
dem.  Jeg  mener  at  vi  bør  studere  dem 
og  følge  deres  råd,  hvis  vi  ønsker  at 
forstå  og  undervise  i  evangeliets  bud- 
skab udfra  Det  gamle  Testamente. 
Abrahams,  Moses'  ogEnoks  skrivel- 
ser, som  står  i  Den  kostelige  Perle,  og 
Lehis  og  Nephis  skrivelser,  som  står  i 
Mormons  Bog,  er  os  en  stor  hjælp  til 
at  forstå  formålet  og  hensigten  med 
det  første   som   står  i  Det   gamle 


Testamente.  De  klarlægger  for  eks- 
empel tydeligt  menneskenes  oprin- 
delse og  beskaffenhed. 

Jeg  har  i  mange  år  under  Det  øver- 
ste Præsidentskabs  ledelse  haft  til  op- 
gave at  arbejde  i  det  som  før  var 
kendt  som  Church  Publications 
Committee.  Det  forventedes  at  vi  læ- 
ste det  materiale  vi  fik  tilsendt  til  brug 
for  vore  kurser  i  kirkens  hjælpeorga- 
nisationer, og  træffe  vore  beslutnin- 
ger om  det.  Når  jeg  læste  disse  mate- 
rialer blev  jeg  ofte  åndelig  stødt  af  det 
sprog  der  blev  anvendt  for  at  give  ud- 
tryk for  synspunkter  som  de  menne- 
sker har,  der  ikke  tror  på  Adams  mis- 
sion. Jeg  mener  vendinger  som  „det 
primitive  menneske",  „det  forhisto- 
riske menneske",  „før  mennesker 
lærte  at  skrive"  og  lignende. 

Herren  har  sagt  at  Adam  var  det 
første  menneske  (Moses  3:7),  og  som 
jeg  forstår  det,  betyder  det  at  han  var 
den  første  dødelige  på  jorden.  Også 
Enok  talte  om  at  en  af  Adams  opteg- 
nelser var  bevaret  i  en  bog,  som  var 
skrevet  under  den  almægtige  Herres 
egen  vejledning. 

Hvis  vi  ikke  kan  finde  ud  hvad 
Adams  og  Evas  mission  var,  kan  vi 
heller  ikke  forstå  Frelserens  mission. 
Frelserens  forsoningsoffer  blev  nød- 
vendigt som  følge  af  den  mission 
Adam  og  Eva  udførte.  Det  er  det  væ- 
sentligste budskab  i  Det  gamle  Testa- 
mente. Blodofrene,  som  blev  prakti- 
seret og  beskrives  i  Det  gamle  Testa- 
mente, blev  indført  for  at  rette  folks 
tanker  hen  imod  Frelserens,  Herren 
Jesu  Kristi  store  forsonende  offer. 

Lehi  og  Nephi  belærte  om  disse 
sandheder.  En  af  de  bedste  forklar- 
inger på  Det  gamle  Testamentes  store 
budskab  står  faktisk  i  det  de  har  skre- 
vet (se  1  Nephi  20  -21;  2  Nephi  6  -8  og 
12-25). 

Det  gamle  Testamentes  lærdomme 
var  af  stor  betydning,  derfor  inspire- 
rede Herren  Lehi  til  at  sende  sine 
sønner  tilbage  til  Jerusalem  for  at 
hente  messingpladerne  -  Det  gamle 
Testamente  -  som  netop  stod  på  dis- 
se plader.  Herren  ønskede  ikke  at 
dette  nye  folk,  som  han  ville  oprejse 
af  Lehis  sæd,  skulle  vokse  op  uden 
disse  optegnelser. 

Vi  ser  således  at  Nephi  hjælper  os 
til  at  forstå  Det  gamle  Testamentes 
budskab,  idet  han  kommenterer 
Esajas'  belæringer.  Jeg  tror  ikke  der 
findes  en  enklere  eller  tydeligere  og 

mere  relevant  forklaring  på  Det  gam- 
le Testamentes  budskab  end  den  vi 
kan  læse  i  2  Nephi  kapitlerne  25  til  33 . 
Jeg  synes  det  burde  forlanges  at  en- 
hver som  ønsker  at  forstå  og  undervi- 
se i  Det  gamle  Testamentes  budskab 
skulle  studere  disse  kapitler  grun- 
digt, under  bøn.  I  disse  kapitler  sorte- 
rer Nephi  det  væsentlige  fra  det  uvæ- 
sentlige. Han  skrev:  „.  .  .  vi  taler  om 
Kristus,  vi  glæder  os  i  Kristus,  vi  præ- 
diker om  Kristus,  vi  profeterer  om 
Kristus,  og  vi  skriver  i  overensstem- 
melse med  vore  profetier,  for  at  vore 
børn  kan  vide,  til  hvilken  kilde  de  kan 
se  hen  for  at  få  forladelse  for  deres 
synder"  (2  Nephi  25:26).  Det  skrev 
Nephi  så  langt  tilbage  som  500  og  600 
år  før  Kristi  fødsel,  idet  han  videre- 


gav det  han  havde  lært  fra  Det  gamle 
Testamentes  optegnelser,  som  stod 
på  messingpladerne.  Det  er  et  godt 
råd  til  os,  som  er  forældre  og  lærere  i 
dag.  I  Det  gamle  Testamente  kan  vi 
lære  om  frelsen  og  om  de  bud  vi  må 
adlyde  for  at  få  del  i  den.  Folk  som  be- 
finder sig  i  mørke  kan  måske  ikke  få 
øje  på  den  fundamentale  betydning 
af  Det  gamle  Testamente  og  grund- 
principperne deri.  Men  vi  sidste  da- 
ges hellige  har  ingen  undskyldning. 
Derfor  er  det  meget  vigtigt  at  vi  ikke 
fordunkler  de  sande  lærdomme  i  Det 
gamle  Testamente  for  vore  børn  eller 
for  dem  vi  er  kaldet  til  at  undervise, 
ved  at  fordybe  os  i  noget  der  er  mind- 
re vigtigt.  Vi  bør  koncentrere  os  om 
hveden  og  ikke  om  avnerne. 


Vi  har  ikke  plads  til  her  at  se  på  alt 
det  som  er  vigtigt  og  som  vi  kan  lære 
fra  Det  gamle  Testamente  -  som 
f.eks.  myndighed,  præstedømmet, 
lydighed,  loyalitet,  enighed,  tro  og 
hvor  vigtigt  det  er  at  følge  de  levende 
profeter,  samt  mange  andre  emner  af 
væsentlig  betydning.  Men  jeg  vil  dog 
ganske  kort  omtale  et  par  lærdomme 
fra  Det  gamle  Testamente,  som  jeg 
synes  er  relevante.  I  Det  gamle  Testa- 
mente gives  der  mange  eksempler  på 
hvor  vigtigt  der  er  at  holde  Herrens 
befalinger  og  se  hans  advarsler  angå- 
ende kommende  ulykker  og  kata- 
strofer. Herren  advarede  Josef,  og 
ægypterne  overlevede  en  hungers- 
nød, fordi  de  fulgte  hans  ord.  Herren 
kunne  bevare  den  menneskelige  fa- 


Nephi  viser  pladerne,  af  Bill  L.  Hill 

milie  og  andre  former  for  liv,  fordi 
Noa  var  lydig  og  byggede  arken.  Han 
beskyttede  Abraham,  Sjadrak,  Me- 
sjakogAbed-Nego.  Han  advarede  is- 
raelitterne utallige  gange.  Somme  ti- 
der rettede  de  sig  efter  advarslerne 
og  somme  tider  gjorde  de  det  ikke.  I 
vores  uddeling  har  der  gentagne 
gange  lydt  advarsler  om  at  vi  skal  be- 
rede os.  I  en  nutidsåbenbaring  siges 
det:  „Bered  jer,  bered  jer  for  det,  som 
skal  komme;  thi  Herren  er  nær" 
(L&P  1:12). 

Herren  ved  at  der  vil  komme  ulyk- 
ker over  jordens  indbyggere  før  han 
kommer  igen,  og  han  har  givet  os  an- 
visninger som  kan  beskytte  os,  nøj- 
agtigt som  han  gjorde  det  i  gamle  da- 
ge. I  vore  dage  har  vi  fået  ansvar  for  at 
advare  jordens  indbyggere.  Vi  må  er- 
indre os  vort  højtidelige  ansvar  og 
overveje  det  i  vort  sind.  Vi  sidste  da- 
ges hellige  har  fået  til  opgave  at  over- 
drage dem  vi  underviser,  det  vi  mod- 
tager fra  Herren.  Men  somme  tider 
forsøger  vi  at  undervise  uden  først  at 
have  fået  de  rette  oplysninger  og  ha- 
ve Anden  hos  os. 

Profetens  bror,  Hyrum  Smith,  fik 
befaling  om  dette  i  en  åbenbaring  han 
modtog  før  kirken  blev  organiseret. 
Budskabet  om  evangliets  gengivelse 
gjorde  et  så  stærkt  indtryk  på  ham  at 
han  fik  lyst  til  at  gå  ud  og  forkynde, 
før  han  gav  Herren  em  mulighed  til  at 
forberede  ham.  I  åbenbaringen  sagde 
Herren: 

„  Søg  ikke  at  forkynde  mit  ord,  men 
søg  først  at  få  mit  ord,  så  skal  din  tun- 
ge blive  løst,  og  dersom  du  ønsker 
det,  skal  du  få  min  Ånd  og  mit  ord,  ja, 
Guds  kraft  til  at  overbevise  menne- 
skene" (L&P  11:21). 

De  af  os  som  ønsker  at  forkynde 
evangeliet  effektivt  -  hvad  enten  det 
er  til  vore  børn  eller  vore  søskende  i 
formel  undervisning,  eller  til  vore 
venner  -  er  nødt  til  at  lære  den  meget 
vigtige  lektie  i  denne  åbenbaring.  Vi 
må  sørge  for  at  have  orden  i  vort  eget 
liv,  så  Herrens  Ånd  kan  påvirke  vore 
tanker  og  handlinger  -  så  vi  kan  mod- 
tage undervisning  fra  det  høje.  Vi  må 
arbejde  og  studere  hans  ord  med  et 
oprigtigt  ønske,  lige  til  det  vi  under- 


Laban  dræbt  med  sit  eget  sværd,  af  Ronald  Crosby,  bragt  med  tilladelse 
af  Deseret  Book  Co. 


viser  i  er  hans  lære .  Så  vil  vi  kunne  ta- 
le med  kraft  og  overbevisning.  Hvis 
vi  foretrækker  at  forberede  os  på  an- 
den vis  kan  vi  ikke  være  sikre  på  at  få 
succes.  Så  er  det  vore  egne  ideer  vi 
overbringer  eller  menneskelige  tan- 
ker, fremfor  Herrens.  Vores  hoved- 
kilde er  Herrens  ord,  som  de  står  i 
standardværkerne,  understreget  ef- 
ter behov  af  de  levende  profeter. 

Jeg  synes  det  er  vigtigt  for  os  at  væ- 
re godt  kendt  med  dette  åndelige 


grundlag.  Jeg  er  overbevist  om  at  vi 
kan  få  større  succes  i  vort  daglige  liv 
og  med  at  overbringe  verden  evange- 
liets budskab,  hvis  vi  vil  ransage 
skrifterne  og  komme  til  en  bedre  for- 
ståelse af  Herrens  ord,  sind  og  vilje. 
□ 


Tilpasset  efter  en  tale  holdt  i  1979  for 
religionslærere  i  kirkens  uddannelsessystem  på 
Brigham  Young  universitetet. 

Joseph  Smiths  beretninger 
om  sin  første  åbenbaring 


En  af  de  mest  betydningsfulde 
religiøse  begivenheder  i  men- 
neskehedens historie  skete  i 
foråret  1820  i  en  smuk  lund,  som  lig- 
ger i  nærheden  af  Finger  Lakes  (søer- 
ne) i  staten  New  Yorks  vestlige  del. 
Mens  Joseph  Smith  ivrigt  forsøgte  at 
finde  den  sande  religion,  fik  han  en 
strålende  åbenbaring  som  ændrede 
hans  liv,  og  indledte  en  ny  religiøs 
tidsalder  -  tidernes  fyldes  uddeling. 
Ved  mindst  fire  forskellige  lejlighe- 
der har  Joseph  Smith  enten  skrevet 
eller  til  en  skriver  dikteret  beretnin- 


Milton  V.  Bachman  jun. 


gen  om  sine  hellige  oplevelser  i  1820. 
Han  har  muligvis  skrevet  eller  dikte- 
ret andre  beretninger  om  sin  første 
åbenbaring.  Hvis  dette  er  tilfældet  så 
er  de  bare  ikke  fundet.  De  fire  tilba- 
geblevne beretninger  om  åbenbarin- 
gen er  givet  eller  nedskrevet  af  for- 
skellige skribenter  på  forskellige  tids- 
punkter, set  i  forskellige  perspektiv- 
er, givet  i  forskellige  hensigter  til  for- 
skellige mennesker  [1].  Det  er  derfor 
ikke  overraskende  at  de  hver  især 
lægger  vægt  på  forskellige  aspekter 
ved  oplevelsen.  Når  sidste  dages  hel- 


lige i  vore  dage  forklarer  denne  be- 
mærkelsesværdige åbenbaring  for 
andre,  varierer  deres  beskrivelser  of- 
te alt  efter  tilhørere  eller  hvilke  om- 
stændigheder der  får  dem  til  at  for- 
tælle den.  Hvis  man  f  .eks.  skulle  for- 
tælle om  begivenheden  til  en  gruppe 
højpræster,  ville  man  utvivlsomt  for- 
tælle den  noget  anderledes  end  man 
ville  til  mennesker  som  aldrig  før  har 
hørt  om  evangeliets  gengivelse  eller 
om  Joseph  Smith. 

Eksistensen  af  disse  forskellige  be- 
retninger er  på  en  måde  en  vigtig 


u 


?ip  ■  - 


fÆf 


'-j/v  m 
■     .  - 


'.._ 

ø  ' 

'  JÉpW 

- 

"■i 

*":J 

K,. 

•- 

■*J| 

-"  I 


36 


Maleri  af  Jerry  Harston 


37 


hjælp,  som  kan  støtte  os  i  at  denne  den,  var  der  andre  der  mente  at  det  med  fortællingerne  i  de  fire  evangeli- 
sidste  dages  hellige  profet  er  sand-  var  en  engel  der  talte  til  ham  (se  Joh.  er  og  de  tre  beretninger  om  Paulus' 
færdig.  Det  viser  at  Joseph  ikke  med  12:28-29).  oplevelse  på  vejen  til  Damaskus), 
fuldt  overlæg  digtede  en  udenadlært  Det  er  den  storslåede  virkelighed  Vi  vil  også  bedre  kunne  forstå  hvor- 
remse,  som  han  fortalte  til  alle  og  en-  der  har  betydning,  og  ikke  nogle  for-  for  den  unge  Joseph  Smith  f ormo- 
hver.  Professionelle  jurister  og  dom-  skellige  meninger  om  den.  Selv  om  dentlig  ikke  skrev  en  beretning  om 
mere  erkender  at  retten  alvorligt  be-  Mattæus'  beskrivelse  af  Judas'  død  den  første  åbenbaring  før  i  begyndel- 
tvivler  pålideligheden  i  en  beretning,  (Matt.  27:5)  er  anderledes  end  be-  sen  af  1830,  ved  at  betragte  de  sociale 
dersom  et  vidne  gentagne  gange  be-  skrivelsen  i  Apostlenes  Gerninger  forhold  og  skoleforhold  på  dette  tid- 
skriver en  begivenhed  med  nøjagtigt  (Ap.G.  1:18),  og  selv  om  evangelier-  spunkt.  Der  blev  ikke  udgivet  mange 
de  samme  ord.  Vi  har  faktisk  længe  ne  gengiver  det  skilt,  Pilatus  anbrag-  biografier  eller  meget  historie  i  det 
haft  fortilfælde,  hvor  den  samme  ån-  te  på  korset  og  det  Jesus  sagde  lige  før  19.  århundrede,  før  begivenhederne 
delige  oplevelse  er  beskrevet  forskel-  han  døde,  forskelligt  (sammenlign  havde  formet  de  pågældende  men- 
ligt.  De  fire  evangelier  stemmer  for  Matt.  27:37,  Mark.  15:34,  Luk.  23:38,  nesker s  tilværelse.  Det  virker  usand- 
eksempel ikke  nøjagtigt  overens  med  43  og  Joh.  19:19-21),  så  bør  vi  ikke  synligt  at  Joseph  Smith  skulle  have 
hensyn  til  de  store  begivenheder  der  fordybe  os  så  meget  i  forskelligheder-  ført  dagbog  i  1820  i  en  alder  af  14  år 
fandt  sted  i  haven  med  den  tomme  ne  at  vi  glemmer  at  forstå  det  funda-  [2].  Men  stadig  er  tidsforskellen  mel- 
grav. Der  er  forskel  i  beretningerne  mentale  budskab  som  gives  i  evange-  lem  den  første  åbenbaring  og  ned- 
om hvor  mange  kvinder  og  engle  der  lierne.  Noget  af  det  vigtigste  i  be-  skrivningen  af  den  tilsyneladende 
var  til  stede  og  om  de  sad  eller  stod.  skrivelsen  af  Jesu  korsfæstelse  er  at  mere  en  antagelse  end  virkelighed, 
Selv  om  profeten  Joseph  Smith  i  sin  Jesus  fuldførte  forsoningen  mens  som  det  forklares  af  Dean  C.  Jessee, 
inspirerede  oversættelse  har  klarlagt  han  hang  på  korset.  som  er  historieforsker  ved  Joseph  Fi- 
nogle  af  disse  detaljer  (og  andre  som  Ligesom  Paulus  ikke  fortalte  alle  elding  Smith  Institu te  for  Church  Hi- 
citeres  herefter),  så  er  der  stadig  detaljerne,  har  Joseph  Smith  heller  story  ved  Brigham  Young  universite- 
mindre  forskelle  i  de  fire  beskrivelser  ikke  på  noget  tidspunkt  fortalt  alle  tet  i  Provo,  Utah. 
af  denne  begivenhed  (sammenlign  detaljerne  ved  sin  fantastiske  ople-  „Når  vi  betragter  profetens  ung- 
Mattæus  28  med  Markus  16,  Lukas  24  velse  i  1820 .  dom,  forholdene  i  det  grænseområde 
og  Johannes  20).  Forskellighederne  Da  Paulus  opdagede  at  hans  missi-  hvor  han  boede,  hans  mangel  på  høj- 
har dog  ingen  betydning -årsagen  til  on  til  hedningerne  blev  betvivlet,  er-  ere  uddannelse,  hans  manglende 
dem  kan  være  forkert  overlevering  indrede  han  (mange  år  efter  at  Her-  motivering  til  at  skrive  og  de  modstri- 
eller  oversættelse,  eller  måske  at  be-  ren  havde  vist  sig  for  ham)  hvordan  dende  holdninger  han  mødte  straks 
givenheden  er  set  i  forskellige  per-  Herren  havde  skildret  hans  mission  han  fortalte  om  sin  oplevelse,  så  er 
spektiver.  Den  herlige  kendsgerning  til  de  hedenske  nationer  allerede  da  det  ikke  så  mærkeligt  at  han  ikke  fik 
står  dog  fast,  at  graven  var  tom,  fordi  han  fik  sin  første  åbenbaring  (se  nedskrevet  en  beretning  om  den  før- 
jesus var  opstået  som  en  førstegrøde  Ap.G.  26:16-18).  På  lignende  måde  ste  åbenbaring  i  de  10  år  mellem  1820 
af  de  hensovede.  konkluderer  profeten  i  den  mest  nøj-  og  1830.  Men  da  Joseph  i  1830  i  en 

De  beretninger  vi  har  i  Apostlenes  agtige  beretning  om  sin  første  åben-  åbenbaring  fik  befaling  om  at  skrive 

Gerninger,  fortalt  af  Lukas  og  i  Pau-  baring  (en  der  er  skrevet  i  1838  som  en  historie,  reagerede  han  så  hurtigt 

lus'  breve,  om  dengang  Frelseren  vi-  led  i  en  mere  omfattende  kirkehisto-  som  de  tidskrævende  ansvar  og  de 

ste  sig  for  Paulus  på  vejen  til  Dama-  rie)  at  Frelseren  sagde  „meget  andet  forstyrrende   vanskeligheder   tillod 

skus,  er  også  forskellige.  For  at  næv-  ...  til  mig,  som  jeg  ikke  nu  kan  ham"  [3].  Den  ældste  kendte  beret- 

ne  et  enkelt  eksempel  så  læser  vi  i  skrive"   (Joseph   Smiths   Skrivelser  ning  om  Paulus'  oplevelse  på  vejen 

Apostlenes  Gerninger  9:7  at  Paulus'  2:20).  Vi  har  i  virkeligheden  ikke  den  til  Damaskus  er  skrevet  omkring  24  år 

rejsefæller  hørte  røsten,  men  ikke  så  fulde  beretning  om  den  første  åben-  efter  den  fandt  sted  [4]. 

nogen.  I  kapitel  22  vers  9  læser  vi  at  baring  i  vore  dage.  Profeten  har  ikke  Selv  om  der  ikke  blev  udgivet  en 

de  der  var  sammen  med  Paulus  så  ly-  på  noget  tidspunkt  afsløret  alt  hvad  beretning  om  Joseph  Smiths  første 

set,  men  ikke  hørte  røsten.  han  fik  at  vide  i  sin  åbenbaring  i  nær-  åbenbaring  mellem  årene   1820  til 

På  nogle  områder  ligner  beretnin-  hedenafPalmyra.Menvedatkombi-  1830,  har  profeten  givet  nogle  be- 

gen  i  Johannes  12  fortællingen  i  Det  nere  alt  hvad  vi  får  at  vide  i  de  beret-  skrivelser  af  sin  første  hellige  ople- 

nye  Testamente  om  Paulus'  oplevel-  ninger  Joseph  Smith  har  skrevet  om  velse  i  lunden  i  alle  fire  beretninger 

se.  I  henhold  til  Johannes  „hørtes"  sin  første  åbenbaring,  kan  vi  ikke  de-  om  kirkens  genoprettelse,  og  den 

en  røst  fra  Himlen,  mens  Jesus  var  i  sto  mindre  opnå  en  mere  nøjagtig  nedskrev  han  selv  eller  også  bad  han 

Jerusalem.  Mens  nogle  af  de  tilstede-  forståelse  for  denne  forunderlige  be-  en  anden  om  at  skrive  dem  i  løbet  af 

værende  syntes  at  det  lød  som  tor-  givenhed  (ligesom  det  er  tilfældet  de  10  år  mellem  1832  og  1842.  Da  Jo- 

Paulus  på  vejen  til  Damaskus,  af  Foxley 


seph  for  første  gang  offentliggjorde 
to  forskellige  versioner  af  begivenhe- 
den i  kirkens  historie  (en  kort  skild- 
ring, og  derefter  en  mere  detaljeret 
beretning)  i  1842,  gav  han  både  en  be- 
retning og  en  beskrivelse  af  denne 
åbenbaring. 

Selv  om  Joseph  anvender  forskelli- 
ge ord  i  beretningerne  af  sin  første 
åbenbaring,  så  er  der  fremkommet 
en  lang  række  fundamentale  sandhe- 
der i  hver  af  dem,  med  virkelig  har- 
moni i  mange  detaljer.  Man  kan  be- 
dre forstå  og  værdsætte  de  forskellig- 
heder der  er  lagt  vægt  på  i  disse  vid- 
nesbyrd, hvis  man  undersøger  de 
forskellige,  historiske  omgivelser, 
ser  på  Josephs  indsats  for  at  skrive  hi- 
storie, og  lægger  mærke  til  hans  for- 
søg på  at  forbedre  den  måde  hvorpå 
han  videregiver  det  fundamentale 
budskab  om  gengivelsen. 

Beretningen  fra  1832 

Den  længst  kendte,  skriftlige  beret- 
ning om  den  første  åbenbaring  står  i 
en  biografi,  som  Joseph  skrev  i  1832. 
Fortællingen  begynder  med  følgen- 
de indledning  [5] : 

„En  historie  om  Joseph  Smith  juni- 
ors liv.  En  beretning  om  hans  forun- 
derlige oplevelse  og  om  alle  de  store 
gerninger  han  udfører  i  den  levende 
Guds  Søns,  Jesu  Kristi  navn  ...  og 
også  en  beretning  om  gengivelsen  af 
Kristi  kirke." 

I  denne  skildring  af  profetens  liv 
berettes  om  hans  fødsel  i  Vermont  i 
1805,  hans  flytning  til  staten  New 
York  da  han  var  ca  10  år,  hans  søgen 
efter  den  sande  religion  og  om  hans 
oplevelse  i  lunden.  I  denne  biografi 
er  der  også  en  skildring  af  de  begi- 
venheder der  førte  til  Mormons  Bogs 
fremkomst. 

Historikerne  har  i  mange  år  været  i 
vildrede  med  hvornår  dette  manu- 
skript er  skrevet.  Men  for  nogle  få  år 
siden  fandt  Dean  C.  Jessee  ud  af  at 
dette  manuskript,  som  til  dels  er 
skrevet  af  Josephs  skriver,  Frederick 
G.  Williams,  er  fremstillet  mellem  20. 
juli  1832  og  1.  december  1832  (mulig- 


Vi  har  længe  haft  fortilfælde,  hvor 
den  samme  åndelige  oplevelse  er 
beskrevet  forskelligt.  Beretninger 
om  dengang  Frelseren  viste  sig  for 
Paulus  på  vejen  til  Damaskus 
fortælles  for  eksempel  forskelligt  i 
Apostlenes  Gerninger,  af  Lukas  og  af 
Paulus  i  hans  breve. 


vis  i  november).  Selv  om  Frederick 
G.  Williams  skrev  indledningen  til 
denne  biografi,  således  som  Joseph 
Smith  dikterede  den,  skrev  Joseph 
selv  det  som  omhandler  den  første 
åbenbaring.  Det  er  den  eneste  beret- 
ning om  Josephs  hellige  oplevelse  i 
1820,  som  er  skrevet  med  hans  egen 
håndskrift.  Eftersom  beretningen  fra 
1832  er  ét  af  de  længst  kendte  ma- 
nuskripter, som  Joseph  Smith  har 
skrevet,  giver  denne  optegnelse 
mange  ideer  om  Josephs  formelle 


skoleuddannelse.  Joseph  indrøm- 
mer at  han  „blev  berøvet  fordelen 
ved  en  skoleuddannelse"  på  grund 
af  sin  store  families  fattigdom.  „Det 
må  være  nok  at  sige,"  fortsatte  han, 
„at  jeg  blot  lærte  at  læse,  skrive  og 
regne  til  husbehov,  og  det  er  al  den 
skoleuddannelse  jeg  har  fået." 

De  fleste  børn  der  boede  i  Palmyra 
området  i  Manchester  i  staten  New 
York  i  det  2.  og  3.  årti  af  det  19.  år- 
hundrede, gik  gennemsnitligt  i  skole 
7-8  måneder  om  året.  Der  var  mange 

Joseph  Smith  søger  kundskab  i  Bibelen, 
af  Dale  Kilbourne 


forsømmelser  i  disse  skoler,  hvor  der 
kun  var  ét  klasselokale,  og  hvor  børn 
fra  5  til  16  år  samledes.  Joseph  sagde 
at  formel  undervisning  somme  tider 
blev  negligeret  for  nogle  børn,  og  at 
han  var  en  af  dem.  Når  han  nævnede 
hvad  han  havde  lært  i  skolen  talte 
han  ikke  om  stavning.  Når  man  sam- 
menligner stavningen  i  beretningen 
fra  1832  med  den  almindelige  stave- 
måde på  dette  alderstrin,  kan  man  se 
at  der  var  en  lang  række  ord,  som  Jo- 
seph (og  hans  samtidige)  ifølge  visse 
verdslige  myndigheder  skulle  have 
lært,  men  ikke  havde  lært.  Desuden 
er  der  nogle  sætninger  i  denne  beret- 
ning som  ikke  er  fuldført.  Andre  var 
ikke  formuleret  særlig  godt.  Der  var 
heller  ikke  mange  tegn  i  manuskrip- 
tet. Men  disse  naturlige  fejl  formind- 
sker dog  ikke  magten,  kraften,  ånde- 
ligheden og  det  opbyggende  i  beret- 
ningen fra  1832.  På  mange  måder  er 
1832  udgaven  faktisk  mere  magtfuld 
og  overbevisende  end  alle  de  andre 
beretninger.  I  vinteren  1832-33  og 
flere  år  efter  studerede  Joseph  sprog- 
brug for  at  forbedre  sine  evner  til  at 
udtrykke  sig.  Det  han  senere  skrev 
viser  at  han  blev  væsentlig  bedre  bå- 
de til  at  stave  og  til  at  formulere  sig. 

Mens  Joseph  forsøgte  at  lære  at 
skrive  historie,  modtog  han  også 
mange  åbenbaringer.  En  sammenlig- 
ning af  beretningen  fra  1832  med 
nogle  af  de  åbenbaringer  som  blev 
nedskrevet  samme  år,  viser  at  men- 
nesket Joseph  ikke  havde  de  samme 
evner  til  at  udtrykke  sig  som  når  pro- 
feten Joseph  fremlagde  Guds  vilje  i 
form  af  sidste  dages  åbenbaringer. 

Skønt  de  fleste  af  de  oplevelser,  Jo- 
seph Smith  nedskrev  i  sin  biografi  i 
1832,  kom  med  i  hans  historieskriv- 
ning senere,  blev  visse  detaljer  fra 
dette  tidligere  manuskript  udeladt  i 
hans  udgivne  værker.  De  fleste  af  de 
emner,  som  ikke  kom  med  i  det  der 
blev  udgivet  i  det  19.  århundrede, 
vedrører  personlige  begivenheder  el- 
ler følelser  eller  henvisninger  til  Frel- 
serens værk  og  mission,  der  er  be- 
skrevet mere  detaljeret  i  fordums  og 
vor  tids  skrifter.  På  samme  måde  er 


begivenheder  fra  Joseph  Smiths  liv, 
der  er  nedskrevet  omkring  1838,  som 
f.eks.  hans  operation  i  New  Hamp- 
shire da  han  var  dreng  og  hans  sam- 
taler med  sin  mor  efter  den  første 
åbenbaring,  heller  ikke  kommet  med 
i  Joseph  Smiths  første  udgave  af  „Hi- 
story  og  the  Church". 

En  af  de  begivenheder  Joseph 
Smith  oplevede,  og  som  ikke  er  med 
i  de  andre  beretninger  om  den  første 
åbenbaring,  der  er  nedskrevet  af  pro- 
feten selv,  var  hans  langvarige  søgen 
efter  den  sande  religion.  I  hele  tre  år 
(fra  han  var  ca  12  til  15  år)  søgte  han 
efter  den  sande  religion,  specielt  for 
at  finde  Guds  frelsesplan,  som  bl.a. 
indeholder  syndsforladelse.  I  sine 
undersøgelser,  tilføjede  han,  var  der 
tidspunkter  hvor  han  troede  at  der  ik- 
ke fandtes  noget  samfund  eller  no- 
gen trosretning  der  byggede  på  Jesu 
Kristi  evangelium.  Han  fik  således  ik- 
ke sin  første  åbenbaring  efter  kort 
tids  søgen,  men  efter  to  eller  tre  års 
undersøgelser,  som  Joseph  indledte  i 
bekymring  for  sin  sjæls  velfærd. 

Joseph  Smith  var  ikke  tilfreds  med 
den  f  orløsningsplan  som  de  religiøse 
ledere  underviste  i,  i  det  samfund 
han  levede.  Da  han  havde  undersøgt 
de  forskellige  trosretningers  funda- 
mentale tro,  siger  han  selv,  „råbte  jeg 
til  Herren  om  barmhjertighed,  for 
der  var  ikke  andre"  han  kunne  hen- 
vende sig  til.  Mens  han  således  an- 
råbte Herren,  vidner  den  unge 
mand,  „fyldtes  jeg  med  Guds  Ånd 
og  Herren  åbnede  Himlene  for  mig, 
og  jeg  så  Herren  og  han  talte  til  mid 
og  sagde:  Joseph,  min  søn,  dine  syn- 
der er  dig  tilgivet.  Gå  nu  hen  og  følg 
mine  vedtægter  og  hold  mine  bud, 
for  se  jeg,  herlighedens  Herre,  blev 
korsfæstet  for  verden,  for  at  alle  dem 
der  tror  på  mit  navn  kan  få  evigt  liv. " 

Da  Joseph  blev  klar  over  at  Jesus 
var  korsfæstet  „for  verden",  og  at  al- 
le som  tror  på  ham  ville  få  evigt  liv,  fik 
han  at  vide  at  Frelseren  „hurtigt"  vil- 
le vende  tilbage  „i  skyen,  iklædt"  Fa- 
derens „herlighed".  Efter  denne  hel- 
lige oplevelse  har  Joseph  erklæret  at 
han  glædede  sig,  og  hans  sjæl  var  op- 


fyldt af  kærlighed  i  flere  dage.  Som 
en  sammenfatning  er  beretningen  fra 
1832  den  eneste  kendte  deltaljerede 
angående  Den  første  Åbenbaring, 
hvor  Joseph  fortæller  om  (a)  sin  lange 
søgen  efter  den  sande  religion,  (b)  sit 
oprigtige  ønske  om  at  få  syndsforla- 
delse, (c)  sin  store  bekymring  for 
menneskehedens  synder,  (d)  det  han 
havde  lært  om  forsoningens  art  og  re- 
aliteten i  Kristi  andet  komme,  og  (e) 
sin  glæde  efter  den  åndelige  oplevel- 
se han  havde.  Selv  om  Joseph  også 
henviser  til  de  modstridende  lær- 
domme han  hørte,  genkaldte  sig 
hvordan  han  undersøgte  de  forskelli- 
ge religionssamfund,  og  nævnte  at 
han  opdagede  at  Guds  sande  kirke 
ikke  fandtes  på  jorden,  koncentrere- 
de han  sig  i  denne  beretning  om  sin 
personlige  søgen  efter  at  sikre  sig 
syndsforladelse . 

Eftersom  Joseph  i  1832  beskrev  en 
begivenhed,  som  fandt  sted  12  år  før, 
kan  det  have  været  vanskeligt  for 
ham  at  huske  visse  detaljer,  som 
f.eks.  den  nøjagtige  dato  for  åbenba- 
ringen. Beretningen  var  utvivlsomt 
Josephs  første  forsøg  på  at  nedskrive 
sine  forskellige  indtryk.  Desuden  har 
Joseph  hverken  revideret  denne  be- 
retning før  den  blev  udgivet  eller  for- 
søgt at  klarlægge  udtalelser,  som  mu- 
ligvis trængte  til  at  blive  revideret. 
Hans  største  interesse  var,  så  vidt 
som  tiden  tillod  det,  kun  at  forklare  at 
denne  åbenbaring  fandt  sted  mens 
han  var  teenager.  Når  han  i  sine  før- 
ste anstrengelser  for  at  skrive  om  sit 
liv,  mellem  to  linier  har  skrevet  at 
dette  indtraf  da  han  gik  i  sit  „16."  år 
og  ikke  i  det  15.  år,  var  det  kun  for  at 
foretage  en  rettelse  med  henblik  på 
en  mere  omhyggelig  beretning  som 
påbegyndtes  i  1838.  („16."  står  så 
utydeligt  at  det  lige  så  godt  kunne 
være  „15.",  hvilket  passer  bedre  på 
de  senere  beretninger  som  er  udar- 
bejdet mere  omhyggeligt). 

I  de  beretninger  Joseph  senere 
skrev  om  sin  første  åbenbaring  har 
han  medtaget  et  par  begreber  som 
han  ikke  nævner  i  sin  biografi  fra 
1832. 1  alle  de  beretninger  som  profe- 

ten  har  skrevet  efter  1832  (undtagen 
den  fra  1842)  har  Joseph  f  .eks.  omtalt 
de  kræfter  som  han  kæmpede  imod, 
og  som  overvældede  ham  lige  før  han 
så  lyssøjlen.  Desuden  henviser  Jo- 
seph, i  de  andre  tre  beretninger,  spe- 
cielt til  at  han  så  to  personer.  Det  be- 
tyder ikke  at  Joseph  i  1832  sagde  at 
han  kun  så  én  person  eller  på  nogen 
måde  benægter  at  han  har  set  to  per- 
soner. I  virkeligheden  kunne  Joseph 
Smith  have  henvist  til  Faderen  i  1832, 
da  han  erklærede  at  han  „råbte  til 
Herren"  og  at  „Herren  åbnede  Him- 
lene", selv  om  Joseph  henviste  til 
Sønnen,  da  han  skrev  at  Herren  talte 
til  ham.  Profeten  (og  andre  tidligere 
generalautoriteter)  har  ofte  sagt  Gud 
når  de  skiftevis  har  ment  Faderen  og 
Herren,  som  f  .eks.  i  bønnen,  som  er 
skrevet  i  Liberty  fængslet  (se  L&P 
121:1-4).  Ikke  desto  mindre  fokuse- 
rede Joseph  på  det  budskab  Frelseren 
forelagde  ham,  i  sin  første  optegnelse 
over  det  åndelige  indtryk  åbenbarin- 
gen gjorde  på  ham.  Selv  om  der  i  be- 
retningerne lægges  vægt  på  forskelli- 
ge ideer  og  detaljer,  modsiger  de  for- 
skellige versioner  ikke  hinanden  på 
dette  vigtige  punkt. 

I  1832  fik  Joseph  Smith  og  Sidney 
Rigdon  en  strålende  åbenbaring  hvor 
de  så  Kristus  ved  Faderens  højre 
hånd,  og  engle  der  betjente  Gud  og 
„Lammet".  Da  de  i  denne  åbenba- 
ring havde  fået  besked  på  at  ned- 
skrive en  beretning  om  deres  ople- 
velse, koncentrerede  de  sig  ikke  om 
at  de  havde  set  Faderen,  men  bar  et 
magtfuldt  vidnesbyrd  om  Frelseren 
og  understregede  det  de  havde  fået  at 
vide  i  denne  bemærkelsesværdige 
åbenbaring.  I  øvrigt  blev  denne  be- 
retning nedskrevet  og  offentliggjort 
mindre  end  et  halvt  år  efter  den  var 
givet.  (L&P  76:14,  20-24  blev  først 
trykt  i  Evening  and  Morning  Star,  juli 
1832  i  Independence,  Missouri). 

Beretningen  fra  1835 

Den  9.  november  1835  fortalte  Jo- 
seph om  sin  første  åbenbaring  til  en 
besøgende  jødisk  præst  ved  navn  Ro- 


bert Matthews,  den  samme  som  Ro- 
bert Matthias,  som  sagde  at  hans 
præstenavn  var  Josua.  En  kort  sam- 
menfatning af  denne  samtale,  hvori 
Joseph  omtalte  sin  første  åbenbaring 
og  fremkomsten  af  Mormons  Bog, 
blev  nedskrevet  i  Josephs  dagbog  i 
Kirtland  af  en  af  hans  skrivere,  War- 
ren  Cowdery.  Senere  blev  dette  ud- 
drag skrevet  af  fra  Josephs  mindebog 
og  kom  med  i  historiemanuskriptet 
som  Joseph  påbegyndte  i  1838. 1 1843 
kopierede  Willard  Richards,  som  Jo- 
seph havde  kaldet  til  at  redigere  sin 
historie,  denne  første  del  af  manusk- 
riptet, men  udelod  det  som  Joseph 
havde  fortalt  Matthews  om  sin  første 
åbenbaring.  På  dette  tidspunkt  (i  be- 
retningen fra  1838)  var  der  skrevet  og 
udgivet  en  mere  detaljeret  udgave  af 
disse  begivenheder  [6] . 

I  udgaven  fra  1835  er  nævnt  noget 
som  ikke  er  med  i  nogen  anden  beret- 
ning om  den  første  åbenbaring,  som 
Joseph  selv  har  skrevet  eller  dikteret. 
Joseph  siger  til  Matthews  at  han  ikke 
bare  så  to  personer  under  sin  første 
åbenbaring,  men  at  han  så  „mange 
engle".  I  dette  dagbogsuddrag  fra  9. 
november  erklærede  Joseph  Smith 
også  at  først  viste  den  ene  person  sig 
og  derpå  den  anden  (dersom  Warren 
Cowdery  har  nedskrevet  diktatet  rig- 
tigt). Der  er  ingen  modsætningsfor- 
hold mellem  denne  udtalelse  og  be- 
retningen fra  1838,  hvor  profeten 
vidner  om  at  han  kiggede  op  og  så  to 
personer.  Den  sidste  beretning  kan 
have  været  én,  hvori  tidsmomentet 
var  begrænset  .len  kort  beretning  om 
sin  første  åbenbaring,  som  forekom- 
mer i  det  samme  dagbogsuddrag 
(der,  på  grund  af  sin  korthed  ikke  er 
kommet  med  i  de  fire  beretninger, 
der  er  lagt  vægt  på  i  denne  artikel), 
fortæller  Joseph  tilsyneladende  en 
besøgende  i  Kirtland  den  14  novem- 
ber 1835  at  „han  første  gang  fik  engle- 
besøg"  da  han  var  ca.  14  år  [7]. 

I  sine  samtaler  med  visse  ikke- 
medlemmer  har  profeten  tilsynela- 
dende tøvet  med  at  identificere  de 
personer  der  viste  sig  for  ham.  Da 
den  unge  profet  havde  haft  disse  hel- 


lige oplevelser  i  1820  blev  han  for- 
fulgt fordi  han  fortalte  at  han  havde 
fået  en  åbenbaring  og  havde  set  to 
herlige  personer.  Da  Joseph  Smith 
blev  klar  over  at  der  var  mange  som 
ikke  ville  acceptere  eller  værdsætte 
disse  hellige  oplevelser,  var  han  for- 
sigtig med  hvad  han  fortalte  til  andre . 
I  de  sammenfatninger  over  begiven- 
hederne, der  henvender  sig  til  ikke- 
medlemmer  og  fortælles  før  og  efter 
at  profeten  har  fortalt  hvem  perso- 
nerne var,  nævnes  ikke  altid  at  det 
var  Faderen  og  Sønnen  der  viste  sig 
[8]. 

Et  lignende  mønster  findes  endvi- 
dere i  Det  gamle  Testamente,  hvor 
Gud  og  engel  nævnes  ind  imellem  hi- 
nanden (se  1.  Mos.  48:15-16).  På 
samme  måde  underviste  profeten 
også  andre  i  at  den  opstandne  Kristus 
var  en  engel.  Han  sagde  at  der  er  en 
slags  væsener  i  Himlen  som  er  engle 
eller  opstandne  personer  med  et  le- 
geme af  kød  og  ben  [9] .  Til  støtte  for 
dette  begreb  citerede  Joseph  Frelse- 
ren som  sagde  til  sine  disciple:  „Føl 
på  mig  og  se;  thi  en  ånd  har  ikke  kød 
og  ben,  som  I  ser,  jeg  har"  (L&P 
129:1-2).  Tidligere  sidste  dages  helli- 
ge ledere,  som  vidste  at  Kristus  hav- 
de belært  Joseph  under  åbenbarin- 
gen i  1820,  erklærede  somme  tider  at 
det  var  en  engel  der  sagde  til  Joseph 
Smith  at  han  ikke  skulle  tilslutte  sig 
nogen  af  kirkerne .  Disse  ledere  sagde 
i  deres  taler  også  Herren  både  når  de 
mente  Faderen  og  Sønnen,  og  skifte- 
vis Herren,  Kristus,  person,  budbringer 
og  engel.  En  nærmere  undersøgelse 
af  21  taler  der  er  holdt  af  6  forskellige 
ledere  den  første  tid  i  Utah,  som  alle 
kendte  Joseph  Smith  og  hans  lær- 
domme godt,  viser  at  der  i  11  taler  om 
den  første  åbenbaring,  fortælles  at  to 
personer  viste  sig.  I  andre  taler  er- 
klærede disse  samme  ledere  at  det 
var  en  engel  der  fortalte  Joseph  at  han 
ikke  skulle  tilslutte  sig  nogen  af  kir- 
kerne. I  ét  tilfælde  siger  Orson  Pratt  i 
samme  sætning  at  Joseph  Smith  fik 
besøg  af  en  engel  fra  Gud  og  af  to  per- 
soner. Disse  ledere  vidner  tydeligt, 
ligesom  profeten  selv,  somme  tider 

om  at  Faderen  og  Sønnen  viste  sig  i 
1820  og  til  andre  tider  understreger 
de  det  fundamentale  budskab  som 
den  ene  af  personerne  gav  [10]. 

Beretningen  fra  1838 

Den  tredie  af  de  kendte  beretnin- 
ger om  den  første  åbenbaring,  som 
profeten  har  givet,  står  i  hans  „Histo- 
ry  of  the  Church".  Selv  om  Joseph 
Smith  gik  i  gang  med  at  diktere  den- 
ne historie  i  1838  er  det  ældste  kendte 
manuskript  til  denne  bog  skrevet  i 
hånden  af  James  Mulholland,  der  vir- 
kede som  skriver  for  profeten  i  1839, 
hvilket  antyder  at  manuskriptet 
sandsynligvis  blev  afskrevet  af  Mul- 
holland det  år.  Det  er  tydeligt  at  pro- 
feten betragtede  dette  diktat  som 
grundlaget  for  kirkens  litteratur,  og 
det  blev  omhyggeligt  udarbejdet  i 
den  hensigt  at  oplysningerne  skulle 
udgives  offentligt.  Denne  beretning 
blev  utvivlsomt  overvejet  mere  om- 
hyggeligt end  nogen  af  de  første  to. 
Det  var  i  denne  udgave  den  første 
åbenbaring  første  gang  fremstod  den 
15.  marts  og  1.  april  1842  i  Times  and 
Seasons  og  blev  genoptrykt  i  Millenni- 
al  Star  i  juni.  Ni  år  senere  anbragte 
Franklin  D.  Richards  uddrag  af  den- 
ne beretning  fra  Times  and  Seasons  i 
den  første  udgave  af  Den  kostelige 
Perle,  og  denne  udgave  kom,  sam- 
men med  Josephs  vidnesbyrd  om 
den  første  åbenbaring,  også  til  at  stå  i 
de  efterfølgende  udgaver  af  denne 
bog.  Sammenligner  vi  Mulhollands 
håndskrevne  manuskript  med  den 
beretning  af  den  første  åbenbaring, 
som  stod  i  Times  and  Seasons,  vil  vi  se 
mange  ændringer  i  tegnsætningen 
og  et  par  ændringer  i  stavemåden. 
Eftersom  Joseph  Smith  var  redaktør 
for  Times  and  Seasons  i  foråret  1842, 
har  han  sikkert  haft  ansvaret  for  de 
ændringer  der  skete  da  første  del  af 
manuskriptet  til  hans  historie  blev 
udgivet.  Profeten  skrev  i  forordet  til 
sin  historie,  der  udkom  som  føljeton: 
„I  sidste  nummer  gav  jeg  en  kort  be- 
retning om  kirkens  genoprettelse  og 
fremgang.  Nu  påbegynder  jeg  en 


Efter  sin  første  åbenbaring  har  Joseph 
erklæret  at  han  glædede  sig,  og  hans  sjæl 
var  opfyldt  af  kærlighed  i  flere  dage. 


mere  direkte   historie  og  kommer 
med  uddrag  fra  min  dagbog"  [11]. 

Selv  om  alle  de  ændringer  der  er 
foretaget  i  profetens  nedskrevne  hi- 
storie fra  den  første  tid  skete  mens 
han  levede  og  mens  han  var  redaktør 
for  Times  and  Seasons,  er  der  foretaget 
nogle  få  rettelser  i  ordvalg  og  tegn- 
sætning i  senere  udgaver.  Da  kirken 
havde  anerkendt  Den  kostelige  Perle 
som  hellig  skrift,  blev  ældste  James  E . 
Talmage  udnævnt  af  Det  øverste 
Præsidentskab  til  at  redigere  en  ny 
udgave  af  dette  værk,  som  udkom  i 
1902.  På  dette  tidspunkt  ændrede 


ældste  Talmage  nogle  få  ord  i  Josephs 
beskrivelse  af  de  historiske  omgivel- 
ser under  den  første  åbenbaring. 
F.eks.  blev  præsens  af  forskellige  ud- 
sagnsord ændret  for  at  forbedre  stil 
og  grammatik.  En  anden  ændring 
skete  i  1902  udgaven  (oprindelig  i 
1891  udgaven)  af  Den  kostelige  Perle, 
hvor  en  sætning,  som  Joseph  i  sit  hi- 
storiemanuskript havde  sat  i  paran- 
tes  i  bogens  tidligere  udgave,  blev 
udeladt.  Det  var  bemærkningen  om 
Josephs  indstilling  umiddelbart  før 
han  gik  ud  i  den  hellige  lund  -  „(for 
indtil  dette  tidspunkt  var  det  aldrig 

faldet  mig  ind  at  de  alle  var  for- 
kerte)". 

Det  ser  ud  til  at  der  eventuelt  er  en 
modsigelse  mellem  en  udtalelse  som 
står  i  1832  udgaven  -  om  at  Joseph 
ved  at  ransage  skrifterne  fandt  ud  af 
at  ingen  af  trosretningerne  var  „byg- 
get på  evangeliet  .  .  .  ifølge  Det  nye 
Testamente"  -  og  en  bemærkning  i 
1838  udgaven  -  om  „at  indtil  dette 
tidspunkt  var  det  aldrig  faldet  mig 
ind  at  de  alle  var  forkerte".  Hvis  der 
er  et  modsætningsforhold  i  disse  be- 
retninger, så  må  vi  betragte  1838  ud- 
gaven som  den  mest  pålidelige.  Den 
unge  Joseph  Smith  var  formodentlig 
ikke  så  nøjagtig  i  sit  ordvalg,  som  så 
mange  andre  dengang  og  nu. 


Men  måske  er  udtalelserne  slet  ik- 
ke modsigende.  Gennem  et  nærmere 
studium  af  Bibelen  (en  intellektuel 
analyse)  kan  Joseph  Smith  have  fun- 
det ud  af  at  alle  de  kirker  han  kendte 
var  forkerte.  Men  på  det  tidsdpunkt 
hvor  han  gik  ud  i  lunden,  og  på  andre 
tidspunkter,  har  han  måske  inderst 
inde  troet  på  at  Guds  sande  kirke 
måtte  findes  et  eller  andet  sted  -  han 
vidste  bare  ikke  hvor.  Det  er  ofte  van- 
skeligt at  forstå  hvad  en  skribent 
egentlig  mener  og  den  nøjagtige 
betydning  af  alt  hvad  han  siger,  især 
hvis  skribenten  ikke  er  lærd  og 
skriver  på  en  anden  tid,  end  den  vi 
lever  i. 

Der  er  foretaget  yderligere  revide- 


ringer af  beretningen  om  den  første 
åbenbaring  i  Den  kostelige  Perles 
1921  udgave.  Her  er  der  føjet  flere  af- 
snit til,  der  forekom  som  notater  i  hi- 
storiemanuskriptet. Disse  oplysnin- 
ger er  nedskrevet  i  denne  bog  mens 
Joseph  levede,  som  det  fremgår  af  et 
notat  Willard  Richards  har  gjort  i  sin 
dagbog  i  december  1842.  Fodnote  B, 
som  står  på  siderne  133  og  134  i  histo- 
riemanuskriptet, handler  om  Jo- 
sephs samtale  med  sin  mor  efter  hans 
hellige  oplevelse  i  lunden. 

Beskrivelsen  af  de  historiske  om- 
givelser under  den  første  åbenba- 
ring, er  i  1838  udgaven  næsten  dob- 
belt så  lang  som  hans  sammenfat- 
ning i  1835.  Beretningen  om  det  han 

lærte  i  Den  hellige  Lund  fylder  næ- 
sten lige  så  meget  i  1832  udgaven, 
men  der  er  lagt  vægt  på  forskellige 
ting,  dog  uden  modsigelser.  I  1838 
skrev  Joseph  kirkehistorie,  og  ikke  en 
selvbiografi  eller  en  kort  beretning, 
så  i  stedet  for  at  koncentrere  sig  om  at 
søge  syndsforladelse,  fremhævede 
han  sin  søgen  efter  Guds  sande 
kirke. 

Josephs  undersøgelse  af  de  forskel- 
lige trosretninger,  hans  problem  med 
hvilken  kirke  der  var  sand  og  hans 
opdagelse  af  at  evangeliet  ikke  fand- 
tes på  jorden  i  sin  fylde,  er  behandlet 
i  næsten  alle  beretningerne.  Men  i 
kirkens  historie  fra  1838  (og  1842) 
nævnte  Joseph  ikke  noget  om  at  Kri- 


stus oplyste  ham  om  at  hans  synder 
var  ham  tilgivet.  Joseph  uddybede 
ikke  dette  emne  i  1838,  men  i  stedet 
for  beskrev  han  mere  detaljeret  de  in- 
struktioner han  fik  af  Frelseren,  om 
kirkerne  i  sin  tid.  1 1832  skrev  Joseph 
f.eks.  at  Jesus  fortalte  ham  at  folk  i 
verden  havde  tilsidesat  evangeliet,  at 
de  ikke  holdt  hans  bud  og  drog  sig 
nær  til  ham  med  læberne,  mens  de- 
res hjerter  var  langt  fra  ham.  Seks  år 
senere  uddybede  Joseph  dette  emne 
ved  at  skrive: 

„Der  blev  svaret  mig,  at  jeg  ikke 
skulle  slutte  mig  til  nogen  af  dem,  thi 
de  var  alle  forkerte.  Den  person,  som 
talte  til  mig,  sagde,  at  alle  deres  tros- 
bekendelser var  en  vederstyggelig- 
hed for  ham,  og  at  disse  lærere  alle 
var  fordærvede,  at  ,de  drager  nær  til 
mig  med  læberne,  men  deres  hjerter 
er  langt  fra  mig.  De  lærer  sådanne 
lærdomme,  som  er  menneskebud  og 
har  gudfrygtighedens  skin,  men  for- 
nægter dens  kraft.'  Han  forbød  mig 
endnu  engang  at  slutte  mig  til  nogen 
af  dem,  og  meget  andet  sagde  han  til 
mig,  som  jeg  ikke  nu  kan  skrive"  [12]. 

1838  udgaven  var  også  den  eneste 
af  dem  profeten  har  udgivet,  hvor 
han  skrev  visse  detaljer  om  den  reli- 
giøse bevægelse  og  de  stridigheder 
der  fandt  sted  hvor  han  boede,  at 
nogle  af  hans  familie  tilsluttede  sig 
presbyterianerne,  mens  andre  følte 
sig  tiltrukket  af  metodisternes  tro,  og 
om  den  store  tilslutning  til  forskellige 
trosretninger  som  fandtes  i  hele  om- 
egnen. Det  var  også  den  eneste  beret- 
ning hvor  han  udspecificerede  den 
begivenhed  der  fandt  sted  i  foråret 
1820.  Dette  vidnesbyrd  er  endvidere 
det  eneste  af  dem  profeten  har  udar- 
bejdet, hvor  han  specielt  identificerer 
Faderen  som  den  ene  af  de  to  perso- 
ner der  viste  sig  for  ham.  I  de  to  beret- 
ninger som  er  stilet  til  ikke- 
mormoner  (fra  1835  og  1842),  fortæl- 
ler Joseph  at  to  personer  viste  sig, 
uden  at  fortælle  hvem  de  var.  I  mel- 
lemtiden har  andre,  medlemmer  som 
ikke-medlemmer,  i  begyndelsen  af 
1840-erne  skrevet  om  den  første 
åbenbaring  på  baggrund  af  hvad  de 


har  fået  at  vide  af  den  unge  sidste  da- 
ges profet,  og  fortalt  at  Joseph  har  bå- 
ret vidnesbyrd  om  at  han  så  Faderen 
og  Sønnen  under  sin  første  åbenba- 
ring. [13] 

Beretningen  fra  1842 

.  Den  sidste  af  de  kendte  beretnin- 
ger om  den  første  åbenbaring,  som  er 
skrevet  af  Joseph  Smith,  stod  i  det  vi 
kender  som  Wentworth  brevet.  Efter 
opfordring  fra  John  Wentworth,  re- 
daktøren for  Chicago  Democrat,  blev 
Joseph  Smith  bedt  om  at  skrive  en  hi- 
storie om  sidste  dages  hellige  til  en  af 
Wentworths  venner,  George  Bar- 
stow,  som  var  ved  at  skrive  New 
Hampshires  historie.  Da  Joseph  hav- 
de skrevet  en  kort  historie  om  kirken, 
indflettede  han  13  unummererede 
udtalelser  om  tro,  der  nu  er  kendt 
som  trosartiklerne.  Selv  om  manusk- 
riptet til  denne  del  af  kirkens  historie 
ikke  findes,  så  blev  den  offentliggjort 
den  1.  marts  1842  i  Times  and  Seasons, 
og  det  var  dette  der  dannede  forbille- 
de for  at  Joseph  umiddelbart  efter  of- 
fentliggjorde sit  historiemanuskript 
som  føljeton. 

En  af  de  mest  bemærkelsesværdige 
forskelle  på  ordlyden  i  Wentworth 
brevet  og  andre  beretninger  om  den 
første  åbenbaring,  handler  om  det  Jo- 
seph lærte  ved  at  samtale  med  Gud- 
dommen. Joseph  erklærede  ikke  i 
1842  udgaven  som  han  gjorde  i  1838, 
at  Kristus  oplyste  ham  om  at  alle  kir- 
ker var  en  vederstyggelighed  i  Guds 
øjne,  i  stedet  for  skrev  han  at  „alle  re- 
ligiøse trosretninger  troede  på  for- 
kerte læresætninger,  og  at  Gud  ikke 
anerkendte  nogen  af  dem  som  sin 
kirke  og  sit  rige.  Og  jeg  blev  udtryk- 
kelig befalet  ikke  at .  .  .  rette  mig  efter 
nogen  af  dem  ..."  [14].  Joseph  af- 
sluttede denne  beretning  med  en  ud- 
talelse som  virker  selvfølgelig,  selv 
om  den  ikke  specielt  står  i  de  andre 
tre  beretninger: 

„ .  .  .  samtidig  fik  jeg  løfte  om  at  jeg 
ville  lære  evangeliet  at  kende  i  sin  fyl- 
de engang  i  fremtiden." 

Og  endelig  afslører  en  nærmere 

undersøgelse  af  de  fire  beretninger 
om  den  første  åbenbaring  adskillige 
vigtige  begreber  ved  at  skrive  kirke- 
historie. Da  Joseph  Smith  erkendte 
hvor  vigtigt  det  var  at  bevare  det  han 
havde  oplevet,  anvendte  han  mange 
timer  i  1830  -erne  og  først  i  1840  -erne 
på  at  nedskrive  begivenheder  han 
havde  været  vidne  til. 

Mens  han  beskrev  den  hellige  ople- 
velse han  havde  i  1820,  lagde  han 
somme  tider  vægt  på  et  enkelt  emne 
og  andre  gange  koncentrerede  han 
sig  om  andre  meget  væsentlige  be- 
greber. Selv  om  han  har  anvendt  for- 
skellige ord  i  alle  beretningerne  til  at 
fortælle  hvad  han  lærte  af  Frelseren, 
så  er  det  fundamentale  budskab  med 
i  dem  alle  undtagen  det  fra  1835  - 
nemlig  at  Guds  sande  kirke  ikke 
fandtes  på  jorden  i  1820.  Det  vigtigste 
var  ikke  hvilket  særligt  sprog  der  blev 
anvendt  til  at  forkynde  sandhederne, 
men  sandhederne  i  sig  selv. 

Eftersom  beretningen  fra  1838  blev 
indlemmet  i  Den  kostelige  Perle,  kan 
en  undersøgelse  af  denne  histories 
offentliggørelse  hjælpe  til  en  større 
forståelse  af  principperne  vedrøren- 
de skrifternes  opståen.  Joseph  Smith 
var  selv  ansvarlig  for  mange  ændrin- 
ger med  hensyn  til  tegnsætning, 
stavning  og  andre  ligenende  revide- 
ringer i  sit  historiemanuskript.  Da  en 
del  af  denne  historie  blev  antaget 
som  hellig  skrift  i  Den  kostelige  Perle, 
blev  teksten  yderligere  forædlet  af 
mænd  der  af  Det  øverste  Præsident- 
skab var  bemyndiget  til  at  revidere 
den.  Denne  revidering  blev  tilsynela- 
dende gjort  af  hensyn  til  den  gram- 
matikalske kvalitet  og  for  at  gøre  tek- 
sten tydeligere  og  mere  konsekvent. 
Der  blev  tilføjet  flere  korte  afsnit  som 
før  var  fodnoter  i  historiemanuskrip- 
tet, før  profeten  led  martyrdøden. 
Alle  disse  ændringer  er  foretaget  i 
harmoni  med  fortilfælde  hvor  Joseph 
Smith  reviderede  teksten  i  sidste  da- 
ges skrifter.  I  intet  tilfælde  er  der 
ændret  i  det  fundamentale  budskab  i 
historiemanuskriptet,  angående  de 
historiske  omgivelser  under  den  før- 
ste åbenbaring  eller  de  sandheder, 


som  kom  frem  ved  denne  bemærkel- 
sesværdige oplevelse.  Ændringerne 
er  foretaget  i  den  hensigt  at  overbrin- 
ge de  sandheder,  som  Gud  i  de  sidste 
dage  har  erklæret,  i  det  bedst  mulige 
og  mest  tydelige  sprog  mennesker 
formår  [15].  □ 

Milton  V.  Backman  jun.  erfar  til  tre  børn,  og 
professor  i  kirkehistorie  ved  Brigham  Young 
universitetet.  Han  virker  som  regional 
velfærdsrepræsentant  i  Edgemont  regionen  i 
Provo,  Utah. 

Har  I  somme  tider  svært  ved  at 
forstå  Det  gamle  Testamen 
te?  Virker  formålene  med 
nogle  af  bøgerne  somme  tider  uklare 
for  jer?  Synes  der  at  være  uoverens- 


stemmelser  i  optegnelsen?  Selv  om  I 
svarer  ja  til  dette  skal  I  ikke  være  be- 
kymrede, for  det  er  I  ikke  alene  om. 
Alligevel  er  Det  gamle  Testamente  ik- 
ke så  vanskeligt  at  forstå  som  mange 
tror.  Lad  os  se  om  følgende  artikel 
kan  være  til  hjælp. 

Formålet  med  Det  gamle  Testamente 

Mange,  som  læser  Det  gamle  Testa- 
mente, glemmer  den  vigtige  kends- 
gerning at  bogen  først  og  fremmest  er 
et  vidnesbyrd  om  Messias  -  Jesus 
Kristus  -  som  tidligere  var  kendt  som 
Jehova.  Som  præsident  Spencer  W. 
Kimball  har  sagt:  „Det  gamle  Testa- 
mentes profeter  fra  Adam  til  Malaki- 
as  bevidner  Herren  Jesu  Kristi  og  vor 
himmelske  Faders  guddomme- 
lighed. 

Jesus  Kristus  var  Det  gamle  Testa- 
mentes Gud,  og  det  var  ham  der  sam- 
talede med  Abraham  og  Moses.  Det 
var  ham,  der  inspirerede  Esajas  og  Je- 
remias; det  var  ham,  der  profeterede 
gennem  disse  udvalgte  mænd  om 
fremtidens  hændelser,  lige  til  den  al- 
lersidste dag  og  time"  (Den  danske 
Stjerne,  okt.  1977,  s.  80). 

Det  gamle  Testamentes  profeter 
vidnede  i  deres  optegnelser  om  Guds 
eksistens  og  om  at  Jehova  var  ver- 
dens Forløser.  Hvis  vi  skal  forstå  Det 
gamle  Testamentes  lærdomme  må  vi 
kunne  indse  at  dets  budskab  om  Isra- 
els Helliges  (Kristi)  forsoning  er  det 
centrale.  En  fordums  profet,  Abina- 
di,  belærte  også  om  at  alle  tidligere 
profetier  pegede  hen  imod  Jesus  Kri- 
stus: „Profeterede  Moses  ikke  .  .  . 
angående  Messias'  komme,  og  at 
Gud  skulle  forløse  sit  folk?"  spurgte 
han.  „Og  alle  profeterne,  der  har 
profeteret  lige  siden  verdens  begyn- 
delse, har  de  ikke  talt  mere  eller 
mindre  om  disse  ting?"  (Mosiah 
13:33). 

Nephis  bror,  Jakob,  forklarede  selv 
sit  formål  -  og  dermed  faktisk  også  al- 
le de  fordums  profeters  formål  med 
at  skrive  det  de  skrev  i  deres  opteg- 
nelser: „Thi  i  denne  hensigt  har  vi 
skrevet  disse  ting,  for  at  I  kan  vide,  at 
vi  havde  kundskab  om  Kristus,  og  at 


vi  havde  håb  om  hans  herlighed 
mange  hundrede  år  før  hans  komme; 
og  ikke  alene  havde  vi  håb  om  hans 
herlighed,  men  også  alle  de  hellige 
profeter,  som  var  før  os"  (Jakobs  Bog 
4:4). 

Selv  moseloven,  som  ofte  virker 
forvirrende  på  mange  som  læser  Det 
gamle  Testamente,  på  grund  af  dens 
mange  indviklede  love,  er  et  direkte 
vidnesbyrd  om  Jesus  Kristus.  Jakob 
forstod  dette:  „Se,  min  sjæl  glæder 
sig  ved  at  bevise  for  mit  folk  sandhe- 
den af  Kristi  komme;  thi  i  den  hensigt 
er  Moseloven  blevet  givet,  og  alle 
ting,  som  Gud  har  givet  menneskene 
fra  verdens  begyndelse,  er  forbille- 
der på  ham"  (2  Nephi  11:4). 

Hvis  vi  erindrer  os  dette  mens  vi 
læser  Det  gamle  Testamente,  vil  meg- 
et af  det  som  forekommer  os  dunkelt 
i  optegnelsen  stå  tydeligere  for  os. 
Men  de  begivenheder  som  har  vidt- 
rækkende, religiøs  betydning,  udov- 
er det  rent  overfladiske  og  bogstave- 
lige, kan  få  større  betydning  for  os, 
og  det  er  nok  så  vigtigt. 

Da  påsken  for  eksempel  blev  ind- 
stiftet var  formålet  umiddelbart  at  er- 
indre de  fordums  israelitter  om  den- 
gang dødens  engel  gik  forbi  de  bered- 
te og  lydige  israelitter  på  Moses'  tid. 
Det  var  også  en  påmindelse  om  den- 
gang israelitterne  blev  udfriet  fra  fan- 
genskabet i  Ægypten.  Men  de  læsere 
som  husker  på  at  hovedformålet  med 
Det  gamle  Testamente  er  at  vidne  om 
Forløseren,  vil  også  kunne  se  det 
messianske  i  denne  ordinanse  -  den 
glade  forventning  om  at  Frelseren 
skulle  forløse  menneskeheden.  Til 
påskemåltidet  krævedes  et  „lydefrit 
.  .  .  handyr  (lam)"  (2  Mos.  12:5),  som 
skulle  spises  helt  op  (2  Mos.  12:4, 
9  -10)  -  en  bebudelse  om  „  Guds  lam, 
som  bærer  verdens  synd"  (Joh.  1:29) 
ved  „en  altomfattende  forsoning" 
(2  Nephi  9:7).  Ordren  gik  endvidere 
ud  på  at  lammets  blod  skulle  smøres 
på  dørkarme  og  stolper,  som  et  tegn 
hos  dem  der  ærligt  imødekom  påske- 
måltidets krav  (2  Mos.  12:7).  Denne 
procedure  får  meget  mere  mening 
når  man  forstår  det  på  baggrund  af 
den  messianske  mission  -  det  er  en 


påmindelse  om  at  personlig  forløs- 
ning kun  kan  fås  gennem  den  salve- 
des, Kristi  blod.  Peter  underviste  de 
hellige  i  sin  tid  i  at  forløsning  kun 
kommer  ved  „Kristi  dyrebare  blod 
som  med  blodet  af  et  lam  uden  plet  og 
lyde"  (1.  Pet.  1:19). 

Og  Paulus  vidner  om  at  „også  vort 
påskelam  er  slagtet,  nemlig  Kristus" 
(IKorinter  5:7). 

Løsninger  på  formodet 
inkonsekvens 

Somme  tider  overser  folk  de  vigti- 
ge emner  i  Det  gamle  Testamente, 
fordi  de  distraheres  af  noget  de  be- 
tragter som  inkonsekvens  i  Guds  na- 
tur eller  hans  måde  at  behandle  sine 
børn  på. 

Men  jeg  har  opdaget  at  sådanne 
problemer  som  regel  ikke  opstår  på 
grund  af  skriftstederne  i  sig  selv,  men 
fordi  man  udlægger  dem  forkert.  Jeg 
har  også  opdaget  at  det  meste  af  det 
man  synes  er  inkonsekvent,  kan  ud- 
redes ved  et  grundigere  studium  - 
somme  tider  ved  hjælp  af  andre  hjæl- 
pekilder som  for  eksempel  Mormons 
Bog  og  pålidelige  bibelkommentarer 
og  leksika. 

Mormons  Bog  kan  være  en  meget 
stor  hjælp  til  udlægning  af  mange  af 
emnerne  i  Det  gamle  Testamente, 
fordi  nephiterne  havde  en  gammelte- 
stamentlig optegnelse,  der  var  mere 
fuldkommen  end  vore  dages  udgave 
-  nemlig  messingpladerne.  Nephi  si- 
ger at  vor  bibel  er  en  „beretning,  der 
ligner  den,  som  er  graveret  på  mes- 
singpladerne med  undtagelse  af,  at 
der  ikke  er  så  mange"  (1  Nephi 
13:23),  og  han  forklarer  at  messing- 
pladerne „indeholdt  de  fem  mose- 
bøger,  som  indeholdt  en  beretning 
om  verdens  skabelse  og  ligeledes  om 
Adam  og  Eva,  vore  første  forældre; 

og  også  jødernes  optegnelser  fra 
begyndelsen,  indtil  Zedekias,  Judas 
konge,  begyndte  at  regere; 

og  ligeledes  de  hellige  profeters 
profetier  fra  begyndelsen  lige  ned  til 
indledningen  af  Zedekias'  regering, 
samt  mange  profetier,  som  udtaltes 
af  Jeremias"  (1  Nephi  5:11-13). 

Profeten  Joseph  Smith  har  ligele- 
des bemærket  at  „mange  vigtige 
ting,  som  vedrører  menneskets  frel- 
se, er  borttaget  fra  Bibelen  eller  gået 
tabt  før  den  blev  samlet"  (History  of 
the  Church,  1:245). 

Det  er  også  vigtigt  at  huske  på  at 
Det  gamle  Testamente  ikke  giver  sig 
ud  for  at  indeholde  en  fuldstændig 
historie,  en  udtømmende  beretning 
om  alt  hvad  der  er  kommet  frem  fra 
Adams  tid  til  Jesus  Kristus .  Ofte  giver 
den  kun  korte  oversigter,  for  i  store 
træk  at  give  sammenhæng  i  disse  år- 
hundreders historie.  Indenfor  disse 
brede  rammer  kan  man  finde  beret- 
ninger, som  er  mere  eller  mindre  de- 
taljerede. 

Beretningen  om  de  400  år  hvor  isra- 
elitterne opholdt  sig  i  Ægypten  fyl- 
der f.eks.  kun  nogle  få  skriftsteder, 
med  kun  få  detaljer  -  mens  de  40  år  i 
ørkenen  beskrives  i  detaljer  som  fyl- 
der over  200  sider. 

De,  der  studerer  Det  gamle  Testa- 
mente, skal  derfor  huske  på  at  det  der 
står  i  bogen  er  sandt,  men  ikke  altid 
historisk  fyldestgørende  i  detaljer.  I 
denne  form  for  historie  er  der  også  en 
mulighed  for  at  der  i  visse  dele  af  op- 
tegnelsen mangler  tilstrækkelige  de- 
taljer, og  den  kan  derfor  nemt  misfor- 
stås. Læserne  bør  erindre  sig  dette 
faktum,  så  de  ikke  kommer  til  at  dra- 
ge forhastede  konklusioner. 

Lad  os  se  på  to  områder  i  Det  gamle 
Testamente,  som  meget  ofte  giver  læ- 
serne betænkeligheder. 
Guds  vrede.  Nogle  læsere  beklager  sig 
over  at  Det  gamle  Testamentes  Gud 
virker  streng  og  hævngerrig,  hvilket 
ikke  synes  at  være  i  overensstemmel- 
se med  den  kærlige,  fredfyldte  Gud  i 
Det  nye  Testamente.  Det  ser  ud  som 
om  bedømmelsen  af  hvad  der  er  ret- 
færdigt og  barmhjertigt  ikke  har- 
monerer. 

Jeg  tror  at  grunden  til  at  folk  misfor- 
står Herrens  vrede  er  at  de  har  en  ten- 
dens til  at  mene  at  Guds  vrede  ligner 
den  som  de  selv,  i  deres  faldne  jordi- 
ske stade,  til  tider  føler  -  de  forstår  ik- 
ke helt  hvordan  guddommelig  vrede 
er. 

Lehi  har  givet  os  en  nøjagtigere  de- 


finition på  retfærdig  vrede.  Da  La- 
man  og  Lemuel  beklagede  sig  over 


Nephis  vrede  mod  dem,  forklarede 
Lehi:  „I  har  knurret,  fordi  han  har  talt 


De  læsere  som  husker  på  at  hovedformålet 
med  Det  gamle  Testamente  er  at  vidne  om 
Forløseren,  vil  også  kunne  se  det 
messianske  i  påsken.  Det  er  en  påmindelse 
om  at  personlig  forløsning  kun  kan  fås 
gennem  den  salvedes,  Kristi  blod. 


Kristus  nagles  til  korset,  af  Gustav  Doré 
Påsken,  af  William  Henry  Margetson 

rent  ud  til  jer.  I  siger,  at  han  har  brugt 
strenghed,  I  siger,  at  han  har  været 
vred  på  jer.  Men  se,  hans  strenghed 
var  Guds  ords  kraft,  der  var  i  ham,  og 
det,  som  I  kalder  vrede,  var  sandhe- 
den, som  er  i  Gud,  som  han  ikke  kun- 
ne holde  tilbage,  men  uforfærdet 
foreholdt  han  jer  jeres  ugudelighed" 
(2  Nephi  1:26). 

Herrens  „vrede"  er  derfor  Guds 
retfærdige  sandhed,  som  udvises 
overfor  dem  der  ikke  adlyder  hans 
bud.  Når  folk  ikke  er  i  harmoni  med 
retfærdighedens  og  ansvarlighedens 
evige  principper,  kan  de  opfatte  af- 
sløringen af  denne  sandhed  (gennem 
Gud  eller  hans  profeter)  som  vrede 
eller  strenghed.  „For  de  skyldige  er 
sandheden  hård,"  sagde  Nephi,  „for 
den  skærer  dem  i  hjertet"  (1  Nephi 
16:2).  Det  var  ofte  således  de  oprør- 
ske israelitter  reagerede  overfor  føl- 
gerne af  overtrædelser  af  de  evige 
bud  -  bud  som  Gud  er  bundet  af  og 
som  han  langmodigt,  barmhjertigt 
og  kærligt  administrerer. 
Guds  favoritter.  Noget  andet  som  læ- 
sere af  Det  gamle  Testamente  klager 
over  er,  at  Gud  lader  til  at  have  sine 
favoritter  -  at  han  tilsyneladende  er 
partisk  overfor  visse  mennesker.  Det 
er  for  eksempel  en  almindelig  for- 
tolkning at  drengen  Josef  blev  uret- 
færdigt foretrukket  fremfor  Israels 
andre  sønner  -  at  hans  brødre  havde 
god  grund  til  at  afvise  hans  drømme 
om  at  han  skulle  stå  over  dem.  Men  i 
optegnelsen  står  der  at  brødrene  be- 
skæftigede sig  med  noget  der  var 
ondt  (se  1  Mos.  37:2),  og  at  Josef,  lige- 
som Nephi  i  Mormons  Bog,  fortjente 
at  have  forret  og  blive  velsignet,  på 
grund  af  sin  trofasthed  og  sin  erhver- 
vede fødselsret.  Jakob  kunne  have 
sagt  det  samme  til  sine  sønner  som 
Lehi  sagde  til  Laman  og  Lemuel:  „I 
beskyldte  ham  (jeres  bror)  for,  at  han 
tragtede  efter  magt  og  myndighed 
over  jer,  men  jeg  ved,  at  han  ikke  har 
tragtet  efter  magt  og  myndighed  over 
jer,  men  han  har  søgt  Guds  ære  og  je- 
res eget  evige  velfærd"  (1  Nephi 
1:25). 

Josef  og  Nephi  blev  velsignet  for 
deres   retfærdighed.    Deres  brødre 


blev  afvist  på  grund  af  deres  overtræ- 
delser. Laman  og  Lemuel  omvendte 
sig  aldrig,  men  Josefs  brødre,  der 
gennem  længere  tid  var  tynget  af 
skyldfølelser  på  grund  af  det  de  gjor- 
de og  følte  for  deres  bror,  lærte  at  ac- 
ceptere at  Josef  var  forudordineret  til 
at  være  deres  leder. 

Et  andet  eksempel  på  såkaldt  for- 
skelsbehandling er  at  Jakob  tilsynela- 
dende stjal  sin  brors,  Esaus,  første- 
fødselsret -  og  kun  fik  den  ved  et 
uretfærdigt  og  bedragerisk  trick. 
Men  hvad  siger  skriften  om  dette? 
Den  påviser  at  Esau  ikke  alene  solgte 
sin  førstefødselsret,  men  at  han  også 
„lod  hånt  om"  den  (1  Mos.  25:34),  og 
at  han  ydermere  diskvalificerede  sig 
til  at  modtage  disse  velsignelser  ved 
at  gifte  sig  med  ikke-troende,  hvilket 
„var  Isak  og  Rebekka  en  hjertesorg" 
(1  Mos.  26:34). 

Da  tiden  var  inde  til  at  Isak  skulle 
velsigne  sine  to  sønner,  gik  Rebekka, 
som  gennem  åbenbaring  havde  fået 
at  vide  at  Jakob  skulle  herske  over  sin 
bror  (se  1  Mos.  25:23),  imod  deres 
kulturelle  overlevering,  og  hjalp  Ja- 
kob, den  yngste  søn,  til  at  få  velsig- 
nelsen. Da  Esau  så  kom  og  forlangte 
sin  velsignelse  kunne  Isak  indse  at 
præstedømmepræsidentskabets  ret- 
tigheder i  virkeligheden  tilhørte  den 
trofaste  Jakob  og  ikke  den  uværdige 
Esau,  og  sagde:  „og  nu  er  og  bliver 
han  velsignet!"  (1  Mos.  27:33).  Hvis 
profet-patriarken  ikke  havde  handlet 
som  han  skulle,  så  havde  han  præste- 
dømmets rettighed  til  at  tilbagekalde 
Jakobs  velsignelse.  Men  det  gjorde 
han  ikke,  fordi  han  vidste  at  han  hav- 
de gjort  Herrens  vilje.  Da  Isak  be- 
mærkede at  Esau  bekymrede  sig  for- 
di han  gik  glip  af  de  verdslige  goder 
og  ikke  fordi  han  mistede  de  åndelige 
velsignelser,  lovede  han  Esau  vel- 
stand, men  samtidig  bekræftede  han 
Jakobs  velsignelse  (se  1  Mos. 
27:37-40). 

Et  andet  problem:  Hvordan  kan 
det  retfærdiggøres  at  folket  i  Ka- 
na'ans  land  skulle  gå  til  grunde,  fordi 
israelitterne  skulle  vende  tilbage  der- 
til fra  Ægypten?  Selv  om  Abraham 
havde  fået  tildelt  landet  flere  århun- 


dreder før,  så  havde  de  mennesker, 
der  boede  der  på  Josuas  tid,  haft  det 
siden  Jakob  og  hans  familie  forlod 
det.  Hvilken  ret  havde  israelitterne  til 
at  drive  landets  indbyggere  ud,  da  de 
selv  vendte  tilbage?  Hvorfor  skulle 
kana'anæerne  gå  til  grunde?  Var  det 
nødvendigt  at  mennesker,  som  tilsy- 
neladende ikke  kendte  til  israelitter- 
nes guds  lærdomme  og  moralstan- 
darder, skulle  lide  så  drastiske  kon- 
sekvenser? Abraham  og  Isak  førte 
fredsforhandlinger  med  deres  med- 
borgere og  de  havde  købt  deres  ejen- 
domme i  landet.  Herren  sagde  til 
Abraham  at  amoritternes  synd  den- 
gang endnu  ikke  var  fuldmoden  (se 
1  Mos.  15:16).  Men  hvor  ugudelige 
var  de  mere  end  400  år  senere  da  isra- 
elitterne vendte  tilbage?  Fortjente  de 
den  behandling  de  fik?  Kendsgernin- 
gerne er  at  de  mennesker  som  ejede 
landet  var  fuldt  optaget  af  deres 
tøjlesløshed,  blodskam,  hor,  homo- 
seksualitet, seksuel  omgang  med  dyr 
-  ja  endog  af  menneskeofringer 
(se  3  Mos.  18:1-24:  5  Mos.  12:31).  En 
så  unaturlig  levevis  medførte  de  kon- 
sekvenser, som  den  evige  lov  kræv- 
er. Som  Herren  har  erklæret:  „Der- 
ved blev  landet  urent,  og  jeg  straffe- 
de det  for  dets  brøde,  og  landet  ud- 
spyede sine  indbyggere"  (3  Mos. 
18:25).  Men  hvor  megen  ugudelig- 
hed skal  der  til  før  Herren  kræver  at 
gøre  regnskabet  helt  op?  Her  er  det 
igen  Mormons  Bog  der  giver  de  vær- 
difulde oplysninger:  „I  skal  støde  de 
retfærdige  ud  fra  jer,  og  da  skal  I  være 
modne  til  ødelæggelse"  (Helaman 
13:14).  „De  omkommer,  fordi  de  for- 
kaster profeterne  og  de  hellige  og  ste- 
ner dem  og  slår  dem  ihjel"  (2  Nephi 
26:3). 

I  Mormons  Bog  står  der  også  noget 
om  hvordan  folket  uddrives  af  Ka- 
na'ans  land:  „Og  efter  at  de  var  gået 
over  Jordans  flod,  gjorde  han  dem  så 
mægtige,  at  de  kunne  uddrive  lan- 
dets børn  og  sprede  dem  og  udrydde 
dem. 

Og  mener  I  nu,  at  disse  landets 
børn,  som  var  i  det  forjættede  land, 
og  som  blev  uddrevet  af  vore  fædre, 
var  retfærdige?  Se,  jeg  siger  nej. 

Se,  Herren  anser  alt  kød  lige;  den, 
der  er  retfærdig,  finder  nåde  for 
Gud.  Men  se,  dette  folk  (i  Kana'ans 
land)  havde  forkastet  ethvert  Guds 
ord,  og  de  var  langt  fremme  i  ugude- 
lighed, og  Guds  vrede  hvilede  på 
dem  i  fuldt  mål,  og  Herren  forbande- 
de landet  for  dem  og  velsignede  det 
for  vore  fædre;  ja,  han  forbandede 
det  for  dem  til  deres  fordærvelse,  og 
han  velsignede  det  for  vore  fædre,  så 
at  de  fik  magt  over  det"  (1  Nephi 
17:32-35). 

De  havde  „forkastet  ethvert  Guds 
ord"  og  var  „langt  fremme  i  ugude- 
lighed". De  var  blevet  advaret,  men 
de  var  et  oprørsk  og  uansvarligt  folk  - 


og  de  bragte  selv  uretfærdighedens 
belønninger  over  deres  hoveder. 

Disse  tre  eksempler  på  Guds  „for- 
skelsbehandling" viser  den  kends- 
gerning at  Gud  virkelig  er  en  retfær- 
dig gud,  og  at  han  behandler  menne- 
skene efter  deres  egen  retfærdighed 
og  lydighed. 

Studium  under  bøn 

Det  vigtigste  redskab  til  forståelse 
af  Det  gamle  Testamente  er  regel- 
mæssig studium  under  bøn. 

Apostlen  Paulus  sagde  at  der  er  et 
dække  „over  læsningen  af  den  gamle 
pagt .  .  .  (som  kun  kan  fjernes)  i  Kri- 


stus .  .  .  lige  til  denne  dag  ligger  der  et 
dække  over  deres  hjerte,  når  Moses 
oplæses"; 

„men,"  siger  Paulus,  „hver  gang 
en  omvender  sig  til  Herren,  tages 
dækket  bort"  (2  Korinter  3:14-16). 

Selv  om  der  er  forskellige  måder  at 
forstå  Det  gamle  Testamente  på,  så 
kan  det,  når  vi  studerer  det  omhyg- 
geligt i  den  ånd  det  er  givet,  velsigne 
os  med  vidnesbyrd,  lærdom,  indsigt 
og  eksempler  som  er  af  stor  værdi.  □ 


Edward  J.  Brandt  er  tilforordnet  leder  for 
institutprogrammet  ved  Utahs  universitet  og 
virker  som  højrådsmedlem  i  Salt  Lake 
universitetets  2.  stav. 


De  læsere  som  husker  på  at  hovedformålet  med  Det  gamle  Testamente  er  at  vidne  om 
Forløseren,  vil  også  kunne  se  det  messianske  i  påsken.  Det  er  en  påmindelse  om  at 
personlig  forløsning  kun  kan  fås  gennem  den  salvedes,  Kristi  blod. 


Josef  sælges  af  sine  brødre,  af  Gustav  Doré       Jakob  giver  en  fars  velsignelse,  af  Harry  Anderson 

Jeg 

fandt  julens 

hjerte 


George  D.  Durrant 


Hvis  I  for  mange  år  siden,  på 
on  bestemt  dag,  havde 
spurgt  mig:  „George  hvor- 
dan skal  du  holde  jul?"  tror  jeg  ikke 
jeg  kunne  have  svaret  uden  at  bryde 
ud  i  tårer. 

Ser  I,  det  var  den  første  gang  i  mit 
liv,  hvor  jeg  ikke  var  hjemme  i  julen. 
Og  når  man  er  sin  mors  yngste  barn, 
som  jeg  var,  er  det  svært  at  være 
borte  fra  hende  og  sin  familie  for  før- 
ste gang  i  julen.  Midt  i  november  det 
år  forlod  jeg  New  Yorks  havn  ombord 
på  det  gode  skib  Mauritania,  for  at  rej- 
se på  mission  til  De  britiske  Øer  i  to 
år.  Efter  en  uge  med  søsyge  ankom 
jeg  til  Southampton  i  England .  Jeg  til- 
bragte et  par  travle  begivenhedsrige 
dage  i  London,  hvorpå  jeg  fik  min 
særlige  opgave.  Da  julen  nærmede 
sig  befandt  jeg  mig  i  en  by  der  hedder 
Kingston  upon  Hull.  Spændingen 
ved  rejsen  var  nu  dampet  af  og  var 
lidt  efter  lidt  afløst  af  fuldstændigt 
mismod.  Jeg  havde  kun  været  i  Hull, 
som  man  kaldte  stedet,  i  en  måned, 
og  jeg  havde  haft  hjemve  siden  jeg 
kom.  Efterhånden  som  julen  dag  for 
dag  og  time  for  time  nærmede  sig,  be- 
gyndte jeg  at  få  mere  og  mere  selv- 
medlidenhed. 

For  at  gøre  det  hele  endnu  mere 
sørgmodigt  fyldtes  mine  lunger  af 
kold,  tåget  luft,  mens  min  kammerat 
og  jeg  cyklede  den  ene  kilometer  ef- 
ter den  anden,  for  at  finde  menne- 
sker der  ville  lytte  til  evangeliets  gen- 
givne budskab.  Disse  forhold  gjorde 
at  min  næse  begyndte  at  løbe  den  22. 
december.  Den  23.  begyndte  jeg  at 

hoste  og  juleaften  var  jeg  rædsomt 
forkølet.  Straks  jeg  var  ankommet  til 
Hull  havde  jeg  skrevet  hjem: 

Kære  mor! 

Min  adresse  er:  Ældste  George 
Durrant,  4  The  Paddock,  Anlaby 
Park,  Hull,  England.  Vær  sød  at  for- 
tælle alle  i  familien  og  alle  vennerne 
at  hvis  de  og  du  ønsker  at  sende  mig 
julekort  og  gaver,  så  kan  de  sende 
dem  til  denne  adresse.  Vær  sød  at 
ringe  til  så  mange  som  muligt  og  for- 
tæl dem  dette,  så  hurtigt  du  kan. 

Jeg  håbede  på  at  dette  brev  ville  nå 
hjem  i  tide  til  at  jeg  kunne  få  nogle  ju- 
lekort og  gaver  fra  familie  og  venner. 

Jeg  ventede  hver  dag  næsten  ånde- 
løst på  postbudet.  Han  kom  også  be- 
læsset med  interessante  pakker  og 
konvolutter.  Jeg  åbnede  døren  på  vid 
gab  og  greb  efter  hele  stakken. 
Mindst  halvdelen  af  det  var  sikkert  til 
mig.  Jeg  greb  med  rystende  hænder  i 
bunken  og  læste  det  første  navn.  Der 
stod  „Ældste  Tagg."  Jeg  tog  en  til  - 
"Ældste  Tagg. "  Og  den  tredie  „Æld- 
ste Tagg. "  Og  jeg  læste  den  ene  gang 
efter  den  anden  det  samme  navn.  Det 
varede  ikke  længe  før  jeg  var  villig  til 
at  stille  mig  tilfreds  med  bare  en  en- 
kelt. Men  der  var  ingen.  Gennem  he- 
le juleugen  modtog  min  missionær- 
kammerat, Ældste  Tagg,  30  kort  og 
flere  gaver.  Mens  han  åbnede  måtte 
jeg  se  en  anden  vej . 

Omsider  ankom  den  sidste  post  før 
jul.  Jeg  havde  bedt  så  brændende  om 
at  få  nogle  julehilsner  hjemmefra. 
Postbudet  kom,  han  rakte  hånden 
frem  og  det  samme  gjorde  jeg.  Til 

min  glæde  var  der  syv  julekort  og  en 
lille  brun  pakke.  Jeg  læste  adresser- 
ne, en  efter  en,  og  gav  først  ældste 
Tagg  det  første  kort,  så  det  andet  og 
til  sidst  alle  kortene,  og  endelig  gav 
jeg  ham  også  pakken.  Jeg  kunne  se 
på  ham  at  han  var  meget  ked  af  det  og 
jeg  vidste  at  han,  hvis  han  kunne,  vil- 
le have  givet  mig  et  eller  måske  alle 
kortene  og  gaven. 

Jeg  vendte  mig  om  og  løb  op  ad 
trapperne  til  vores  værelse.  Jeg  syn- 
tes jeg  havde  brug  for  tid  til  at  tænke . 
Mens  jeg  sad  på  sengekanten  lagde 
jeg  ansigtet  i  hænderne.  Jeg  ønskede 
desperat  at  jeg  kunne  skrue  tiden 
frem  og  springe  julen  over.  Jeg  vidste 
at  jeg  nok  skulle  overleve  resten  af  de 
729  dage  af  min  mission  i  England 
men  jeg  syntes  ikke  at  have  kræfter  til 
at  komme  igennem  min  første  jul 
hjemmefra. 

Mens  jeg  sad  i  dyb  tavshed  kom  vo- 
res værtinde,  Nellie  Deyes,  og  ældste 
Tagg  og  åbnede  døren.  Hun  sagde: 
„Ældste  Durrant,  jeg  kommer  for  at 
sige  farvel  -  jeg  skal  afsted  et  par  da- 

ge- 
Jeg  så  op  og  hun  kiggede  bort  fra 

mig,  så  jeg  blev  klar  over  at  hun  var 

tung  om  hjertet.  „Hvad  mener  du 

med  farvel?"  spurgte  jeg  overrasket. 

Hun  vendte  sig  om  og  gik  uden  at 
svare.  Ældste  Tagg  sagde  lige  så  stil- 
le: „Lægen  er  bange  for  at  hun  har 
kræft.  Hun  ville  gerne  vente  med 
operationen  til  efter  jul,  men  hun  har 
netop  her  i  eftermiddag  fået  at  vide  at 
der  er  en  seng  ledig  til  hende  på  ho- 
spitalet, og  hun  skal  indlægges  nu." 

Jeg  blev  dybt  rystet.  Hun  mindede 
mig  så  meget  om  min  mor  og  jeg  var 
kommet  til  at  holde  meget  af  hende  i 
de  måneder  hvor  vi  havde  boet  i  hen- 
des hjem. 

Jeg  gik  ned  ad  trapperne  og  så  at 
hun  og  hendes  kære  mand  var  ved  at 
gøre  sig  klar  til  at  tage  af  sted  til  hospi- 
talet. Jeg  vil  aldrig  glemme  hendes 
blik  da  hun  sagde:  „Ældste  Durrant, 
jeg  holder  så  meget  af  dig.  Sørg  nu 
for  at  få  en  god  og  dejlig  jul."  Så 
spurgte  hun  om  ældste  Tagg  og  jeg 
ville  salve  hende.  Ældste  Tagg  salve- 
de hendes  hoved  med  olie.  Da  vi  stod 
med  vore  hænder  på  hendes  hoved, 
tiggede  og  tryglede  jeg  Herren  om  at 
gøre  hende  rask.  Senere  samme  af- 
ten blev  hun  opereret.  Hun  døde  ju- 
leaften. 

Da  jeg  hørte  nyheden  ville  jeg  så 


Jeg  fandt  Frelseren  mens 
jeg  følte  mig  glemt  af  min 
familie  og  mine  venner. 
Jeg  fandt  ham  da  jeg  pintes 
og  nagedes  af  hjemve. 


gerne  bede,  men  jeg  kunne  ikke.  Jeg 
holdt  så  meget  af  hende,  havde  håbet 
så  meget,  havde  troet  så  meget  -  og 
alligevel  var  hun  død.  Jeg  spekulere- 
de over  mangt  og  meget  den  ju- 
leaften. 

Hjælpeforeningspræsidentinden, 
søster  Guest,  havde  to  uger  forinden 
inviteret  alle  os  fire  missionærer  i 
Hull  til  julegås  juledag  ved  middag- 
stid. Om  formiddagen  kl.  11  juledag 
kom  de  andre  to  ældster  de  ca.  6  kilo- 
meter fra  deres  logi  hen  til  os .  Det  var 
meningen  at  ældste  Tagg  og  jeg  skul- 
le følges  med  dem  til  middagen.  Vi 
var  allesammen  dybt  bedrøvede  over 
søster  Deyes  død,  men  vi  vidste  at 
hun  ville  have  ønsket  at  vi  tog  af  sted. 

Min  forkølelse  var  blevet  værre  og 
de  to  ældster,  som  ikke  havde  set  mig 
et  par  dage,  sagde  at  jeg  så  dårlig  ud. 
Da  vi  havde  talt  lidt  med  ældste  Tagg 
om  det,  blev  vi  enige  om  at  jeg  ikke 
skulle  gå  ud  i  den  tågede  luft.  Bror 
Deyes  var  hjemme  og  jeg  sagde  at  jeg 
ville  blive  hjemme  hos  ham.  De  an- 
dre syntes  det  var  i  orden,  og  det  va- 
rede ikke  længe  før  alle  tre  var  væk. 

Bror  Deyes  var  meget  bedrøvet  og 
ville  helst  være  alene,  så  jeg  blev 
overladt  til  mig  selv.  Det  var  juledag 
og  jeg  var  mere  ensom  end  jeg  nogen 
sinde  før  havde  været,  og  mere  alene 
end  jeg  troede  nogen  som  helst  no- 
gen sinde  havde  været. 

Ingen  gaver.  Ingen  kort.  Intet  julet- 
ræ. Ingen  julesalmer.  Ingenting. 

Stilheden  i  værelset  blev  kun  af- 
brudt af  urets  mekaniske  tikken. 
Klokken  var  kun  lidt  over  elleve  om 
formiddagen  på  den  mest  bedrøveli- 
ge dag  i  mit  liv,  og  det  var  jul. 

Jeg  rykkede  lidt  nærmere  kaminen, 
som  afgav  den  eneste  form  for  varme 
vi  havde.  Det  var  som  om  de  ulmen- 
de gløder  forsøgte  at  fungere  som  mit 
private  julelys.  Jeg  afviste  deres  for- 
søg på  at  opmuntre  min  sjæl,  tog  ild- 
rageren i  nærheden  og  prikkede  til  de 
glødende  kul  for  at  slukke  dem.  Jeg 
bøjede  hovedet  og  begravede  det  i 
min  venstre  hånd.  Jeg  blev  siddende 


således  til  uret  slog  og  bragte  mig  til- 
bage til  mine  tanker.  Det  var  middag. 

Det  var  blevet  koldere  i  værelset. 
Jeg  rejste  mig  og  lagde  nogle  kul  på 
de  få  gløder  der  var  tilbage.  Nu  kom 
der  slet  ingen  varme,  fordi  de  sorte 
kul  dækkede  de  varme.  Jeg  trak  sto- 
len nærmere  ilden.  Næsten  tilfældigt 
så  jeg  op  på  kaminhylden  og  fik  øje 
på  min  bibel.  Jeg  rejste  mig,  rakte  ar- 
men ud,  tog  Bibelen  og  satte  mig  ned 
igen.  Jeg  havde  ikke  rigtig  lyst  til  at 
læse.  Jeg  var  for  bedrøvet  til  at  læse. 
Samtidig  havde  jeg  som  ny  missio- 
nær brug  for  at  vide  en  masse .  De  an- 
dre vidste  så  meget  og  det  var  som 
om  jeg  kun  vidste  så  lidt. 

Det  kunne  ikke  skade  at  læse  lidt  - 
bare  en  side  eller  to.  Jeg  åbnede  bo- 
gen på  midten  og  mit  blik  koncentre- 
redes om  disse  ord:  „Mattæus- 
Evangeliet." 

Jeg  havde  ikke  lyst  til  at  læse,  jeg 
ville  hellere  være  derhjemme.  Med 
knyttet  hånd  slog  jeg  til  den  åbne  bog 
og  rystede  på  hovedet  som  om  jeg  vil- 
le sige  „nej"  til  alle  de  smertelige  fø- 
lelser der  fyldte  min  sørgmodige 
sjæl. 

Men  da  Bibelens  sider  befandt  sig 
lige  for  mit  blik  opdagede  jeg  at  jeg 
sad  og  stirrede  på  alle  ordene  på  én 
gang.  Uden  bevidste  anstrengelser 
koncentrerede  jeg  mig  om  det  første 
vers.  Jeg  læste:  „Jesu  Kristi,  Davids 
søns,  Abrahams  søns  stamtavle." 

Og  som  den  lydige  tjener  fortsatte 
jeg  med  at  læse  Jesu  stamtavle,  men 
mit  sind  ville  ikke  lad  ordene  blive  til 
tanker.  Et  øjeblik  senere  var  det  næ- 
sten som  om  ordene  på  siden  tvang 
mit  blik  og  mit  sind  til  at  koncentrere 
sig.  Jeg  blev  helt  opslugt  af  det  jeg  læ- 
ste: „Med  Jesu  Kristi  fødsel  gik  det 
således  til.  Hans  moder,  Maria,  var 
trolovet  med  Josef;  men  førend  de 
var  kommet  sammen,  viste  det  sig,  at 
hun  var  frugtsommelig  ved  Helligån- 
den." 

Jeg  satte  min  venstre  hånds  fingre 
nederst  på  det  hellige  skriftsted  og 
kiggede  op  på  kaminhylden  uden  at 
se  noget  overhovedet.  Jeg  spekulere- 
de; Hvad  betød  det?  Hvad  skulle  det  sige? 
Jeg  så  tilbage  på  siden  og  læste  igen: 
„Hun  var  frugtsommelig  ved  Helli- 
gånden." Jeg  syntes  det  var  et  fanta- 
stisk under.  På  en  eller  anden  måde, 
som  overgik  min  forstand,  fornem- 
mede jeg  at  det  jeg  netop  læste  hørte 
til  blandt  de  vigtigste  sandheder  som 

nogen  kender.  Jeg  hævede  blikket 
lidt,  og  læste  hele  skriftstedet  igen, 
denne  gang  som  en  hørlig  hvisken: 
„Med  Jesu  Kristi  fødsel  gik  det  såle- 
des til.  Hans  moder,  Maria,  var  tro- 
lovet med  Josef  ..."  Jeg  standsede 
op  og  undrede  mig  -  hvad  ville  det  sige 
at  være  trolovet? Jeg  læste  videre:  „.  .  . 
førend  de  var  kommet  sammen,  viste 
det  sig,  at  hun  var  frugtsommelig  ved 
Helligånden." 

Jeg  vidste  at  jeg  havde  hørt  alt  dette 
før.  Men  på  en  eller  anden  måde  hav- 
de jeg  alligevel  aldrig  rigtig  hørt  det 
med  hjertet.  Mit  hjerte  hviskede  til 
min  sjæl:  „Så  er  Maria  hans  mor, 
men  Josef  er  ikke  hans  far." 

Jeg  lagde  mærke  til  at  der  stod  et  lil- 
le bitte  „i"  ved  siden  af  „Helligån- 
den" i  min  engelske  bibel.  Jeg  kigge- 
de på  den  tilsvarende  fodnote  og  læ- 
ste Lukas  1:35.  Jeg  bladede  hurtigt 
fremefter  og  læste  ivrigt:  „Og  enge- 
len svarede  og  sagde  til  hende:  /Hel- 
ligånden skal  komme  over  dig,  og 
den  Højestes  kraft  skal  overskygge 
dig;  derfor  skal  også  det,  som  fødes, 
kaldes  helligt,  Guds  Søn/" 

Jeg  lod  bogen  hvile  i  mit  skød  og 
stirrede  ned  i  de  glødende  kul,  som 
nu  netop  var  begyndt  at  ændre  sig  fra 
at  være  sorte  til  at  være  orangefarvet. 
Jeg  hviskede  varsomt:  „Guds  Søn." 
Der  gik  en  bølge  af  energi  gennem 
min  rygrad,  da  jeg  følte  min  sjæl  blive 
fyldt  med  lys.  Med  en  højere  røst  og 
med  sikker  kundskab  sagde  jeg  stille: 
„Jesus  Kristus  er  Guds  Søn. "  Tanken 
fik  mig  til  at  rette  mig  op  i  sædet. 

Med  et  halvt  smil  slog  jeg  tilbage  til 
Mattæus.  Jeg  læste  lige  til  jeg  kom  til: 
„  .  .  .  da  viste  en  Herrens  engel  sig  for 
ham  i  en  drøm. "  Jeg  spekulerede  -  Er 
der  virkelig  engle?  Og  indvendig  i  min 
sjæl  hørte  jeg  det  strålende  budskab: 
„Ja,  der  er  engle  til!" 

Et  øjeblik  efter  befandt  jeg  mig  midt 
i  mit  eget  julespil.  „Da  nu  Jesus  var 
født  i  Betlehem  i  Judæa,  i  kong  Hero- 
des' dage,  se,  da  kom  der  nogle  vis- 
mænd fra  Østerland  til  Jerusalem  og 
spurgte: 

.  .  .  ,Hvor  er  jødernes  nyfødte  kon- 
ge? thi  vi  har  set  hans  stjerne  i  østen 
og  er  kommet  for  at  tilbede  ham.'" 

Jeg  lod  atter  bogen  hvile  i  mit  skød, 
mens  mine  tanker  opfyldtes  af  min- 
der. Jeg  huskede  da  jeg  stolt  havde 
spillet  rollen  som  en  af  de  vise  mænd 
i  et  julespil.  Ved  tanken  om  dette 


minde  og  følelserne  i  mit  hjerte  bred- 
te der  sig  et  smil  over  hele  mit  ansigt. 

Jeg  læste  videre:  „.  .  .  stjernen, 
som  de  havde  set  i  østen,  gik  foran 
dem,  indtil  den  kom  og  stod  over  det 
sted,  hvor  barnet  var.  Og  da  de  så 
stjernen,  fyldtes  de  af  en  meget  stor 
glæde." 

Da  jeg  i  tankerne  forestillede  mig 
denne  hellige  stjerne  kunne  jeg  se 
min  mor  og  far  for  mig.  De  stod  i  dør- 
åbningen og  kiggede  på  det  nypynte- 
de  juletræ  i  forstuen.  Jeg  kunne  høre 
min  far  sige  til  mig:  „  George,  glem  ik- 
ke stjernen  i  træets  top."  Denne  tan- 
ke fik  mig  til  at  sidde  helt  stille  og  bare 
stirre  ind  i  de  gloende  kul.  Hvor  holdt 
jeg  dog  meget  af  min  mor  og  far,  og  et 
kort  øjeblik  var  jeg  hjemme  hos  dem. 

Jeg  fortsatte  med  at  læse:  „Og  de 
gik  ind  i  huset  og  så  barnet  med  dets 
moder  Maria;  da  faldt  de  ned  og  til- 
bad det,  og  de  lukkede  op  for  deres 
skatte  og  bragte  det  gaver:  guld,  røg- 
else og  myrra." 


Ilden  varmede  nu  godt,  men  det 
var  som  om  jeg  var  opfyldt  af  en  end- 
nu varmere  ild.  For  jeg  vidste  i  min 
sjæl  at  Jesus  Kristus  var  Guds  Søn,  at 
han  var  blevet  født  i  Betlehem,  at  en 
stjerne  havde  lyst  over  det  sted  hvor 
han  lå. 

Mens  jeg  fortsat  læste  vidste  jeg  at 
han  var  blevet  døbt  i  Jordanfloden, 
jeg  vidste  at  han  blev  fristet  af  Djæve- 
len, men  overvandt  alle  fristelser.  Jeg 
vidste  at  han  talte  og  udfordrede  mig, 
da  han  sagde:  „Salige  er  de  rene  af 
hjertet,  thi  de  skal  se  Gud"  (Mattæus 
5:8).  Hvor  jeg  dog  længtes  efter  at 
være  ren  af  hjertet!  Af  alle  mål  i  livet 
kunne  jeg  ikke  komme  i  tanke  om  no- 
get mere  ønskværdigt  end  at  være 
ren  af  hjertet. 

Jeg  kunne  fornemme  og  forestille 
mig  hver  eneste  side,'  sætning  og  li- 
nie, og  hvert  eneste  ord  i  Mattæus- 
Evangeliet,  efterhånden  som  jeg  læ- 
ste. Da  jeg  læste  om  korsfæstelsen 
mindedes  jeg  en  tekst  i  en  spiritual. 

„Hvor  var  du  da  de  korsfæstede  min 
Herre?"  Men  jeg  var  der,  for  da  jeg 
læste  var  jeg  der  og  mit  hjerte  skælve- 
de. Da  jeg  læste  om  opstandelsen  fry- 
dede jeg  mig.  Min  sjæl  var  fyldt  med 
håb,  da  jeg  omsider  læste  de  sidste  to 
skriftsteder  i  Mattæus.  Jeg  kunne 


næsten  høre  hans  stemme  tale  direk- 
te til  mig: 

„Gå  derfor  hen  og  gør  alle  folkesla- 
gene til  mine  disciple,  idet  I  døber 
dem  i  Faderens  og  Sønnens  og  Hel- 
ligåndens navn, 

og  idet  I  lærer  dem  at  holde  alt  det, 


som  jeg  har  befalet  jer.  Og  se,  jeg  er 
med  jer  alle  dage  indtil  verdens  ende. 
Amen." 

Jeg  lukkede  stille  bogen  og  holdt 
den  tæt  ind  til  mig  med  begge  hæn- 
der. Så  sagde  jeg  til  mig  selv:  „Jesus 
Kristus  er  Guds  Søn.  Der  findes  eng- 

le.  Kristus  lever,  underviser,  viser 
kærlighed  og  udfører  mirakler,  og 
han  blev  korsfæstet  så  grusomt,  men 
opstod  igen.  Han  er  min  Frelser  og 
dette  er  hans  kirke.  Jeg  er  en  af  dem 
der  er  udsendt.  Han  vil  altid  være 
med  mig. "  Som  jeg  sad  der  med  min 
bibel  i  hånden  blev  det  efterhånden 
sent  hen  på  eftermiddagen  juledag. 
Aldrig  har  jeg  følt  mig  så  lykkelig  ind- 
vendig. Denne  dejlige  dag  fandt  jeg 
den  som  er  julens  hjerte. 

Jeg  fandt  ham  mens  jeg  følte  mig 
glemt  af  min  familie  og  mine  venner. 
Jeg  fandt  ham  da  jeg  pintes  og  nage- 
des af  hjemve.  Jeg  fandt  ham  da  en 
kær  vens  død  sønderrev  mit  hjerte. 
Jeg  fandt  ham  da  jeg  syntes  at  alt  var 
håbløst.  Jeg  fandt  ham  fordi  jeg  på  en 
måde  fulgte  stjernen  fra  Betlehem. 
Jeg  lærte  noget,  som  så  mange  har 
lært,  at  det  ikke  altid  er  nemt  at  følge 
stjernen  og  lade  være  med  at  glem- 
me. Jo  nærmere  stjernen  fører  os  til 
stalden  og  haven  og  korset,  desto 
vanskeligere  bliver  rejsen  somme 
tider. 

Den  jul  i  England  lærte  jeg  at  julen 
kan  være  jul  uden  en  masse  julestads 

-  kulørt  julepynt,  bugnende  grønne 
træer,  julekort,  gaver  og  julemand, 
som  hver  for  sig  på  deres  måde  kan 
glæde  og  fryde  hjertet.  Men  julen  er 
ikke  jul  uden  Kristus.  På  den  speciel- 
le hellige  dag  var  det  uforudsete 
hændelser  der  skubbede  alt  andet  til 
side  og  gjorde  mig  frit  stillet  til  at  føl- 
ge stjernen.  Den  dag  lærte  jeg  at  Kri- 
stus ikke  skal  passes  ind  i  julen.  Han 
er  ikke  en  del  af  julen.  Jesus  Kristus  er 
julen.  I  alle  årene  siden  da  har  jeg  lært 
at  livets  travlhed  og  selviske  ønsker 
kan  mase  sig  ind  mellem  mig  og  ham. 
Hvis  jeg  ikke  ønsker  „at  glemme" 
stjernen  må  jeg  give  mig  tid  til  at  være 
alene  sammen  med  ham.  Jeg  må  læse 
om  ham,  tænke  på  ham  og  bede  til 
ham  for  at  være  ham  nær.  Så  kan  jeg 
se  stjernen  i  øst.  Jeg  følger  den.  Og 
når  jeg  finder  ham  så  føler  jeg  mig  fri 

-  fri  til  at  lade  min  sjæl  hæve  sig  til  de 
hellige  og  ubeskriveligt  glade  boli- 
ger, som  jeg  fandt  første  gang  for 
mangen  jul  siden.  □ 


Bror  Durrant  er  forhenværende  leder  for 
præstedømmets  genealogiske  afdeling,  og 
nuværende  lærer  i  kirkens  institutprogram. 
Denne  artikel  er  lånt  fra  hans  bog: ,,  Don  't 
Forget  the  Star",  som  er  udgivet  afBookcraft  i 
Salt  Loke  City.  Anvendt  med  tilladelse. 


Gud  arbejder  gennem  sine  børn 


Pauline  Baxter 


Jeg  sad  en  morgen  i  en  overfyldt 
bus  på  vej  til  maskinskrivning  på 
den  lokale  skole,  da  jeg  pludselig 
hørte  en  stemme  inden  i  mig  sige: 
Der  er  ingen  undervisning  i  dag,  det  er 
skolefridag.  Stå  af  bussen  og  gå  hen  og  be- 
søg søster  Benson. 

Jeg  så  mig  forbløffet  omkring.  Så 
blev  jeg  langsomt  klar  over  at  det 
ganske  rigtigt  var  skolefridag  og  at 
bussen  nærmede  sig  det  sted  hvor  sø- 
ster Benson  bor.  Stemmen  var  stille, 
men  klar  og  ikke  til  at  tage  fejl  af,  så  li- 
ge før  bussen  skulle  til  at  køre  videre 
rejste  jeg  mig  og  stod  af. 

Jeg  kiggede  mig  forvirret  omkring, 
og  opdagede  at  jeg  stod  på  et  hjørne 
foran  en  købmandsbutik.  „Hvad 
nu?"  tænkte  jeg.  Så  kom  inspiratio- 
nen igen:  Køb  nogle  købmandsvarer  og 
tag  med  hen  til  søster  Benson. 

Jeg  kiggede  i  min  pung.  Der  var  ik- 
ke meget.  Så  kiggede  jeg  op  og  ned 
ad  gaden,  idet  jeg  spekulerede  på  om 
jeg  ikke  hellere  skulle  tage  den  næste 
bus  hjem.  Men  den  åndelige  inspira- 
tion jeg  havde  fået  tilskyndede  mig  - 
jeg  gik  ind  i  butikken  og  blev  klar 
over  at  jeg  faktisk  ikke  havde  ret 
mange  penge  den  uge,  og  at  jeg  jo  ik- 
ke kunne  gøre  det  umulige.  Men  jeg 
købte  en  pose  sukker,  et  glas  hon- 
ning, brød,  smør,  ost  og  et  par  ting 


mere.  Det  måtte  være  nok.  „Til 
hvad?"  spekulerede  jeg  på.  Jeg  betal- 
te ved  kassen  og  så  stod  jeg  igen  ude 
på  hjørnet. 

Jeg  så  atter  i  min  pung  og  opdagede 
at  jeg  lige  netop  havde  penge  nok  til 
at  tage  bussen  hjem.  Jeg  kom  også  i 
tanke  om  at  der  heller  ikke  var  for 
meget  i  mine  egne  køkkenskabe  i 
øjeblikket.  „Måske  skulle  jeg  hellere 
tage  lige  hjem  og  beholde  disse  varer 
selv,"  tænkte  jeg.  Men  så  hviskede 
Ånden  atter:  Bring  varerne  hen  til  sø- 
ster Benson.  Så  gik  jeg  hen  ad  gaden  til 
hendes  hus.  Søster  Benson  smilede 
træt  da  hun  lukkede  op  for  mig.  Da 
jeg  fortalte  hende  at  jeg  havde  lidt 
købmandsvarer  med  til  hende,  fyld- 
tes hendes  øjne  med  tårer.  „Det  skul- 
le du  ikke  have  gjort,"  sagde  hun. 
Men  da  vi  havde  talt  lidt  sammen 
blev  jeg  klar  over  at  da  søster  Benson 
havde  betalt  sin  tiende  den  uge,  var 
der  slet  ikke  flere  penge  tilbage  til 
mad.  Hvor  jeg  dog  følte  mig  ydmyg! 

Denne  oplevelse  lærte  mig  atter  en- 
gang at  Herren  er  meget  opmærksom 
på  vore  behov.  Jeg  lærte  også  at  han 
hele  tiden  arbejder  gennem  sine 
børn,  for  at  hjælpe  mennesker  i  nød, 
og  vi  ved  aldrig  hvilket  øjeblik  han 
beder  os  om  at  gøre  det.  □ 

Illustreret  af  Richard  Hull 

